Planul de acţiune european privind mobilitatea locurilor de muncă (2007-2010)
Politica de ocupare a forţei de muncă
2008-12-18 - 13:29
În vederea reducerii obstacolelor ce stau în calea la mobilităţii forţei de muncă, Comisia a lansat în decembrie 2007 un Plan de acţiune european.
Raportul PE, elaborat de Monica Maria Iacob-Ridzi (PPE-DE, România) - adoptat cu 540 voturi pentru, 18 împotrivă şi 31 abţineri - susţine iniţiativa Comisiei şi atrage atenţia asupra problemeleorexistente în domeniul social, cel al asigurărilor, precum şi la obstacolele administrative în ceea ce priveşte mobilitatea.
Doar 2% din cetăţenii UE lucrează într-un alt stat membru decât cel de origine.
În ciuda acestui fapt, potrivit unui sondaj Eurobarometer efectuat în 2006, europenii apreciază importanţa mobilităţi, 57% considerând că are un impact pozitiv asupra integrării europene.
"O mobilitate mai mare a muncitorilor va contribui la un grad mai mare de ocupare a forţei de muncă şi la reducerea şomajului în Uniunea Europeană.
Acest lucru trebuie să ne preocupe foarte serios, în condiţiile instalării crizei economice în Europa şi în lume.
Pentru tineri, mai ales, acest raport deschide posibilitatea de a obţine locuri de muncă mai multe şi mai bunei", a afirmat raportoarea română.
Planul de acţiune al Comisiei atinge chestiunile principale legate de mobilitate, însă mai multe acţiuni sunt de dorit în special în ceea ce priveşte realizarea unei legături mai puternice între sistemele educaţionale şi piaţa muncii, oferind o mai bună informare în materie de mobilitate, menţinând competenţele lingvistice dobândite de lucrători şi familiile acestora aflaţi în pregătire pentru mobilitate, prin intermediul învăţării limbilor străine şi, nu în ultimul rând, prin intermediul sistemelor de învăţare şi formare profesională.
Garantarea dreptului la libera circulaţie a tuturor cetăţenilor europeni
Deputaţii europeni din cadrul Comisiei pentru ocuparea forţei de muncă constată cu îngrijorare că unele state membre menţin restricţii pe piaţa muncii pentru lucrătorii din noile state membre ale Uniunii Europene, chiar dacă analizele economice şi datele statistice nu justifică aceste restricţii şi nu alimentează temerile cetăţenilor şi ale guvernelor.
De aceea se solicită Consiliului să garanteze o implicare mai mare şi o supraveghere mai bună din partea instituţiilor europene, îndeosebi a Parlamentului, în ceea ce priveşte procesul de autorizare şi justificare de către statele membre a perioadelor tranzitorii ce privesc accesul pe piaţa muncii a cetăţenilor din noile state membre, încă din primul an de la aderare.
Mobilitatea lucrătorilor nu ar trebui interpretată de unii angajatori ca o oportunitate de reducere a salariilor, a securităţii sociale sau, în general, de degradare a calităţii condiţiilor de muncă.
Statele membre ar trebui să ia măsurile necesare nu doar pentru a elimina toate formele de discriminare, ci şi pentru a garanta cele mai bune condiţii posibile pentru activităţile desfăşurate de lucrătorii migranţi şi de familiile acestora.
În raport se ia notă cu îngrijorare de unele iniţiative ale statelor membre de a modifica cadrul juridic intern în privinţa imigraţiei, şi de a interpreta şi aplica principiul liberei circulaţii a forţei de muncă de o manieră contrară literei şi spiritului normelor europene în vigoare.
Se cere renunţarea imediată la asemenea practici şi încurajează statele membre să instituie programe complexe de integrare a cetăţenilor europeni care îşi exercită dreptul la libera circulaţie pe teritoriul lor, în cooperare cu statul membru de origine, acolo unde este necesar.
Recunoaşterea calificărilor
Statele membre sunt îndemnate să accelereze procesul implementării cadrului comun pentru calificări (European Qualifications Framework, EQF) deoarece lipsa unui cadru comun pentru compararea, transferul şi recunoaşterea calificărilor profesionale la nivel european reprezintă o barieră importantă în calea mobilităţii transfrontaliere.
Securitatea socială
Comisia ar trebui să reducă obstacolele de natură legislativă şi administrativă trebuie reduse şi este nevoie de îmbunătăţirea în ceea ce priveşte recunoaşterea şi acumularea drepturilor de securitate socială şi portabilitatea pensiilor.
În acest sens se solicită Comisiei să prezinte o propunere revizuită privind portabilitatea pensiilor ocupaţionale.
În ceea ce priveşte versiunea electronică a cardului de asigurare de sănătate european, aceasta trebuie implementată, asigurând în acelaşi timp protejarea corespunzătoare a datelor.
Statele membre trebuie să garanteze faptul că datele personale nu sunt utilizate în alte scopuri decât cele legate de securitatea socială, cu excepţia cazului în care persoana în cauză şi-a dat în mod expres acordul.
Europarlamentarii solicită Comisiei să analizeze şi să contribuie la posibilitatea de a avea în curând un card unic european care să cuprindă totalitatea informaţiilor referitoare la contribuţiile plătite şi drepturile sociale ale individului din toate statele membre în care a fost desfăşurată activitatea profesională.
Raportor: Monica Maria IACOB-RIDZI (PPE-DE, RO)
Procedura: iniţiativă
Vot: 18.12.2008
20081217IPR45211 Textul adoptat va putea fi accesat aici (alegeti data 18.12.2008)
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
