Întrebarea pentru timpul afectat întrebărilor H-000036/2011
adresată Comisiei
Perioada de sesiune: februarie 2011
Articolul 116 din Regulamentul de procedură
Pablo Zalba Bidegain
(PPE) Subiect: Acordul de parteneriat cu Marocul
Serviciul juridic al Parlamentului declară că nu dispune de suficiente informaţii pentru a stabili dacă Acordul de parteneriat cu Marocul se aplică sau nu zonei Saharei Occidentale.
Marocul deţine de facto puterea administrativă în acest teritoriu.
Nicio dispoziţie nu interzice Marocului să exercite o activitate economică în această regiune, dar acesta trebuie să ţină cont de dorinţele poporului saharian.
Noul capitol agricol al acordului ar trebui să fie avantajos pentru dezvoltarea socio-economică a populaţiei Saharei Occidentale.
Totuşi Serviciul juridic consideră că aceste aspecte trebuie să fie clarificate de către Comisie înainte ca Parlamentul European să adopte avizul său, întrucât, în cazul în care acordul ar încălca dreptul internaţional, Uniunea Europeană ar fi părtaşă la această încălcare.
Poate să răspundă Comisia la întrebările Serviciului juridic al Parlamentului European?
Ce opinie are Serviciul juridic al Comisiei în această privinţă?
