Mai multe drepturi pentru călătorii cu autobuzul şi vaporul
Transport
2009-04-16 - 14:29
vas ©BELGA_Alexandre MARCHI_MAXPPP În UE, călătorii sunt compensaţi în cazul în care avionul sau trenul pentru care au cumpărat bilet întârzie.
În curând, reguli similare se vor aplica la călătoriile cu autobuzul şi vaporul.
Pe 22 aprilie, deputaţii europeni vor dezbate în plen, la Strasbourg, două noi rapoarte despre drepturile pasagerilor.
Raportul socialistului francez Michel Teychenné cere, pentru întârzierea sau anularea călătoriilor pe apă:
rambursarea a 25% din valoarea biletului de călătorie în cazul întârzierii între o oră şi două ore
rambursarea a 50% din valoarea biletului de călătorie în cazul întârzierii de două ore sau mai mult
rambursarea a 100% din valoarea biletului de călătorie în cazul în care furnizorul nu oferă o alternativă de transport.
Aceste reguli nu se aplică în cazul condiţiilor meteorologice precum forţele mareice extreme, vânturile puternice, valurile care depăşesc înălţimi semnificative şi formarea de gheaţă.
„Adoptarea acestui raport reprezintă un mare pas înainte pentru cetăţenii europeni“, ne-a spus raportorul parlamentar. „Au fost menţinute în text câteva principii puternice, precum compensarea călătorilor în cazul întârzierii la sosire, obligaţia companiilor de a informa şi ajuta pasagerii în cazul întârzierilor şi interdicţia de a refuza transportul persoanelor cu handicap“, a mai spus domnul Teychenné.
Călătoria cu autobuzul sau autocarul
Raportul deputatului european Gabriele Albertini (Grupul Partidului Popular European (Creştin-Democrat) şi al Democraţilor Europeni, Italia) cere ca în cazul în care călătoria cu autobuzul sau autocarul este anulată sau întârziată cu peste două ore, pasagerii să aibă dreptul la alte servicii de transport, într-o perioadă de timp acceptabilă.
În caz contrar, companiile vor fi nevoite să plătească pasagerilor 150% din costul biletului.
„Cred că europenii vor fi mulţumiţi de noul regulament, deoarece acesta oferă un instrument legislativ puternic, ce apără drepturile pasagerilor“, a spus raportorul Albertini.
Ambele rapoarte cer ca persoanelor cu handicap să nu li se refuze transportul, cu excepţia cazurilor în care siguranţa acestora poate fi în pericol.
20090414STO53647 Aceleaşi drepturi pentru pasageri pe toate mijloacele de transport (în engleză) Rezoluţie privind drepturile persoanelor care călătoresc pe mare şi pe căi navigabile interioare Raport privind drepturile călătorilor din transportul cu autobuzul şi autocarul Zboruri mai sigure în UE Compensare pentru întârzierea trenurilor (în engleză)
RO
1
PHOTO
20090408PHT53602.jpg
-//EP//TEXT IM-PRESS 20090330IPR52904 0 NOT XML V0//RO
-//EP//TEXT REPORT A6-2009-0209 0 NOT XML V0//RO
-//EP//TEXT REPORT A6-2009-0250 0 NOT XML V0//RO
-//EP//TEXT IM-PRESS 20060727STO09976 0 NOT XML V0//RO
-//EP//TEXT IM-PRESS 20050819STO00762 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
