Statisticile comunitare referitoare la sănătatea publică şi la sănătatea şi securitatea în muncă
Sănătate publică
2007-11-13 - 21:07
Parlamentul a aprobat, marţi, cu amendamente, o propunere de regulament referitoare la statisticile comunitare pentru sănătatea publică şi pentru sănătatea şi securitatea în muncă.
Prezentul regulament stabileşte un cadru comun pentru producerea sistematică de statistici comunitare referitoare la sănătatea publică şi la sănătatea şi securitatea în muncă.
Statisticile includ, sub forma unui set minim de date, informaţii necesare pentru acţiunea comunitară în domeniul sănătăţii publice, pentru sprijinirea strategiilor naţionale în vederea dezvoltării unei asistenţe medicale de înaltă calitate, accesibilă tuturor şi viabilă, precum şi pentru acţiunea comunitară în domeniul sănătăţii şi securităţii în muncă.
„Sănătate publică” înseamnă toate elementele referitoare la sănătatea cetăţenilor şi a rezidenţilor Europeni, respectiv starea lor de sănătate, inclusiv morbiditatea sau invaliditatea , factorii determinanţi care au efect asupra stării de sănătate, necesităţile legate de asistenţa medicală, resursele alocate asistenţei medicale, furnizarea şi asigurarea accesului tuturor la asistenţă medicală.
Parlamentul cere, între altele, ca o parte din finanţare pentru colectarea datelor în domeniul sănătăţii publice şi a siguranţei la locul de muncă să fie asigurată în cadrul programului comunitar pentru ocuparea forţei de muncă şi solidaritate socială (PROGRESS).
20071109IPR12785
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
