A7-0051/2009
10.11.2009
*
RAPORT
referitor la propunerea de decizie a Consiliului privind aprobarea, în numele Comunităţii Europene, a modificărilor la anexa II şi la anexa III la Convenţia privind protecţia mediului marin al Atlanticului de nord-est (Convenţia OSPAR) cu privire la captarea şi stocarea dioxidului de carbon în formaţiunile geologice
(COM(2009)0236 – C7‑0019/2009 – 2009/0071(CNS))
Comisia pentru mediu, sănătate publică şi siguranţă alimentară
Raportoare: Anna Rosbach
PE 428.171v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziţia comună majoritatea membrilor care compun Parlamentul pentru a respinge sau a modifica poziţia comună
*** Aviz conform
majoritatea membrilor care compun Parlamentul, cu excepţia cazurilor prevăzute la articolele 105, 107, 161 şi 300 din Tratatul CE şi la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziţia comună majoritatea membrilor care compun Parlamentul pentru a respinge sau a modifica poziţia comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidenţiat prin caractere cursive aldine .
În cazul actelor de modificare, fragmentele preluate ca atare dintr-o dispoziţie existentă pe care Parlamentul doreşte să o modifice, dar pe care Comisia nu a modificat-o, sunt evidenţiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidenţierea cu caractere cursive simple este o indicaţie pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greşite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................8
PROCEDURĂ.............................................................................................................................9
PROIECT DE REZOLUŢIE LEGISLATIVĂ A PARLAMENTULUI EUROPEAN
referitoare la propunerea de decizie a Consiliului privind aprobarea, în numele Comunităţii Europene, a modificărilor la anexa II şi la anexa III la Convenţia privind protecţia mediului marin al Atlanticului de nord-est (Convenţia OSPAR) cu privire la captarea şi stocarea dioxidului de carbon în formaţiunile geologice
( COM(2009)0236 – C7‑0019/2009 – 2009/0071(CNS) )
(Procedura de consultare)
Parlamentul European,
– având în vedere propunerea de decizie a Consiliului ( COM(2009)0236 ),
– având în vedere articolul 175 alineatul (1) şi articolul 300 alineatul (2) primul paragraf din Tratatul CE,
– având în vedere articolul 300 alineatul (3) primul paragraf din Tratatul CE, în temeiul căruia a fost consultat de către Consiliu ( C7-0019/2009 ),
– având în vedere articolul 55 şi articolul 90 alineatul (8) din Regulamentul său de procedură,
– având în vedere raportul Comisiei pentru mediu, sănătate publică şi siguranţă alimentară ( A7–0051/2009 ),
1. aprobă propunerea de decizie a Consiliului astfel cum a fost modificată şi aprobă modificările anexelor II şi III la Convenţie;
2. încredinţează Preşedintelui sarcina de a transmite poziţia Parlamentului Consiliului şi Comisiei, precum şi guvernelor şi parlamentelor Belgiei, Danemarcei, Finlandei, Franţei, Germaniei, Islandei, Irlandei, Luxemburgului, Ţărilor de Jos, Norvegiei, Portugaliei, Spaniei, Suediei, Elveţiei şi Regatului Unit.
Amendamentul
1
Propunere de decizie a Consiliului
Considerentul 4a (nou)
Textul propus de Comisie
Amendamentul
(4a) Comunitatea a adoptat recent Directiva 2009/31/CE a Parlamentului European şi a Consiliului din 23 aprilie 2009 privind stocarea geologică a dioxidului de carbon 1 .
În conformitate cu această directivă, ar trebui să se urmărească stocarea geologică a dioxidului de carbon, cu condiţia ca aceasta să beneficieze de sprijin privat, naţional şi comunitar şi să se dovedească a fi o tehnologie sigură pentru mediul înconjurător; de asemenea, aceasta ar trebui revizuită în mod constant din perspectiva mediului şi a siguranţei şi nu ar trebui, în niciun caz, să servească drept stimulent pentru creşterea utilizării combustibilului fosil.
1 JO L 140, 5.6.2009, p.
114.
Justificare
Modificarea Convenţiei OSPAR completează măsurile de stocare a dioxidului de carbon luate recent la nivel comunitar în contextul Directivei 2009/31/CE.
Acest lucru ar trebui reamintit în cadrul considerentelor prezentei propuneri de decizie.
Tehnologiile de captare şi stocare a carbonului rămân netestate şi ar putea avea consecinţe neprevăzute, astfel că la utilizarea acestora se impune să se procedeze cu precauţie, mai ales dacă în subsolul nord-estic al Atlanticului se vor injecta milioane de tone de CO2.
Există o serie de preocupări semnificative în ceea ce priveşte costul aferent transportului de CO2 şi alte aspecte de sănătate, siguranţă şi gestionare a riscurilor, care sunt incluse în măsurile comunitare recent adoptate cu privire la stocarea dioxidului de carbon în conformitate cu Directiva 2009/31/CE şi ar trebui să se facă trimiteri mai explicite la acestea.
Amendamentul
2
Propunere de decizie a Consiliului
Considerentul 4b (nou)
Textul propus de Comisie
Amendamentul
(4b) Competenţa partajată între Comunitate şi statele membre, asociată cu principiul unităţii de reprezentare internaţională a Comunităţii pledează în favoarea unui demers comun în ceea ce priveşte depunerea simultană a instrumentelor de aprobare a modificărilor de către Comunitate şi de către acele statele membre care sunt părţi contractante la Convenţie.
Justificare
Comunitatea şi statele membre ar trebui, pe cât posibil, să adopte simultan modificările la anexele II şi III la Convenţia OSPAR până la 1 iunie 2010.
În caz contrar, există pericolul creării unei diferenţe între angajamentul comunitar şi cel al statelor membre din punct de vedere al dreptului internaţional public.
Amendamentul
3
Propunere de decizie a Consiliului
Articolul 2 – paragraful 1a (nou)
Textul propus de Comisie
Amendamentul
Statele membre care sunt părţi contractante la Convenţie se străduiesc să adopte măsurile necesare pentru depunerea instrumentelor lor de ratificare sau de aprobare în acelaşi timp cu cele ale Comunităţii Europene şi ale celorlalte state membre şi, în măsura posibilului, până la data de 1 iunie 2010 cel târziu.
Justificare
Textul propus se inspiră din formularea utilizată în cazuri similare pentru acorduri la care statele membre şi Comunitatea sunt părţi contractante ( a se vedea articolul 2 din Decizia Consiliului nr.
2004/869/CE din 24.2.2004 privind încheierea, în numele Comunităţii Europene, a Tratatului internaţional privind resursele fitogenetice pentru alimentaţie şi agricultură).
EXPUNERE DE MOTIVE
Comunitatea Europeană este parte contractantă la Convenţia privind protecţia mediului marin al Atlanticului de nord-est (Convenţia OSPAR) ca urmare a Deciziei 98/249/CE din 7 octombrie 1997
JO C 104, 3.4.1998, p.
1. .
Pe lângă Comunitate, părţi contractante sunt şi Belgia, Danemarca, Germania, Finlanda, Franţa, Irlanda, Luxemburg, Ţările de Jos, Portugalia, Spania, Suedia, Regatul Unit, precum şi Islanda, Norvegia şi Elveţia.
Convenţia urmăreşte prevenirea şi eliminarea poluării, precum şi protejarea zonei maritime împotriva efectelor dăunătoare ale activităţii umane.
Convenţia a intrat în vigoare la data de 25 martie 1998.
La reuniunea desfăşurată la Oostende (Belgia) în luna iunie 2007, Comisia OSPAR a decis adoptarea de modificări la anexele II şi III la convenţie referitoare stocarea unor fluxuri de dioxid de carbon în formaţiunile geologice subterane, pentru a crea temeiul juridic, operaţiunile de captare şi stocare de dioxid de carbon (Carbon Capture and Storage – CCS) în zona maritimă OSPAR.
În anumite state membre sunt prevăzute în prezent dispoziţii pentru stocarea dioxidului de carbon în subsolul marin .
De aceea este importantă intrarea cât mai curând în vigoare a modificărilor Convenţiei pentru a permite, şi din punct de vedere juridic, stocarea dioxidului de carbon în formaţiunile geologice submarine.
Trebuie îndeosebi garantată stocarea durabilă a dioxidului de carbon şi siguranţa ecosistemului marin şi a sănătăţii umane.
Modificările la anexele II şi III la Convenţia OSPAR fac obiectul prezentei propuneri de decizie de aprobare.
Comunitatea şi statele membre ar trebui, pe cât posibil, să adopte simultan modificările la anexele II şi III la Convenţia OSPAR.
În caz contrar, există pericolul creării unei diferenţe între angajamentul comunitar şi cel al statelor membre din punct de vedere al dreptului internaţional public.
Aprobarea de către Comunitate ar trebui să survină anterior viitoarei reuniuni ministeriale a OSPAR de la Bergen, Norvegia (20-24 septembrie 2010), aşadar înainte de 1 iunie 2010, dacă este posibil.
Modificarea Convenţiei OSPAR completează măsurile de stocare a dioxidului de carbon luate la nivel comunitar.
Parlamentul şi Consiliul au adoptat recent Directiva 2009/31/CE din 23 aprilie 2009 privind stocarea geologică a dioxidului de carbon
JO L 140, 5.6.2009, p.
114. .
Acest lucru ar trebui reamintit în cadrul considerentelor prezentei propuneri de decizie.
Având în vedere adoptarea Directivei 2009/31/CE Comisia ar trebui să întreprindă iniţiativele necesare pentru a asigura intrarea în vigoare în cel mai scurt timp a deciziilor OSPAR 2007/1 şi 2007/2, conform articolului 13 din Convenţia OSPAR
A se vedea punctul 6 din expunerea de motive din propunerea COM – COM(2009)0236 , p.
3. .
Considerentul 14 din Directiva 2009/31/CE menţionează explicit deciziile adoptate de părţile la convenţia OSPAR în anul 2007 în ceea ce priveşte stocarea CO2 în formaţiile geologice submarine.
PROCEDURĂ
Titlu
Convenția privind protecția mediului marin al Atlanticului de nord-est (Convenția OSPAR): anexele II şi III cu privire la captarea și stocarea dioxidului de carbon în formațiunile geologice
Referinţe
COM(2009)0236 – C7-0019/2009 – 2009/0071(CNS)
Data consultării PE
10.6.2009
Comisia competentă în fond
Data anunţului în plen
ENVI
14.7.2009
Comisia (comisiile) sesizată(e) pentru avizare
Data anunţului în plen
ITRE
14.7.2009
Avize care nu au fost emise
Data deciziei
ITRE
2.9.2009
Raportor(i)
Data numirii
Anna Rosbach
10.9.2009
Examinare în comisie
5.10.2009
Data adoptării
4.11.2009
Rezultatul votului final
+:
–:
0:
48
1
3
Membri titulari prezenţi la votul final
János Áder, Elena Oana Antonescu, Kriton Arsenis, Pilar Ayuso, Paolo Bartolozzi, Martin Callanan, Nessa Childers, Chris Davies, Bairbre de Brún, Esther de Lange, Bas Eickhout, Edite Estrela, Gerben-Jan Gerbrandy, Julie Girling, Françoise Grossetête, Satu Hassi, Jolanta Emilia Hibner, Dan Jørgensen, Christa Klaß, Jo Leinen, Corinne Lepage, Peter Liese, Linda McAvan, Radvilė Morkūnaitė, Miroslav Ouzký, Gilles Pargneaux, Andres Perello Rodriguez, Mario Pirillo, Pavel Poc, Anna Rosbach, Oreste Rossi, Dagmar Roth-Behrendt, Daciana Octavia Sârbu, Carl Schlyter, Richard Seeber, Theodoros Skylakakis, Bogusław Sonik, Catherine Soullie, Salvatore Tatarella, Anja Weisgerber, Glenis Willmott
Membri supleanţi prezenţi la votul final
José Manuel Fernandes, Gaston Franco, Matthias Groote, Mairead McGuinness, Judith A. Merkies, Alojz Peterle, Michèle Rivasi, Crescenzio Rivellini, Eleni Theocharous, Michail Tremopoulos, Peter van Dalen
