A7-0417/2011
25.11.2011
RAPORT
referitor la propunerea de numire a lui Karel Pinxten ca membru al Curții de Conturi
(C7-0349/2011 – 2011/0814(NLE))
Comisia pentru control bugetar
Raportoare:
Inés Ayala Sender
PE 473.832v02-00
CUPRINS
PROPUNERE DE DECIZIE A PARLAMENTULUI EUROPEAN
ANEXA 1: CURRICULUM VITAE AL LUI Karel Pinxten
ANEXA 2: prezentare succintă, ÎNTOCMITĂ DE KAREL PINXTEN, A EXPERIENȚEI SALE CA MEMBRU AL CURȚII ȘI A OBIECTIVELOR PENTRU UN VIITOR MANDAT
REZULTATUL VOTULUI FINAL ÎN COMISIE
PROPUNERE DE DECIZIE A PARLAMENTULUI EUROPEAN
privind propunerea de numire a lui Karel Pinxten ca membru al Curții de Conturi
( C7-0349/2011 – 2011/0814(NLE) )
(Procedura de consultare)
Parlamentul European,
– având în vedere articolul 286 alineatul (2) din Tratatul privind funcționarea Uniunii Europene, în temeiul căruia Parlamentul a fost consultat de către Consiliu ( C7-0349/2011 ),
– având în vedere că, la reuniunea sa din 23 noiembrie 2011, Comisia pentru control bugetar a audiat candidatul propus de Consiliu pentru a fi membru al Curții de Conturi,
– având în vedere articolul 108 din Regulamentul său de procedură,
– având în vedere raportul Comisiei pentru control bugetar ( A7-0417/2011 ),
A. întrucât Karel Pinxten îndeplinește condițiile prevăzute la articolul 286 alineatul (1) din Tratatul privind funcționarea UE,
1. emite un aviz favorabil privind propunerea Consiliului de numire a lui Karel Pinxten ca membru al Curții de Conturi;
2. încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.
ANEXA 1: CURRICULUM VITAE AL LUI Karel Pinxten
Născut la Overpelt (Belgia) în 1952.
Doctorand în științe economice, specializare în finanțe publice și economie monetară, Universitatea Catolică, Leuven.
Diplomă de master în științe economice, Universitatea Cambridge și licențiat în drept al Universității din Antwerpen.
Între 1977-1978 a fost asistent-cercetător la Centrul de studii economice al Universității Catolice din Leuven.
Fost auditor la Curtea de Conturi belgiană din 1980 și până în 1994, momentul numirii în guvernul belgian.
În 1978 a întreprins o călătorie de studii de șase luni în Japonia, ca laureat al Premiului Ministerului de comerț exterior belgian.
Karel Pinxten a fost primar în Overpelt între 1983 și 2006.
Între 1984 și 1985 a fost consilier în cabinetul privat al viceprim-ministrului.
Între 1985 și 1989 a fost consilier în cabinetul privat al ministrului de finanțe.
Deputat în Parlamentul European între 1989 și 1991, a fost membru al Comisiei pentru bugete și al Comisiei pentru afaceri economice și monetare.
Între 1991 și 1994 a fost deputat în Parlamentul federal belgian și membru al Comisiei pentru finanțe.
Karl Pinxten a fost numit ministru al apărării între 1994 și 1995 și ministru al agriculturii și al IMM-urilor între 1995 și 1999.
În timpul mandatului de deputat în Parlamentul federal, între 1999 și 2005, a fost membru al Comisiei pentru finanțe și al Comisiei pentru afaceri externe.
În 2004 a fost ales președinte al Comisiei pentru afaceri externe.
Karel Pinxten a devenit membru al Curții de Conturi Europene la 1 martie 2006 și a fost numit în Grupul de audit III „Acțiuni externe”.
Între 22 martie 2006 și 18 aprilie 2007 a fost membru supleant al Comitetului administrativ al Curții.
Începând cu 1 iunie 2010, ca urmare a reorganizării Curții, Karel Pinxten este membru al Camerei III „Acțiuni externe” și membru supleant al Comitetului administrativ începând cu ianuarie 2011.
În aprilie 2011, Karel Pinxten a devenit Decan al Camerei III „Acțiuni externe” și membru al Comitetului administrativ.
ANEXA 2: prezentare succintă, ÎNTOCMITĂ DE KAREL PINXTEN, A EXPERIENȚEI SALE CA MEMBRU AL CURȚII ȘI A OBIECTIVELOR PENTRU UN VIITOR MANDAT
Când am devenit membru al Curții de Conturi Europene în martie 2006 am fost numit în domeniul auditului acțiunilor externe.
Am fost raportor a cinci rapoarte speciale și am fost inclusiv responsabil pentru contribuții făcute la Raportul anual al Curții (capitolele DAS) pentru anii 2006 și 2007.
Rapoartele speciale respective sunt următoarele:
- Raportul special nr.
3/2006 - Ajutorul umanitar oferit de Comisia Europeană ca răspuns la tsunami
- Raportul special nr.
6/2008 - Ajutorul pentru reabilitare acordat de Comisia Europeană în urma tsunamiului și a uraganului Mitch
- Raportul special nr.
15/2009 - Asistența comunitară implementată prin organizații ONU: procesul decizional și de monitorizare
- Raportul special nr.
1/2011 - Deconcentrarea gestionării de către Comisie a asistenței externe de la serviciile sale centrale către delegații a condus la îmbunătățirea furnizării ajutorului?
- Raportul special nr.
3/2011 - Eficiența și eficacitatea contribuțiilor UE canalizate prin organizații ONU în țări afectate de conflicte.
Am fost, de asemenea, membru al Comitetului comun de audit al Europol pentru exercițiul financiar 2009.
În prezent sunt responsabil pentru Raportul anual 2011 privind DAS-FED și Raportul special privind activitățile finanțate în Egipt de Politica Europeană de Vecinătate.
În aprilie 2011 am fost numit Decan al Camerei III și membru al Comitetului administrativ al Curții.
Obiectivele pentru un posibil mandat viitor
Contribuabilul european are dreptul să știe că fondurile UE sunt cheltuite în mod corect și transparent.
Aceasta este o pre-condiție necesară pentru ca acesta să sprijine orice acțiune a UE.
Ca instituție independentă, CCE are un rol-cheie în acest proces.
Obiectivele mele vizează să aducă contribuții, în funcție de rolul ce îmi este atribuit în cadrul Curții:
- la menținerea înaltelor standarde de activitate ale Curții,
- la încurajarea unei bune relații de lucru cu Parlamentul European și cu ceilalți parteneri ai Curții,
- la realizarea de valoare adăugată prin intermediul calității și rapoartelor Curții.
Obiectivul nostru global este garantarea, către toate părțile interesate, a bunelor servicii ale Curții de Conturi.
REZULTATUL VOTULUI FINAL ÎN COMISIE
Data adoptării
23.11.2011
Rezultatul votului final
+:
–:
0:
23
1
Membri titulari prezenți la votul final
Jean-Pierre Audy, Inés Ayala Sender, Andrea Cozzolino, Tamás Deutsch, Jens Geier, Ingeborg Gräßle, Iliana Ivanova, Monica Luisa Macovei, Jan Mulder, Jan Olbrycht, Crescenzio Rivellini, Georgios Stavrakakis, Søren Bo Søndergaard
Membri supleanți prezenți la votul final
Zuzana Brzobohatá, Edit Herczog, Sidonia Elżbieta Jędrzejewska, Czesław Adam Siekierski, Derek Vaughan
Membri supleanți [articolul 187 alineatul (2)] prezenți la votul final
George Sabin Cutaș, Leonidas Donskis, Pat the Cope Gallagher, Cristina Gutiérrez-Cortines, Marian Harkin, Sampo Terho
