29.7.2010 B7-0478/2010 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la protecţia copiilor din Haiti
Oreste Rossi
PE446.551v01-00 B7‑0478/2010 Propunere de rezoluție a Parlamentului European referitoare la protecţia copiilor din Haiti
Parlamentul European,
– având în vedere Convenția ONU din 1989 privind drepturile copilului,
– având în vedere principiul 7 din Declarația drepturilor copilului, care consfințește dreptul la educație,
– având în vedere articolul 120 din Regulamentul său de procedură,
A. întrucât, în urma seismului dezastruos care a lovit Haiti, 800 000 de copii au rămas fără adăpost și mulți dintre ei sunt orfani sau nu au pe nimeni pe care să poată conta,
B. întrucât jumătate de milion de copii haitieni au nevoie de protecție, deoarece trăiesc în condiții inacceptabile, fără apă și servicii de igienă, fără acces la structurile sanitare, folosiți la muncile cele mai grele, supuși la violențe fizice și sexuale și constituind ținta traficanților de organe și de adopții improvizate,
C. întrucât au fost distruse 5.000 de școli, care nu au fost încă reconstruite, astfel încât copiii sunt privați de dreptul la învățătură,
1. îndeamnă Consiliul și Comisia să urmeze o linie politică care să garanteze copiilor din Haiti un viitor și o protecție corespunzătoare a drepturilor lor fundamentale;
2. consideră că este extrem de important ca o țară legată de Uniunea Europeană prin Convenția de la Cotonou să primească un sprijin adecvat într-o situație de urgență gravă;
3. încredințează Președintelui sarcina de a transmite prezenta rezoluție Consiliului și Comisiei.
