Nominalizarea câştigătorilor naţionali pentru Premiul Parlamentului European pentru Jurnalism 2008
Instituţii
România
2008-06-25 - 13:55
La 24 iunie au fost selecţionaţi câştigătorii etapei naţionale a Premiului Parlamentului European pentru Jurnalism care vor participa la concursul final la nivel european: Mona Isabela Scărişoreanu de la cotidianul "Capital" şi Mircea Radu Lipovan şi Andreea Minzat, de la "Radio Iaşi".
Acest premiu va fi decernat în luna octombrie 2008.
Premiul Parlamentului European pentru Jurnalism se adresează profesioniştilor din domeniul mass-media care au publicat/difuzat materiale cu privire la problematica europeana sau care au contribuit la promovarea instituţiilor şi politicilor europene.
Juriul naţional - compus din Indira Crasnea , preşedinte interimar al Clubului Român de Presă, Corneliu Calotă , editor coordonator social-economic şi integrare europeana, Televiziunea Română şi Denise Theodoru , redactor Radio România Actualităţi - a nominalizat următorii câştigători:
Presă scrisă: Mona Isabela Scărişoreanu, cotidianul "Capital", articolul "Fermierul român: între banii UE şi frica de colectivizare"
Articolul contribuie la conturarea unei imagini corecte a procesului de implementare a politicii agricole comune, a stadiului de pregătire a autorităţilor locale, prezentând în acelaşi timp percepţiile agricultorilor români.
Juriul a considerat că articolul evita capcanele unei redări tehnice a aplicării unei politici europene prin aducerea în prim plan a impactului acestor măsuri în viaţa de zi cu zi a agricultorilor români.
Juriul a apreciat excelenţa profesională, seriozitatea reportajului bazat pe surse directe de informare, alternarea informaţiei factuale cu evaluări şi comentarii de context, toate contribuind la autenticitatea şi onestitatea unui reportaj punctat de asemenea de note de umor.
Radio: Mircea Radu Lipovan şi Andreea Minzat, "Radio Iaşi", materialul " Asomare"
Acest "reportaj-eseu" are ca obiective atât informarea cât şi sensibilizarea opiniei publice din România în privinţa aplicării normelor europene referitoare la metodele de sacrificare a animalelor pentru a elimina suferinţa acestora.
Utilizarea excelenta a tehnicilor radiofonice, susţinute de o structura bine articulată care preia din tehnici literare, reflectă excelenţa profesională acompaniată de creativitate şi originalitate în utilizarea mijloacelor de radio pentru a transmite mesajul unei audienţe cât mai largi.
Utilizând efecte dramatice şi opiniile exprimate de însuşi protagoniştii materialului ("ţăranul", "medicul veterinar" ţi "autoritatea locală"), autorii reuşesc să informeze că normele Uniunii Europene trebuie respectate şi în acest domeniu, dar şi să pledeze că nici o tradiţie nu poate rămâne nepăsătoare în faţa nevoii de a elimina suferinţa animalului înainte de sacrificare.
La categoriile "Televiziune" şi "Online" nu au fost desemnaţi câştigători la nivel naţional, juriul considerând că materialele înscrise în concurs la aceste secţiuni nu îndeplinesc criteriile de excelenţă necesare unei nominalizări.
20080625IPR32676
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
