O strategie nouă pentru sănătatea animalelor
Agricultură
2008-05-21 - 10:49
Parlamentul European dezbate o strategie nouă pentru sănătatea animalelor
În ultimii ani, europenii au fost confruntaţi direct cu impactul devastator pe care îl pot avea epidemiile animalelor asupra fermierilor, societăţii şi economiei.
Gripa aviară şi boala vacii nebune au arătat cât de periculoase sunt bolile ce pot fi transmise de la animale la oameni.
Comisia Europeană a lansat o strategie pentru sănătatea animalelor, bazată pe principiul „prevenirea este mai bună decât vindecarea“, ce oferă un cadru de măsuri pentru sănătatea animalelor pentru următorii şase ani.
Obiectivul strategiei pentru sănătatea animalelor este promovarea măsurilor de prevenire, a supravegherii bolilor şi a cercetării pentru reducerea apariţiei acestora în rândul animalelor.
Strategia vizează sănătatea tuturor animalelor de pe teritoriul Uniunii Europene: animale domestice, sălbatice şi de companie.
Alte obiective ale strategiei sunt sprijinirea creşterii economice prin favorizarea liberei circulaţii a animalelor şi a produselor animale, promovarea sănătăţii animalelor şi protejarea mediului înconjurător.
Prevenirea bolilor prin vaccinare
Raportorul parlamentar, Janusz Wojciechowski (Grupul Uniunea pentru Europa Naţiunilor, Polonia), sprijină propunerea Comisiei, pe care o descrie drept „necesară şi demnă de sprijin“.
Cu toate acestea, domnul Wojciechowski subliniază nevoia unor îmbunătăţiri în patru domenii:
restricţii ale mărimii fermelor pentru facilitarea controlului bolilor animalelor - datorită riscului pe care îl prezintă turmele mari
transportul animalelor trebuie redus la minim
mai multă atenţie acordată vaccinărilor, ca mijloc de prevenire a bolilor
mai multă claritate în ceea ce priveşte fondurile în domeniu.
Comisia pentru Agricultură mai consideră că noile standarde trebuie aplicate şi în ţările care exportă în UE produse animale, pentru a promova şi a asigura standarde înalte în ceea ce priveşte sănătatea animalelor pe plan global.
Dacă va fi adoptat în plen joi, raportul din proprie iniţiativă va fi urmat de propuneri legislative ale Comisiei ce vor fi adoptate în comun de Parlamentul European şi Consiliul Uniunii Europene prin co-decizie.
Comisia Europeană plănuieşte să publice în iulie-septembrie 2008 un Plan de Acţiune cu un calendar detaliat al procedurilor.
20080520STO29281 Raport privind o nouă strategie în materie de sănătate animală pentru Uniunea Europeană Sănătatea animalelor: o strategie la nivelul ambiţiilor UE - pagina de presă (în engleză) Sănătatea animalelor - site-ul Comisiei Europene (în engleză) Urmăriţi dezbaterea în direct între de la ora 21 CET!
RO
1
PHOTO
20080516PHT29071.jpg
RO
4
LINK
http://ec.europa.eu/food/animal/diseases/strategy/index_en.htm
RO
5
LINK
/eplive/public/livebroadcast_ro.htm
-//EP//TEXT REPORT A6-2008-0147 0 NOT XML V0//RO
-//EP//TEXT IM-PRESS 20080430BRI28007 ITEM-010-EN NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
