Etichetarea pneurilor - consum mai eficient de combustibil
Energie
2009-04-22 - 16:12
Consumatorii vor fi mai bine informaţi în legătură cu siguranţa, eficienţa din punct de vedere economic şi ecologic a pneurilor mulţumită unei propuneri de regulament care prevede informaţii armonizate referitoare la parametrii pneurilor prin intermediul etichetării.
De menţionat că nu s-a ajuns la un acord cu Consiliul în primă lectură.
Potrivit raportului elaborat de Ivo Belet (PPE-DE, Belgia), pneurile vor dispune de o etichetă explicativă, similară celei aplicate produselor electronice, clasa A (verde) simbolizând o performanţă foarte bună, iar clasa G (roşu) indicând o performanţă slabă a pneurilor.
Eticheta va indica, de asemenea, gradul de aderenţă la terenul umed precum şi silenţiozitatea acestora.
Pentru pneurile cu un nivel de zgomot redus, etichetarea valorii măsurate a zgomotului exterior de rulare, exprimată în decibeli, este însoţită de marcajul „low noise - zgomot redus” (68db pentru pneuri de tip C1, 60 dB pentru tipul C2 sau 70 dB pentru tipul C3).
Stimulente pentru pneuri eficiente din punct de vedere al consumului de combustibil
Pentru a aborda problema reducerii emisiilor de CO 2 provocate de transportul rutier, statele membre ar trebui să pună în aplicare măsuri stimulatoare în favoarea pneurilor eficiente din punctul de vedere al consumului de combustibil.
Pentru a evita fragmentarea pieţei interne, ar trebui stabilite clase de eficienţă minimă a consumului de combustibil.
Site internet dedicat sistemului UE de etichetare a pneurilor
Deputaţii europeni s-au exprimat pentru crearea unui site internet al sistemului UE de etichetare a pneurilor.
Acesta oferă explicaţii simple şi succinte pentru fiecare pictogramă în parte.
Site-ul ar trebui să explice logica pe care se bazează sistemul, beneficiile pe care acesta le aduce conducătorilor auto şi transportatorilor rutieri, precum şi contribuţia sa globală la reducerea emisiilor de CO 2 şi a zgomotului rutier.
Calculator pentru economisirea de combustibil
Furnizorii vor trebui să includă pe paginile de internet un „calculator pentru economiile de combustibil” care va indica potenţialele economii medii de combustibil şi reducerile medii de emisii de CO 2 şi costuri pentru pneurile de tip C1, C2 şi C3.
Modificarea regulamentului a fost adoptată cu 642 voturi pentru, 23 împotrivă şi 8 abţineri.
A6-0218/2009 - Raport referitor la propunerea de directivă a Parlamentului European şi a Consiliului privind etichetarea pneurilor în ceea ce priveşte eficienţa consumului de combustibil şi alţi parametri esenţiali
Raportor: Ivo Belet (PPE-DE, Belgia)
Procedură: codecizie, prima lectură
Dezbatere: marţi, 21 aprilie 2009
Vot: miercuri, 22 aprilie 2009
20090421IPR54060 Textul adoptat va putea fi consultat aici (selectaţi 22 aprilie 2009)
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
