Întrebarea cu solicitare de răspuns scris E-006794/2011
adresată Comisiei
Articolul 117 din Regulamentul de procedură
Monica Luisa Macovei (PPE)
(14 iulie 2011)
Subiect: Corupția legată de locurile de înmormântare din Erevan, Armenia
Potrivit unui articol din 11 iulie 2011 al Institute for War and Peace Reporting („Corupția mormintelor în capitala Armeniei” - „Grave Corruption in Armenian Capital”), lipsa de locuri de înmormântare din Erevan a încurajat o nouă formă de corupție în Armenia.
Locul de înmormântare este garantat prin lege în mod gratuit, dar oficialii locali solicită de multe ori plăți ilegale de la familiile îndoliate.
Practicile ilicite cuprind: familii care își fragmentează terenurile alocate și le vând la prețuri foarte mari și oficiali locali care alocă locuri de înmormântare în schimbul unor sume de bani, uneori chiar și locuri care au fost deja alocate altor familii.
Problema este foarte cunoscută înalților oficiali ai guvernului din Armenia, inclusiv prim-ministrului Tigran Sargsyan, care și-a exprimat îngrijorarea cu privire la aceste tranzacții ilicite.
Armenia este un beneficiar al Instrumentului european de vecinătate și parteneriat.
Lupta împotriva corupției este o prioritate a Planului de acțiune UE-Armenia.
În acest context: 1.
Care sunt măsurile specifice preconizate de Comisie pentru a sprijini guvernul Armeniei în abordarea și combaterea acestui tip de corupție? 2.
Care este situația punerii în aplicare a măsurilor prevăzute în contextul domeniului prioritar unu: „Consolidarea structurilor democratice, a statului de drept, inclusiv reforma sistemului judiciar și lupta împotriva fraudei și a corupției” din Planul de acțiune UE-Armenia?
Vă rugăm să furnizați detalii pentru fiecare măsură în parte.
