Deputaţii europeni reacţionează rapid la criza din sectorul lactatelor
Agricultură
2009-10-20 - 17:14
Fermieri varsă lapte în faţa ministerului agriculturii în Kiel, Germania, 22 septembrie 2009 ©BELGA_EPA_KAY NIETFELD Deputaţii europeni de la comisia pentru agricultură au discutat ieri la Strasbourg despre criza din sectorul lactatelor.
În cadrul reuniunii, comisarul european pentru agricultură, Mariann Fischer Boel, a prezentat deputaţilor planul de urgenţă pentru sprijinirea fermierilor.
Parlamentul European îşi va spune joi opinia privind măsurile de ajutorare a sectorului.
Preţul lactatelor a scăzut dramatic datorită cererii reduse în contextul crizei financiare.
Din 2007, preţul laptelui a scăzut, în unele state, la jumătate.
Fermierii deplâng lipsa acţiunii la nivel european în acest domeniu.
Recent, aceştia au protestat vărsând laptele pe străzi şi blocând drumurile cu vaci şi tractoare.
În ajutorul fermierilor
Pe 17 septembrie, Parlamentul European a adoptat o rezoluţie privind resursele alocate crizei, iar mai târziu, acesta a cerut un ajutor direct de 300 de milioane de euro pentru cei mai afectaţi fermieri.
Comisarul Fischer Boel a spus ieri că pentru acest obiectiv Comisia Europeană poate aloca doar 280 de milioane de euro.
Ştirea a fost salutată de majoritatea deputaţilor europeni de la comisia pentru agricultură.
Comisia Europeană mai intenţionează să schimbe regulile privind ajutorul de stat pentru a permite ţărilor UE să plătească fermierilor 15.000 de euro în loc de 7.500 de euro, ca ajutor naţional, înainte de sfârşitul anului 2010.
Noi măsuri vor fi votate săptămâna aceasta
Guvernele naţionale ar putea folosi bani din taxa pe excedent (plătită de obicei la Bruxelles în cazul depăşirii cotei naţionale) pentru finanţarea proiectelor de restructurare a sectorului agricol.
În acelaşi timp, Comisia ar putea adopta în regim de urgenţă măsuri pentru combaterea tulburărilor de pe piaţă.
Marţi dimineaţă, Parlamentul European a aprobat abordarea acestui proiect printr-o procedură de urgenţă, care permite deputaţilor europeni să voteze măsurile imediat.
Comisia Europeană: 280 de milioane de euro pentru ajutor direct
Deputatul european Albert Dess (Grupul Partidului Popular European (Creştin Democrat), Germania) a salutat suma de 280 de milioane de euro propusă de Comisia Europeană, dar a subliniat faptul că statele membre sunt libere să hotărască felul în care aceşti bani vor fi distribuiţi.
„Când ne gândim la ajutorul financiar trebuie să luăm în considerare faptul că unele state europene sunt mai competitive, altele mai puţin competitive.
Din fericire, Comisia Europeană şi-a dat seama că este nevoie de mai mult ajutor pentru sectorul lactatelor“, a spus domnul Luis Manuel Capoulas Santos (Grupul Alianţei Progresiste a Socialiştilor si Democraţilor din Parlamentul European, Portugalia).
„Noile măsuri ar putea penaliza producătorii mai eficienţi“
George Lyon (Grupul Alianţei Liberalilor şi Democraţilor pentru Europa, Regatul Unit) a remarcat faptul că noile măsuri ar putea penaliza producătorii mai eficienţi. „Trebuie să reflectăm mai bine înainte de a acorda Comisiei Europene noi puteri“, a spus dumnealui.
„Avem nevoie de o soluţie rapidă.
Anul viitor ar putea fi deja prea târziu.
Pentru Comisie este un cec în alb, deoarece nu ştim cum vor fi cheltuiţi banii“, a adăugat deputatul european Martin Häusling (Grupul Verzilor/Alianţa Liberă Europeană, Germania).
Tot în cadrul reuniunii, domnul James Nicholson (Conservatorii şi Reformiştii Europeni, Regatul Unit) a remarcat faptul că „planul Comisiei este o acţiune pe termen foarte scurt ca reacţie la o problemă pe termen foarte lung“.
20091020STO62801 Procedura de urgenţă Agricultură şi dezvoltare rurală Comisia pentru agricultură şi dezvoltare rurală Preşedintele Comisiei pentru agricultură vorbeşte despre cauzele crizei laptelui în Europa
RO
1
PHOTO
20091019PHT62743.jpg
RO
3
LINK
http://ec.europa.eu/agriculture/index_en.htm
RO
4
LINK
/activities/committees/homeCom.do?language=RO&body=AGRI
-//EP//TEXT RULES-EP 20090714 RULE-142 NOT XML V0//RO
-//EP//TEXT IM-PRESS 20090904STO60247 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
