Pescuitul ilegal: Sunt necesare acțiuni internaționale pentru a salva rezervele de pește
Pescuit
Şedinţe plenare
2011-11-17 - 13:18
Ján JAKUBOV BXL (+32) 2 28 32119 STR (+33) 3 881 74005 PORT (+32) 498 98 35 90 EMAIL fish-press@europarl.europa.eu Madalina MIHALACHE (+40) 21 405 08 80 STR (+33) 3 881 64044 PORT (+40) 754777136 EMAIL redactia-ro@europarl.europa.eu Pentru a proteja pescarii din Uniunea European care respectă legile și pentru a salva biodiversitatea maritimă a lumii, UE trebuie să promoveze acțiunea internațională pentru lupta împotriva pescuitului ilegal, inclusiv prin intensificarea inspecțiilor pe mare, închiderea piețelor produselor maritime ilegale și impunerea de sancțiuni asupra statelor care neglijează aceste obligații, potrivit unei rezoluții votate de către Parlament joi, 17 noiembrie 2011.
Întrucât două treimi din apele lumii sunt dincolo de jurisdicția națională, iar rezervele de pețte și flotilele de pescuit sunt foarte mobile, pescuitul ilegal, nereglementat și ne-raportat (IUU) nu poate fi contracarat decât prin cooperare internațională, au spus deputații europeni, subliniind că UE, în calitate de principală putere în domeniul pescuitului trebuie să joace un rol-cheie în mobilizarea comunității internaționale în acest sens.
"Uniunea Europeană trebuie să facă mai mult să promoveze o cooperare internațională eficientă pentru a combate pescuitul ilegal", a spus raportorul Isabella Lövin (Verzi/EFA, SE) subliniind că "avem nevoie să împiedicăm operatorii fără scrupule să schimbe pur și simplu steagul vaselor pe care operează pentru a-și eluda responsabilitățile.
Dacă ne amintim că deja multe specii și rezerve de pește în lume sunt amenințate cu dispariția, pescuitul ilegal ar putea să fie ultima lovitură într-un domeniu deja afectat la maximum".
Aproximativ 15% din capturile mondiale - între 11 și 26 milioane de tone pe an - provin din pescuitul ilegal.
Gestionarea sustenabilă a resurselor marine devine imposibilă dacă pescuitul ilegal nu e oprit, mai spune textul adoptat de Parlament.
Cooperarea internațională pentru a opri pescuitul ilegal, nereglementat și ne-raportat (IUU - "Illegal, Unregulated and Unreported fishing")
Parlamentul cere Comisiei și Statelor Membre să promoveze această chestiune în forurile internaționale și să înceapă consultările cu celelalte state cu piețe majore, cum ar fi SUA, Japonia și China, în legătură cu dezvoltarea instrumentelor legale internaționale, posibil sub auspiciile ONU, pentru oprirea, aducerea în justiție și condamnarea celor implicați în pescuitul ilegal, nereglementat și ne-raportat ("IUU fishing").
Noile măsuri ar trebui să includă înregistrarea obligatorie a vaselor de pescuit mai mari de 10 GT (tonaj brut), dezvoltarea schemelor pentru documentarea capturilor, folosirea obligatorie a sistemelor de monitorizare electronică a vaselor, schimbul de informații privind activitățile vaselor, controlarea importurilor precum și un acord asupra închiderii accesului pe piață pentru capturile ilegale de peste.
Deputații europeni vor de asemenea ca Uniunea Europeană să înființeze un registru al vaselor de pescuit autorizate să pescuiască și să înființeze o listă a celor angajate în pescuitul ilegal.
Rolul organismelor regionale de gestionare a chestiunii trebuie de asemenea întărit.
Sancțiuni împotriva statelor care își neglijează îndatoririle
Statele care nu reușesc să-și îndeplinească obligațiile internaționale, de exemplu să asigure respectarea regulilor de către vasele care arborează steagul acestor state, trebuie să fie sancționate, potrivit rezoluției.
Deputații europeni vor de asemenea să ceară Comisiei Europene să examineze posibilitatea ca ajutorul provenit din sistemul generalizat de preferințe (GSP plus) al Uniunii Europene să fie condiționat de respectarea de către țările candidate a regulilor FAO (Organizația pentru Alimentație și Agricultură) și ONU împotriva pescuitului ilegal.
Rezoluția Lövin a fost adoptată cu 491 voturi în favoare, 7 împotrivă și 24 abțineri.
20111117IPR31725 Textele adoptate vor fi disponibile aici (selectati 17 noiembrie 2011) Urmăriți dezbaterea în direct (selectati 17 noiembrie 2011) Profilul raportoarei Isabella Lövin (Grupul Verzilor/EFA, SE)
RO
1
LINK
/activities/plenary/ta/calendar.do?language=RO
RO
2
LINK
/sed/speeches.do
RO
3
LINK
/members/public/yourMep/view.do?language=RO&partNumber=1&name=L%C3%B6vin&id=96675
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
