Criza financiară: atenţie la bani!
Afaceri economice şi monetare
2008-10-15 - 12:14
Iliana Iotova: „Criza va avea şi urmări pozitive“ În mijlocul crizei financiare, oamenilor le este din ce în ce mai greu să aleagă dintre produsele financiare pe cele care li se potrivesc cel mai bine.
Cei care nu au cunoştinţe în domeniul financiar se pot înşela foarte uşor, căzând victime practicilor necinstite şi îndatorându-se peste măsură - lucru ce poate avea un impact negativ asupra întregii societăţi.
Deputata europeană Iliana Iotova propune predarea noţiunilor financiare încă din şcoala primară.
Pe 7 octombrie, Comisia pentru Piaţa internă şi protecţia consumatorilor a adoptat un raport privind îmbunătăţirea educaţiei şi a gradului de conştientizare al consumatorilor cu privire la credite şi finanţare.
După vot, am vorbit cu raportoarea Iliana Malinova Iotova (Grupul Socialist din Parlamentul European, Bulgaria)
Care sunt cele mai importante aspecte ale raportului dumneavoastră?
În primul rând, educaţia financiară trebuie să înceapă deja din şcoala primară.
Aici raportul nostru este un pic diferit de propunerea Comisiei, care vorbeşte de educaţie în general.
Educaţia financiară trebuie să se facă pe grupuri de vârstă.
În al doilea rând, am vrea ca propunerea să includă un buget specific.
Vorbim de un buget de 1,5 milioane de euro pentru 2009, care ar putea ajuta la iniţierea unor programe specifice de pregătire.
În al treilea rând, insistăm pe importanţa adoptării unor principii comune la nivel european.
Fiecare stat membru trebuie să fie liber să îşi implementeze programul conform tradiţiilor naţionale.
Sensibilizarea populaţiei la riscurile financiare ar putea să ajute la evitarea crizelor de genul celei actuale?
Sunt convinsă de acest lucru.
Una din cauzele principale ale crizei este îndatorarea peste măsură a populaţiei, şi acest lucru vine din SUA.
Studiile arată că Europa se îndreaptă în aceeaşi direcţie - oamenii fac mai multe credite şi plătesc înapoi din ce în ce mai puţin.
Un alt fenomen îngrijorător este faptul că şi copii pot face credite (de exemplu cumpărând pe internet), iar părinţii nu pot controla aceste împrumuturi.
Mai este şi moda de a cumpăra casa în rate, oamenii nu sunt îndeajuns de pregătiţi încât să înţeleagă bine contractul şi nu reuşesc să îşi plătească ratele.
Criza a venit la timp, va avea şi urmări pozitive; cetăţenii îşi vor da seama cât de periculoasă este această problemă.
Îndatorarea exagerată şi încrederea prea mare în sine (în abordarea operaţiunilor financiare) ne fac să ne dăm seama că educaţia financiară este mai mult decât necesară.
Ce le-aţi recomanda oamenilor în momentul de faţă?
Am putea să ne uităm înapoi spre măsurile luate de SUA la sfârşitul anilor '20 şi să le aplicăm într-o variantă modernă.
Oamenilor le recomand să fie atenţi la bugetul propriu: cât cheltuiesc pe electricitate, alimente, încălzire, să se întrebe dacă chiar au nevoie de lucrurile pe care le cumpără.
Recomand şi educarea copiilor, pentru ca aceştia să cunoască beneficiile economisirii.
Sunt sigură că vom depăşi criza - vedem rezultatele reuniunii zonei Euro şi dorinţa acestora de solidaritate.
Iar marii eurosceptici pot vedea acum care sunt beneficiile existenţei Uniunii Europene, Comisiei Europene şi importanţa Tratatului de la Lisabona.
Comisia Europeană a creat deja un site web - Dolceta - de educare a adulţilor în domeniul serviciilor financiare şi în cel al securităţii consumatorului.
20081013STO39304 Proiect de raport privind protecţia consumatorilor: îmbunătăţirea educaţiei şi a gradului de conştientizare al consumatorilor cu privire la credite şi finanţare - fişă procedurală Iliana Malinova Iotova - fişă personală Dolceta Criza financiară: deputaţii europeni evaluează impactul asupra cetăţenilor Bani, bani şi iar bani - dosar
RO
1
PHOTO
20081015PHT39573.jpg
RO
2
LINK
/oeil/file.jsp?id=5572462
RO
3
LINK
/members/public/yourMep/view.do?name=iotova&partNumber=1&id=38605&language=RO
RO
4
LINK
http://www.dolceta.eu/romana/index.php
-//EP//TEXT IM-PRESS 20081006STO38719 0 NOT XML V0//RO
-//EP//TEXT IM-PRESS 20080707FCS33592 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
