ÎNTREBARE ORALĂ URMATĂ DE O DEZBATERE O-0166/09
în conformitate cu articolul 115 din Regulamentul de procedură
de
Raül Romeva i Rueda
,
Heidi Hautala
,
Jean Lambert
,
Hélène Flautre
,
Franziska Keller
şi
Jan Philipp Albrecht
, în numele Grupului Verts/ALE
Comisiei
Subiect: Noi evoluții legate de programul CIA de extrădări extraordinare și de existența unor închisori secrete pe teritoriul UE
În luna noiembrie, mijloacele de informare în masă au dezvăluit faptul că, din 2004 până în 2005, în Lituania a funcționat o închisoare secretă, în care s-a recurs la tortură pentru interogarea unor persoane suspectate a fi teroriști al-Qaeda.
Parlamentul lituanian a inițiat o a treia investigație.
O serie de rapoarte elaborate de PE și de Consiliul Europei au subliniat faptul că este posibil ca autoritățile SUA să se fi folosit de un acord NATO secret, încheiat la 4 octombrie 2001, pentru camuflarea activităților CIA pe teritoriul UE.
În Polonia, procurorii au inițiat o anchetă cu privire la prezența unei închisori în apropierea unei foste baze aeriene militare .
În luna noiembrie a anului trecut, un tribunal italian a condamnat în contumacie 23 de agenți SUA și doi membri ai serviciilor secrete italiene pentru răpirea lui Abu Omar în Milano și transportarea acestuia cu un avion în Egipt, unde a fost torturat.
Alte guverne au invocat secretul de stat cu privire la o parte din probe .
Unul dintre agenții CIA condamnați a recunoscut că hotărârile au fost luate la Washington .
În Regatul Unit, guvernul s-a opus în repetate rânduri publicării unor dovezi care ar demonstra că serviciile secrete britanice l-au interogat pe rezidentul britanic Binyam Mohamed și au avut cunoștință de tratamentul inuman și degradant la care acesta a fost supus de către agenții CIA.
La 19 noiembrie, Curtea Supremă a respins cererile guvernului .
De asemenea, presa a dezvăluit faptul că, în luna octombrie a anului trecut, un avion cu reacție american de tip Gulfstream, aparținând CIA, a fost detectat de două elicoptere SAS într-o operațiune secretă pe Aeroportul Internațional din Birmingham .
Europa a fost implicată în numeroase încălcări grave ale dreptului internațional și ale convențiilor privind drepturile omului, iar Comisia nu a furnizat niciun fel de clarificare și nu și-a asumat niciun fel de răspundere cu privire la o eventuală încălcare a dreptului internațional.
Prin aceasta, Comisia a subminat în mod grav autoritatea morală a Europei în cadrul politicilor sale externe.
Având în vedere intrarea în vigoare a Tratatului de la Lisabona și, prin urmare, caracterul obligatoriu al Cartei drepturilor fundamentale a Uniunii Europene, precum și viitoarea aderare a UE la CEDO, Comisia este obligată, prin lege, să prezinte clarificări cu privire la eventuale încălcări ale drepturilor fundamentale pe teritoriul UE.
Poate Comisia să expună pe larg ce a întreprins până în prezent în ceea ce privește clarificarea acuzațiilor aduse?
Poate Comisia să explice în detaliu ce s-a întâmplat la reuniunea din 4 octombrie 2001 cu NATO, precum și conținutul acordului cu NATO și modul în care au fost investigate activitățile ilegale ale statelor membre?
Ce vor face acestea pentru a garanta că UE nu renunță la democrație și la drepturile fundamentale în cadrul luptei împotriva terorismului și al cooperării cu țări terțe, în special SUA?
Cum și când va aborda Comisia aceste chestiuni cu statele membre și SUA?
http://abcnews.go.com/Blotter/cia-secret-prison-found/story?id=9115978; http://www.boston.com/news/world/europe/articles/2009/11/20/lithuanian_officials_open_new_inquiry_into_secret_cia_prisons http://www.google.com/hostednews/afp/article/ALeqM5iNvDcuqgrilgGGgpnADjUyTJB18w http://www.statewatch.org/rendition/rendition.html http://abcnews.go.com/Blotter/exclusive-convicted-cia-spy-broke-law/story?id=8995107 http://www.guardian.co.uk/world/2009/nov/19/court-rejects-miliband-cia-request http://www.statewatch.org/rendition/rendition.html
