Răspuns dat de dl Dalli, în numele Comisiei
(31 mai 2010)
1.
În conformitate cu articolul 31 alineatul (3) litera (b) din Directiva 2001/18/CE JO L 106, 17.4.2001 . , statele membre trebuie să stabilească registre pentru înregistrarea localizării OMG-urilor cultivate în scopuri comerciale, pentru ca, inter alia , efectele unor astfel de OMG-uri asupra mediului să se monitorizeze în conformitate cu dispozițiile directivei.
Localizările menționate se notifică autorităților competente și se fac cunoscute populației.
2.
Coexistența se referă la măsuri menite să reducă la minimum contaminarea culturilor modificate genetic cu cele nemodificate genetic.
În conformitate cu articolul 26a din Directiva 2001/18/CE JO L 106, 17.4.2001 . , responsabilitatea legislației privind coexistența aparține statelor membre.
În conformitate cu raportul Comisiei publicat în aprilie 2009 COM(2009) 153 final. , 15 state membre adoptaseră la data publicării directivei legi privind coexistența și trei state membre notificaseră Comisiei proiecte de lege în acest sens.
În contextul regulilor naționale de coexistență, Estonia și Lituania au inclus cerințe privind informarea crescătorilor de albine cu privire la intenția de cultivare a OMG-urilor.
Aspectele privind compensațiile financiare sau responsabilitatea pentru pagubele economice sunt de competența exclusivă a statelor membre.
3.
Înainte ca o plantă modificată genetic să poată fi eliberată în mediu sau cultivată, aceasta trebuie să fie autorizată în conformitate cu Directiva 2001/18/CE JO L 106, 17.4.2001 . sau cu Regulamentul (CE) nr.
1829/2003 JO L 268, 18.10.2003 . .
În conformitate cu principiile stabilite în aceste două texte legislative, evaluarea riscurilor de mediu trebuie să ia în considerare, inter alia , efectele negative potențiale ale OMG-urilor, de exemplu boli ale oamenilor, animalelor și plantelor, inclusiv efecte toxice.
Prin urmare, impactul unor astfel de OMG-uri asupra sănătății umane se evaluează chiar și în cazul în care planta modificată genetic nu este destinată utilizării alimentare.
Toate OMG-urile sunt supuse la studii de testare și efectele potențiale ale OMG-urilor și/sau ale produșilor metabolici ai acestora fac parte din informația solicitată la notificarea pentru autorizare.
În plus, Autoritațea Europeană pentru Siguranța Alimentară (EFSA) verifică în evaluarea sa credibilitatea acestor studii de testare și evaluează datele rezultate.
EFSA ia în considerare, de asemenea, toate informațiile științifice posibile privind toxicitatea potențială a fiecărui OMG și a produselor derivate ale acestuia prezentate de statele membre și toate celelalte părți.
Pot fi cultivate, inclusiv pentru utilizarea ulterioară în alimentație, numai plantele modificate genetic considerate sigure ca urmare a acestui proces de examinare a riscurilor legate de sănătate și mediu.
