Răspuns dat de dna Reding în numele Comisiei
(11 noiembrie 2010)
1.
Mecanismul de cooperare și verificare (MCV) pentru România stabilit prin Decizia 928/2006 a Comisiei Decizia nr.
2006/928/CE a Comisiei din 13 decembrie 2006 de stabilire a unui mecanism de cooperare și de verificare a progresului realizat de România în vederea atingerii anumitor obiective de referință specifice în domeniul reformei sistemului judiciar și al luptei împotriva corupției, JO L 354, 14.12.2006 . a fost instituit pentru a monitoriza progresul realizat în domenii specifice, precum reforma sistemului judiciar și lupta împotriva corupției.
Nu există nicio legătură juridică între MCV și tratamentul pe care statele membre îl acordă cetățenilor români de origine romă.
2.
Comisia dorește să sublinieze încă o dată faptul că decizia privind aderarea României la spațiul Schengen nu este legată de Mecanismul de cooperare și verificare.
3.
Evaluarea acquis-ului Schengen, efectuată în contextul eliminării controalelor la frontierele interne, include controlul frontierelor terestre, maritime sau aeriene (aeroporturi), eliberarea vizelor, cooperarea polițienească, Sistemul de Informații Schengen, precum și protecția datelor.
Evaluarea acestor elemente se desfășoară în prezent sub responsabilitatea Consiliului, care va decide în unanimitate cu privire la eliminarea controalelor la frontierele interne.
Comisia sprijină eliminarea controalelor la frontierele interne cu România (și Bulgaria), cu condiția ca toate cerințele prealabile să fie îndeplinite.
