Răspuns dat de dl Frattini în numele Comisiei
(20 iunie 2007)
La o conferinţă de presă din România, organizată la 16 martie 2007, vicepreşedintele responsabil pentru justiţie, libertate şi securitate a evidenţiat succesele ministrului Macovei cu privire la eforturile depuse pentru aderarea României la UE.
Această opinie a fost susţinută de declaraţia lui potrivit căreia „comisarul este interesat de rezultate, nu de oameni”.
Vicepreşedintele nu a exprimat „un sprijin personal declarat pentru” ministrul Macovei, ci a răspuns la întrebări referitoare la activităţile acesteia.
Vicepreşedintele a subliniat în numeroase ocazii că respectă pe deplin Parlamentul României, respect care se referă, desigur, şi la procese democratice cum ar fi votul.
După cum a remarcat vicepreşedintele, Parlamentul are datoria de a reprezenta poporul român şi este singurul care are puterea de a duce la îndeplinire obiectivele în domeniile reformei judiciare, al crimei organizate şi al luptei împotriva corupţiei, convenite în cadrul mecanismului de cooperare şi verificare creat de Comisie la 13 decembrie 2006.
În mod natural, acest lucru include instituirea Agenţiei Naţionale de Integritate.
