Gaza: investigaţie internaţională în privinţa atacului împotriva flotilei umanitare şi ridicarea blocadei
Relaţii externe
Şedinţe plenare
2010-06-17 - 13:12
Parlamentul European cere într-o rezoluţie adoptată astăzi, 17 iunie a.c., o anchetă internaţională imparţială în privinţa atacului împotriva flotilei umanitare, deschiderea tuturor punctelor de trecere în Gaza şi ridicarea blocadei.
Deputaţii europeni cer de asemenea o reconfigurare a politicii UE faţă de Orientul Mijlociu pentru ca UE să joace un rol decisiv şi coerent.
Israelul trebuie să pună capăt imediat blocadei impuse asupra Fâşiei Gaza, care a avut ca rezultat un dezastru umanitar, a paralizat reconstrucţia şi economia din Gaza şi a dus la creşterea radicalizării, potrivit deputaţilor europeni.
In acelaşi timp, deputaţii cer Înaltului Reprezentant UE pentru politica externă şi de securitate comună, Catherine Ashton, să prezinte un plan al UE Cuartetului pentru Orientul Mijlociu pentru a contribui la ridicarea blocadei.
Pentru a răspunde preocupărilor Israelului în legătură cu securitatea sa, deputaţii europeni propun o monitorizare internaţională a punctelor de control, inclusiv reactivarea Misiunii UE pentru Asistenţă la frontieră (EU-BAM).
Organizaţiei Hamas i se cere să înceteze imediat toate atacurile împotriva Israelului.
Deputaţii europeni cer de asemenea eliberarea lui Gilad Shalit, sergentul israelian răpit de Hamas în 2006 şi ţinut prizonier de atunci.
Consiliul de asociere UE-Israel şi Comitetul mixt UE-Autoritatea Palestiniană ar trebui convocate pentru a discuta criza actuală din Orientul Mijlociu.
Deşi evenimentele recente au deteriorat relaţiile dintre Turcia şi Israel, Parlamentul European încurajează guvernul turc sa-si concentreze eforturile diplomatice si politice în direcţia uşurării suferinţelor palestinienilor si a contribuţiei la procesul de pace din Orientul Mijlociu.
Rezoluţia PE a fost adoptată cu 470 voturi pentru, 56 împotrivă şi 56 abţineri.
20100616IPR76205 Textul adoptat va fi disponibil aici (click 16 iunie 2010) Transmisie online în direct - EP Live
RO
1
LINK
/activities/plenary/ta/calendar.do?language=RO
RO
2
LINK
/eng-internet-publisher/eplive/public/default.do?language=ro
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
