31.3.2009
PROPUNERE DE REZOLUȚIE
depusă în conformitate cu articolul 113 din Regulamentul de procedură
de Frank Vanhecke
referitoare la propunerea de modificare a regimului indemnizațiilor tranzitorii pentru foștii membri ai Comisiei Europene, președintele, membrii și grefierul, precum și avocații generali ai Curții de Justiție și ai Tribunalului de Primă Instanță
Propunere de rezoluție a Parlamentului European referitoare la propunerea de modificare a regimului indemnizațiilor tranzitorii pentru foștii membri ai Comisiei Europene, președintele, membrii și grefierul, precum și avocații generali ai Curții de Justiție și ai Tribunalului de Primă Instanță
Parlamentul European,
–
având în vedere articolul 113 din Regulamentul său de procedură,
A.
întrucât indemnizația tranzitorie lunară acordată foștilor membri ai Comisiei Europene, președintelui, membrilor și grefierului, precum și avocaților generali ai Curții de Justiție și ai Tribunalului de Primă Instanță se ridică la 40 - 65% din fostul lor salariu, în funcție de durata mandatului, și întrucât, în conformitate cu Regulamentul nr.
422/67/CEE, nr.
5/67/EURATOM, chiar și persoanele care au ocupat funcțiile respective doar câteva luni primesc, timp de trei ani, o indemnizație care se ridică la 40% din remunerația lor;
B.
întrucât, în cazul în care remunerația primită pentru noua funcție, împreună cu indemnizația de tranziție, reprezintă o sumă inferioară fostului salariu, aceste persoane au dreptul să își păstreze atât noua lor remunerație, cât și indemnizația de tranziție,
1.
invită Consiliul să modifice regimul indemnizațiilor tranzitorii pentru foștii membri ai Comisiei, astfel încât acestea să fie reduse substanțial la maximum 25%, să expire după un an și să fie suspendate în momentul acceptării unei noi funcții remunerate.
