Activitǎţile sportive în școli: ce cred cititorii noștri?
Sport
2007-12-18 - 18:14
Suficient sport la școalǎ?NU!
Numǎrul persoanelor supraponderate din Uniunea Europeanǎ este de 14 milioane, din care peste trei milioane copii.
Cauzele acestei cifre ingrijorǎtoare sunt dieta nepotrivitǎ și lipsa activitǎţilor fizice.
In noiembrie, Parlamentul European și-a îndreptat atenţia asupra raportului deputatului Pál Schmitt, cu privire la educaţia fizicǎ.
La întrebarea "Se practicǎ suficiente activitǎţi sportive în școli?", rǎspunsul dat de cetǎţenii europeni a fost "nu".
Raportul deputatului european și fostului olimpic Pál Schmitt (Grupul Popular European și al democraţilor Europeni) a identificat o serie de probleme de importanţǎ majorǎ, și anume:
Prea puţin timp acordat sportului: Media de timp pentru activitǎti sportive este de 109 minute pe sǎptǎmânǎ în școlile primare și 117 în liceu.
Ambele cifre au scǎzut începând cu 2002.
Opţiunile sportive în școli nu sunt suficient de interesante pentru a motiva elevii
De multe ori activitǎţile sportive practicate sunt prea competitive
Lipsa de coordonare dintre sportul din interiorul și din afara școlilor.
Exerciţii fizice: de trei ori pe sǎptǎmânǎ!
În încercarea de a stabili un echilibru între educaţia fizicǎ și academicǎ, raportul propune un orar școlar care sǎ includǎ cel puţin trei ore de activitǎţi fizice pe sǎptǎmânǎ și o conexiune între activitǎţile fizice din interiorul și din afara școlii.
De asemenea, se dorește includerea minoritǎţilor etnice și a persoanelor cu dizabilitǎţi, precum și introducerea educaţiei fizice ca lecţie obligatorie în școala primarǎ și în liceu.
Prea puţine activitǎţi sportive în statele membre ale UE
Rǎspunsurile cititorilor sunt în favoarea raportului deputatului Pál Schmitt și a introducerii sǎptǎmânal a trei ore de educatie fizicǎ în școli, ca modalitate de prevenire a obezitǎţii.
De exemplu.
Irene (Spania) își prezintǎ regretul cǎ "dacǎ în trecut, copiii se jucau pe stradǎ, azi își pierd valorile precum competitivitatea sau spiritul de echipǎ, devenind mult mai individualiști".
Jan (Olanda), ne spune cǎ "în școala primarǎ, s-a decis ca activitǎţile fizice sǎ aibǎ loc de cinci ori pe sǎptǎmânǎ, dar în realitate au loc de douǎ ori".
Media orelor de sport este de douǎ în majoritatea ţǎrilor.
Care sunt motivele pentru timpul redus alocat sportului?
Existǎ multe motive considerate a sta la baza activităţilor sportive insuficiente din școli, cei mai mulţi din cititorii noștri au identificat indiferenţa politicǎ, noile tehnologii și infrastructura.
Rémi (Franţa, viitor profesor de educaţie fizicǎ), a declarat: "In Franţa, dupǎ 1945, s-a constatat o lipsǎ de interes a puterii politice pe marginea acestui subiect".
Matthijs (Olanda) este de pǎrere cǎ "noile tehnologii ne ajutǎ sǎ vedem lumea din fotoliu", fǎrǎ a fi nevoie de exerciţii fizice.
Pe de altǎ parte, un alt cititor din Olanda a vorbit despre lipsa infrastructurii din școli necesitatea unui buget în acest sens.
Toţi cei ce au rǎspuns întrebǎrii noastre cu privire la activitǎţile sportive s-au declarat în favoarea raportului domnului Schmitt, accentuând beneficiile pe care le aduce sportul asupra noastrǎ, atât mentale cât și sociale.
20071214STO15564 Raportul privind rolul sportului în educaţie Comisia pentru Cultură şi educaţie Puncte de vedere: Pál Schmitt, campion olimpic la scrimă şi deputat european Obezitatea: o provocare pentru UE
RO
1
PHOTO
20071218PHT16051.jpg
RO
3
LINK
/activities/expert/committees/presentation.do?committee=2360&rewritten&language=RO
-//EP//TEXT REPORT A6-2007-0415 0 NOT XML V0//RO
-//EP//TEXT IM-PRESS 20070531STO07250 0 NOT XML V0//RO
-//EP//TEXT IM-PRESS 20070122STO02302 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
