Un sistem comunitar de etichetare ecologică
Alegeri 2009
Mediu
2009-04-01 - 16:50
Parlamentul se va pronunţa asupra etichetării ecologice voluntare Parlamentul a votat cu privire la o propunere de promovare a etichetării ecologice voluntare pentru produsele europene într-un mod eficient din punct de vedere al costurilor şi mai puţin birocratic.
Până în prezent, eticheta ecologică, „floarea UE”, a fost acordată unui grup de 26 de grupuri de produse (3 000 de produse si servicii) precum detergenţi, hârtie, încălţăminte, turism şi produse de camping.
Raportorul Parlamentului Salvatore Tatarella (UEN, Italia) a declarat că revizuirea sistemului de etichetare ecologică face parte dintr-un context mai larg de acţiuni europene menite să promoveze consumul durabil.
Obiectivul este de a îndruma consumatorii spre produse cu un impactul redus asupra mediului pe durata întregului ciclu de viaţă al produselor.
Etichetarea ecologică este o etichetare voluntară menită să promoveze, la nivel european, răspândirea de produse cu o eficienţă ridicată şi cu un impact ecologic redus pe toată durata ciclului de viaţă.
Unul din obiectivele revizuirii acestui sistem de etichetare este de a mări numărul grupurilor de produse la 40-50 până în 2015, astfel încât consumatorii europeni să poată avea o gamă largă de produse din care să aleagă.
Comisa Europeană stabileşte criterii ecologice specifice pentru fiecare grup de produse.
Pentru a obţine eticheta ecologică, produsele şi serviciile trebuie să respecte criterii ecologice, convenite la nivel european în urma unui proces de consultare cu experţii din industrie, organizaţii de mediu şi ale consumatorilor şi sindicate.
Produselor alimentare nu li se aplică etichetarea ecologică
Propunerea iniţială a Comisiei prevede aplicarea regulamentului şi asupra produselor alimentare, inclusiv celor de pescuit şi acvacultură.
Deputaţii pun sub semnul întrebării această abordare, solicitând Comisiei să efectueze studii suplimentare privind fezabilitatea criteriilor ecologice în cazul produselor alimentare.
Având în vedere caracterul voluntar al etichetei şi aşteptările ridicate ale consumatorilor faţă de calitatea produselor care afişează floarea de pe eticheta ecologică, eticheta ecologică nu poate fi acordată produselor ce conţin substanţe, preparate sau amestecuri clasificate drept foarte toxice, toxice, periculoase pentru mediu, cancerigene, mutagene sau toxice pentru reproducere.
Reducerea testărilor pe animale
Având în vedere că legislaţia europeană (REACH, GHS etc.) se orientează tot mai mult către reducerea testelor pe animale, „acest principiu trebuie să fie introdus şi în sistemul voluntar de acordare a etichetei ecologice, al cărui raţiune de a fi este dezvoltarea şi certificarea produselor care satisfac cele mai înalte standarde ecologice”, este de părere raportorul PE Salvatore Tatarella (GUEN, Italia).
Activităţi de promovare a etichetei ecologice
În ceea ce priveşte activităţile de promovare, trebuie îmbunătăţită informarea consumatorilor şi iniţiate campanii de sensibilizare, utilizând totodată fonduri europene pentru activităţi de furnizare de consultanţă întreprinderilor privind modalităţile practice de înregistrare a diferitelor categorii de produse.
Pentru a fi mai eficiente, campaniile de promovare ar trebui adaptate la nevoile specifice ale fiecărei pieţe.
Licitaţiile publice pot fi un instrument foarte eficient pentru promovarea produselor etichetate ecologic, nu doar prin faptul că permit unui stat membru să dea un exemplu consumatorilor, dar şi prin impulsionarea clară a cererii de pe piaţă pentru produse ecologice.
A6-0105/2009- Raport referitor la propunerea de regulament al Parlamentului European şi al Consiliului privind sistemul comunitar de etichetare ecologică
Raportor: Salvatore Tatarella (GUEN, Italia)
Procedură: codecizie, prima lectură
Dezbatere: joi, 2 aprilie 2009
Vot: joi, 2 aprilie 2009
20090331IPR53012 Site tematic al Comisiei Europene dedicat etichetării ecologice Lista non-exhaustivă a firmelor care vând produse şi servicii cu etichetare ecologice EuroparlTV Textul adoptat va putea fi consultat aici (selectaţi 2 aprilie 2009)
RO
1
PHOTO
20090401PHT53081.jpg
RO
2
LINK
http://ec.europa.eu/environment/ecolabel/index_en.htm
RO
3
LINK
http://www.eco-label.com
RO
4
LINK
http://www.europarltv.europa.eu/StartPage.aspx
RO
5
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
