Întrebarea pentru timpul afectat întrebărilor H-000175/2011
adresată Comisiei
Perioada de sesiune: mai 2011
Articolul 116 din Regulamentul de procedură
Rareş-Lucian Niculescu
(PPE) Subiect: Criza îngrășămintelor bazate pe fosfat
Raportul științific "A Sustainable Global Society", publicat recent, atrage atenția că resursele de piatră de fosfat (din care se produc îngrășăminte-cheie pentru culturile de grâu, orez și porumb) ar putea fi epuizate în următorii 30 de ani.
Australia, al șaptelea producător mondial de grâu, se confruntă deja cu absența accentuată a fosforului în solul agricol.
În același raport se arată că sunt necesare investiții în descoperirea de noi surse de fosfat, precum și investiții în dezvoltarea unor tehnologii care să permită extragerea fosfatului din apa.
Comisia este rugată să răspundă la următoarele întrebări:
Există informații cu privire la rezervele de piatră de fosfat la nivel mondial?
Care a fost evoluția prețului îngrășămintelor pe bază de fosfat în ultimii ani?
Are Comisia intenția de a sprijini cercetarea în acest domeniu, în vederea identificării de noi surse pentru această materie primă sau pentru identificarea de înlocuitori?
