Libertatea de circulaţie este valabilă şi pentru populaţia de etnie romă
Drepturile cetăţenilor
2008-01-31 - 13:57
Romii încă suferă din cauza discriminării în UE
În multe state UE, condiţiile de viaţă ale populaţiei de etnie romă sunt un subiect recurent în presă.
10 milioane de romi reprezintă cea mai mare minoritate transnaţională din UE.
Cu toate acestea, romii suferă din cauza discriminării şi a unei integrări defectuoase şi au fost expulzaţi din câteva state UE.
Astăzi, când deputaţii europeni examinează o strategie europeană pentru populaţia romă, am pus câteva întrebări doamnelor Lívia Járóka şi Viktória Mohácsi, deputate europene de etnie romă.
Pe 16 ianuarie 2008 deputaţii europeni au dezbătut în plen o propunere de rezoluţie privind ameliorarea situaţiei populaţiei de etnie romă în UE.
Votul asupra rezoluţiei va avea loc astăzi, 31 ianuarie.
Din cele 12-15 de milioane de persoane de etnie romă din Europa, 10 milioane trăiesc în UE.
Acestea suferă din cauza discriminării rasiale şi structurale, ca sărăcia şi excluderea socială.
Majoritatea romilor au devenit cetăţeni europeni după extinderile din 2004 şi 2007, beneficiind de dreptul de a circula şi a-şi stabili reşedinţa pe teritoriul oricărui stat membru.
Cu toate acestea, romii sunt de multe ori expulzaţi.
Propunerea de rezoluţie recunoaşte că „incluziunea socială a comunităţilor de etnie romă constituie un obiectiv care rămâne să fie îndeplinit“.
De ce nu s-a întâmplat acest lucru până acum?
Viktória Mohácsi (Grupul Alianţei Liberalilor şi Democraţilor pentru Europa, Ungaria): Majoritatea statelor membre recunosc că există nevoia integrării populaţiei rome, dar nu fac nici un pas concret în această direcţie. […] Un alt motiv ar mai fi lipsa unei politici europene pentru minorităţi: unele state membre recunosc populaţia romă ca minoritate, altele spun că toţi oamenii au aceleaşi drepturi - conform constituţiei.
Lívia Járóka: (Grupul Partidului Popular European (Creştin-Democrat) şi al Democraţilor Europeni, Ungaria): Integrarea celei mai tinere minorităţi a Europei, şi care prosperă în cel mai rapid ritm, nu trebuie să cadă victimă unor politici mărginite de partid, pentru că reprezintă un interes naţional, chiar european.
Din păcate partidelor le este teamă să aducă în discuţie problema romilor, iar mişcările civile sunt prea slabe, de aceea nu există o reprezentare reală pentru populaţia romă.
În multe state membre romii trăiesc în mahalale iar din unele sunt expulzaţi.
Ce ar trebui făcut pentru îmbunătăţirea condiţiilor de viaţă ale populaţiei de etnie romă?
Lívia Járóka: Apariţia unor grupuri largi de imigranţi romi în Europa se datorează în primul rând unor probleme din ţara pe care o părăsesc.
Romii, dar şi alte minorităţi, îşi părăsesc ţara din cauza situaţiei oribile cu care se confruntă: sistemul de educaţie, sărăcia şi excluderea socială.
Viktória Mohácsi : Parlamentul European are un răspuns clar asupra libertăţii de circulaţie, răspuns conţinut într-o rezoluţie adoptată în noiembrie 2007. […] Cu toate acestea, unele state membre ignoră faptul că libertatea de circulaţie este un principiu de bază valabil şi pentru populaţia romă.
De aceea, propunerea actuală de rezoluţie se referă şi la locuinţele pentru romii imigraţi.
Una din soluţiile concrete propuse ar fi micro-creditul.
Ne puteţi spune cum ar funcţiona acesta?
Lívia Járóka : Cred că o schemă de micro-credit elaborată cum trebuie poate să ajute foarte mult comunităţile excluse, după modelele Muhammad Yunus şi Grameen Bank.
Micro-creditul este singurul instrument care ar putea înlocui cămătăria - una din cele mai mari probleme în comunităţile de romi.
Viktória Mohácsi : În multe state membre, şomajul în rândul romilor reprezintă mai mult de 80%, datorită excluderii acestora din sistemul de învăţământ.
Micro-creditul ar putea fi o posibilitate adecvată de promovare a auto-angajării.
Trebuie să facem un efort colectiv, pan-european în abordarea situaţiei populaţiei de etnie romă?
Viktória Mohácsi : Numai cinci din cele 27 de state membre au creat un plan de acţiune pentru integrarea populaţiei rome, chiar dacă acesta încă nu a dat rezultate.
Învăţarea pe tot parcursul vieţii, anti-discriminarea şi dreptul la educaţie trebuie să fie abordate şi din perspectiva celui mai exclus grup de oameni.
Lívia Járóka: Acest plan ar trebui să identifice şi să abordeze eficient barierele practice pe care le întâlnesc romii în accesul la drepturile lor fundamentale, în domeniul locuinţelor, angajării, sănătăţii şi educaţiei.
20080125STO19645 Propunere de rezoluţie privind strategia europeană pentru romi Rezoluţia Parlamentului European din noiembrie 2007 referitoare la aplicarea Directivei 2004/38/CE privind dreptul la liberă circulaţie şi şedere pe teritoriul statelor membre pentru cetăţenii Uniunii şi membrii familiilor acestora Rezoluţia Parlamentului European din aprilie 2005 referitoare la situaţia romilor din Uniunea Europeană (în engleză) Rezoluţia Parlamentului European privind situaţia femeilor rome în Uniunea Europeană (în engleză) The Decade of Roma Inclusion 2005–2015 (în engleză) Deputaţii cer măsuri Europene pentru stoparea discriminării romilor - pagina de presă
RO
1
PHOTO
20080131PHT20234.jpg
RO
6
LINK
http://www.romadecade.org/index.php?content=1
-//EP//TEXT MOTION P6-RC-2008-0050 0 NOT XML V0//RO
-//EP//TEXT TA P6-TA-2007-0534 0 NOT XML V0//RO
-//EP//TEXT TA P6-TA-2005-0151 0 NOT XML V0//RO
-//EP//TEXT TA P6-TA-2006-0244 0 NOT XML V0//RO
-//EP//TEXT IM-PRESS 20080129IPR19931 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
