ÎNTREBARE ORALĂ H-0376/09
pentru timpul afectat întrebărilor din perioada de sesiune noiembrie 2009
în conformitate cu articolul 116 din Regulamentul de procedură
de
Hans-Peter Martin
Comisiei
Subiect: Incheierea mandatului noilor comisari
La încheierea mandatului, membrii Comisiei au, conform Regulamentului nr.
422/67/CEE , dreptul la o indemnizație compensatorie pentru cheltuielile de instalare în valoare de un salariu de bază lunar.
Ulterior se plătește, timp de trei ani, o indemnizație tranzitorie lunară.
Valoarea acestei plăți depinde de durata mandatului și este cuprinsă între 40% și 65% din valoarea ultimului salariu de bază lunar.
Deoarece durata mandatului celor trei comisari noi, Algirdas Semeta, Pawel Samecki și Karel De Gucht, va fi, probabil, doar una foarte scurtă, iar cei trei au putut deja beneficia de plata a două salarii lunare pentru decontarea cheltuielilor de instalare:
Intenționați să solicitați această indemnizație și la încheierea mandatului?
Ce durată minimă este necesar să aibă un mandat pentru ca un comisar să aibă dreptul la indemnizația tranzitorie lunară și se face plata pentru întreaga perioadă de trei ani dacă sunt îndeplinite condițiile?
1 OJ 187, 8.8.1967, p.1
