Comercializarea produselor biodestructive
Sănătate publică
2009-03-24 - 13:57
Propunerea Comisiei Europene vizează revizuirea directivei 98/8/CE, deoarece evaluarea implementării a arătat că perioada până la 14 mai 2010, prevăzută pentru evaluarea substanţelor active folosite în produsele biodestructive, cu scopul de a le include în lista comunitară pozitivă, nu este suficientă - se arată în raportul elaborat de deputata europeană Daciana Octavia Sârbu (PSE, România).
Dezbaterea raportului a fost urmată de declaraţia Comisiei Europene pe această temă.
Perioada de tranziţie, în timpul căreia piaţa produselor biodestructive va continua să fie reglementată de norme naţionale, ar expira fără ca lista pozitivă comunitară să fie stabilită.
În practică, aceasta ar însemna că produse importante, cum ar fi dezinfectanţii utilizaţi în spitale, ar trebui retraşi de pe piaţă începând cu 15 mai 2010.
Pentru a evita acest efect nedorit, Comisia propune o prelungire a perioadei de tranziţie cu trei ani, până la 14 mai 2013.
În urma compromisului obţinut cu Consiliul în cadrul procedurii de codecizie, prima lectură, Parlamentul a propus prelungirea perioadei cu 4 ani, până în 2014.
"Extinderea perioadei de tranziţie din 2010 până în 2014 este absolut necesară pentru a garanta că toate substanţele active conţinute de produsele biodestructive sunt evaluate în timp util de statele membre.
Fără această extindere, am risca ca o parte din produsele rămase neevaluate pana în 2010 să fie comercializate în mod ilegal.
În consecinţă, această propunere de revizuire va crea o piaţă reglementată de norme armonizate pentru toate produsele biodestructive.
Totodată, revizuirea propriu-zisă a directivei privind biocidele, care sperăm să fie finalizată până în 2014 cel mai târziu, va adresa alte aspecte importante precum protecţia datelor şi fenomenul de 'free riding' ", a declarat raportoarea Daciana Sârbu.
Potrivit amendamentelor introduse de membrii comisiei parlamentare, va exista posibilitatea extinderii perioadei de tranziţie cu încă 10 ani.
Raportul Parlamentului European a fost adoptat cu 652 voturi pentru, 6 împotrivă şi 17 abţineri.
A6-0076/2009 - Raport referitor la propunerea de directivă a Parlamentului European şi a Consiliului de modificare a Directivei 98/8/CE privind comercializarea produselor biodestructive în vederea prelungirii anumitor termene
Raportoare: Daciana Sârbu (PSE, România)
Procedură: codecizie, prima lectură
Dezbatere: luni, 23 martie 2009
Vot: marţi, 24 martie 2009
20090323IPR52358 Textul adoptat va putea fi consultat aici (selectaţi 24 martie 2009)
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
