Jacek Saryusz-Wolski: Viitorul Serbiei şi al provinciei Kosovo?
Uniunea Europeană!
Relaţii externe
2008-02-05 - 16:43
Saryusz-Wolski: am vrea să integrăm în UE toată regiunea Balcanilor de Vest
La câteva zile după ce pro-europeanul Boris Tadić a fost ales preşedinte al Serbiei, relaţiile acestei ţări cu UE şi viitorul statut al provinciei Kosovo sunt în centrul atenţiei.
Am vorbit cu deputatul european polonez Jacek Saryusz-Wolski, preşedintele Comisiei parlamentare pentru Afaceri externe, despre relaţiile dintre Serbia şi Kosovo şi UE.
Domnul Saryusz-Wolski crede că ambele ar putea deveni la un moment dat membre UE - dacă vor şi dacă îndeplinesc condiţiile pentru aderare.
Boris Tadić a fost reales preşedinte al Serbiei.
Cum interpretaţi acest rezultat?
Alegerile s-au desfăşurat conform standardelor internaţionale şi exprimă voinţa poporului.
Pentru Uniunea Europeană, alegerea domnului Boris Tadić ca preşedinte al Serbiei este o veste bună: un preşedinte care împărtăşeşte valorile europene şi care vede viitorul Serbiei în familia europeană oferă acestei ţări o perspectivă de aderare la UE, aderare care sperăm să se întâmple într-un viitor nu prea îndepărtat.
Suntem optimişti în acest moment şi aşteptăm cu nerăbdare să colaborăm cu noul preşedinte şi administraţia sa.
Miniştrii UE au decis de curând să amâne semnarea Acordului de Stabilitate şi Asociere, considerat ca fiind primul pas spre aderarea la Uniune.
Cum vedeţi viitorul relaţiei dintre Uniunea Europeană şi Serbia?
Acordul este gata, mai sunt doar câteva rezerve legate de cooperarea Serbiei cu Tribunalul Penal Internaţional pentru fosta Iugoslavie.
Imediat ce aceste rezerve vor dispărea, întregul proces de semnare şi implementate al acordului poate începe.
Eu văd viitorul Serbiei în UE.
Faptul că poporul sârb a ales un preşedinte care doreşte aderarea la Uniunea Europeană înseamnă că sârbii îşi doresc şi ei acest lucru.
Acum nu mai este decât o chestiune tehnică, finalizarea Acordului de Stabilitate şi Asociere, implementarea acestuia şi aderarea.
Credeţi că UE este pregătită să „absoarbă“ Serbia ?
Da, Uniunea Europeană este pregătită să „absoarbă“ Serbia şi chiar şi celelalte ţări din Balcanii de Vest, dacă acestea îndeplinesc dificilele criterii de la Copenhaga - aşa cum s-a întâmplat cu toate ţările care au aderat până acum.
Dar în primul rând avem nevoie de pace şi stabilitate în Balcanii de Vest, apoi putem negocia aderarea la Uniunea Europeană.
Rezultatele alegerilor par să arate faptul că sârbii au păreri diferite în ceea ce priveşte o potenţială aderare la Uniunea Europeană.
Cum poate UE să îi câştige de partea ei?
Odată ce Acordul de Stabilitate şi Asociere este semnat şi pus în practică, atât Comisia cât şi Parlamentul vor monitoriza acest proces.
Când relaţiile dintre Serbia şi UE se vor intensifica şi va începe procesul de asociere, probabil că atitudinea cetăţenilor Serbiei va fi din ce în ce mai favorabilă integrării în UE.
Kosovo îşi va declara probabil independenţa în curând - perspectivă căreia i s-au opus ambii candidaţi la preşedinţia Serbiei.
Cum va afecta acest lucru relaţia dintre UE şi Serbia?
Ştim că perspectiva independenţei provinciei Kosovo este dificilă şi dureroasă pentru Serbia, dar noi am vrea să integrăm în UE toată regiunea Balcanilor de Vest.
Deci, odată ce toate aceste ţări vor fi în UE, conform Declaraţiei de la Salonic, toate graniţele vor dispărea.
Intenţionăm să stabilim relaţii bune în Balcanii de Vest, în special între Serbia şi Kosovo.
Acum este important ca, în cazul în care Kosovo îşi declară unilateral independenţa, cât mai multe state membre să o recunoască.
Va adera Kosovo la UE?
Da, dacă cetăţenii din Kosovo asta vor.
Viitorul lor este tot în Uniunea Europeană.
20080204STO20426 Jacek Saryusz-Wolski Alegerile din Kosovo (în engleză) Drumul Serbiei spre UE trece prin Parlamentul European (în engleză) Destinul european al Serbiei (în engleză) UE-Serbia: Deputaţii salută reformele politice, însă cer deplina cooperare cu TPI Comisia pentru Afaceri externe Declaraţia de la Salonic (în engleză)
RO
1
PHOTO
20080205PHT20566.jpg
RO
2
LINK
/members/expert/searchForm/view.do;jsessionid=4B8E2BEDFE5D9778C2DFB97447CDA5CA.node1?partNumber=1&name=Saryusz-Wolski&id=28297&language=RO
RO
7
LINK
/activities/committees/homeCom.do?body=AFET&language=RO
RO
8
LINK
http://www.stabilitypact.org/reg-conf/030621-thessaloniki/declaration.asp
-//EP//TEXT IM-PRESS 20071115STO13220 0 NOT XML V0//RO
-//EP//TEXT IM-PRESS 20071019STO11860 0 NOT XML V0//RO
-//EP//TEXT IM-PRESS 20071012STO11625 0 NOT XML V0//RO
-//EP//TEXT IM-PRESS 20071024IPR12331 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
