Miercuri în plen: Consiliul European, Irak, Parlamentul European la 50 de ani
Instituţii
2008-03-14 - 09:55
Deputaţii europeni cer eliberarea lui Íngrid Betancourt
Miercuri, deputaţii europeni au discutat despre viitorul economic al Europei, subiect care va fi pe ordinea de zi a Consiliului European din 13 şi 14 martie.
Deputaţii au insistat asupra consolidării investiţiilor în cercetare şi protejării sociale.
Tot miercuri, deputaţii europeni au discutat despre rolul Europei în Irak, iar cu ocazia celei de-a 50-a aniversări a Parlamentului European, Orchestra de Tineret a UE a susţinut un concert în aula de la Strasbourg.
Liderii europeni s-au reunit la Bruxelles, joi în cadrul Consiliului European de primăvară.
Ca de obicei, deputaţii europeni au discutat înainte despre subiectele de pe ordinea de zi a reuniunii la nivel înalt.
Secretarul de stat pentru afaceri europene din Slovenia, Janez Lenarčič, le-a spus deputaţilor că liderii europeni vor aborda joi şi vineri evoluţia strategiei de la Lisabona pentru creştere economică şi locuri de muncă, energia şi schimbarea climatică şi tulburările de pe pieţele financiare.
Liderul Grupului Partidului Popular European (Creştin-Democrat) şi al Democraţilor Europeni de la Parlamentul European, Joseph Daul, a subliniat faptul că cercetarea, investiţiile şi flexibilitatea pieţei muncii sunt cele mai bune răspunsuri pentru globalizare, schimbarea climatică şi declinul populaţiei.
Din punctul de vedere al deputatului european Martin Schulz, liderul Grupului Socialist din Parlamentul European, economia europeană a progresat, dar salariile nu evoluează în acelaşi timp cu profiturile.
Nevoia unei securităţi şi stabilităţi în condiţiile de nesiguranţă din Rusia, Turcia şi Orientul Mijlociu a fost subliniată de liderul Grupului Alianţei Liberalilor şi Democraţilor pentru Europa, Graham Watson.
În comunicatul de presă - vedeţi link-ul de mai jos - puteţi citi reacţiile celorlalţi deputaţi europeni.
Irakul şi Europa
Deputaţii europeni au mai discutat miercuri despre implicarea Uniunii Europene în Irak, în vederea creşterii eficienţei şi transparenţei ajutorului UE.
Uniunea Europeană ar trebui să sprijine mai mult eforturile Naţiunilor Unite în regiune, au mai spus deputaţii.
Un raport al doamnei Ana Gomes (Grupul Socialist din Parlamentul European, Portugalia), cere o nouă strategie care să accelereze sprijinul oferit de UE eforturilor ONU la construcţia unui Irak sigur, stabil, unificat şi democratic, care respectă drepturile omului, îşi protejează minorităţile şi promovează toleranţa interetnică, garantând astfel calea către stabilitate şi securitate regională. „Europa trebuie să se asigure că Irakul va fi un stat federal şi democratic, care respectă drepturile omului şi drepturile femeii“, a spus doamna Gomes în plen.
Sprijin pentru Íngrid Betancourt
Acum şase ani a fost răpită de FARC şi este încă în captivitate.
Deputaţii europeni au aplaudat-o îndelung pe Íngrid Betancourt, cetăţean francez şi fostă candidată la alegerile prezidenţiale din Columbia, afişând portretul ei.
Astfel, deputaţii europeni au sprijinit un apel al preşedintelui Parlamentului European, Hans-Gert Pöttering, pentru eliberarea fostei candidate prezidenţiale şi a altor 700 de captivi.
Parlamentul European la 50 de ani
Orchestra de Tineret a UE a cântat „Oda bucuriei“ de Beethoven în aula de la Strasbourg, cu ocazia celei de-a 50-a aniversări a Parlamentului European.
Deputaţi europeni, foşti preşedinţi ai Parlamentului European, deputaţi naţionali şi lideri ai altor instituţii europene s-au reunit la Strasbourg pentru a celebra 50 de ani de la prima reuniune a Adunării Parlamentare Europene (cum se numea înainte de 1962 Parlamentul European).
Aflaţi mai multe despre aniversare facând click pe link-urile de mai jos!
20080307STO23296 Parlamentul European discută agenda de lucru a summitului de primăvară - pagina de presă Parlamentul European împlineşte 50 de ani Raport despre rolul Uniunii Europene în Irak Audio, 04:28, (în engleză) Audio, 13:39, (în engleză) Audio, 14:51, (în engleză)
RO
1
PHOTO
20080312PHT24031.jpg
RO
5
MULTIMEDIA
20080313MLT24057.asf
RO
6
MULTIMEDIA
20080313MLT24053.asf
RO
7
MULTIMEDIA
20080313MLT24119.asf
-//EP//TEXT IM-PRESS 20080311IPR23706 0 NOT XML V0//RO
-//EP//TEXT IM-PRESS 20080306FCS23011 0 NOT XML V0//RO
-//EP//TEXT REPORT A6-2008-0052 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
