Întrebarea cu solicitare de răspuns scris P-006046/2011
adresată Comisiei
Articolul 117 din Regulamentul de procedură
Elena Băsescu (PPE)
(20 iunie 2011)
Subiect: Relațiile dintre UE și Rusia
Moscova și-a exprimat interesul pentru propunerea Germaniei de a crea un comitet politic și de securitate UE - Rusia în schimbul unei mai mari implicări în rezolvarea conflictului transnistrean.
Acest comitet ar include Rusia în procesul decizional al Uniunii.
În perspectiva summit-ului UE - Rusia din 9 iunie, cele doua părți caută proiecte de dezvoltare comună pentru viitor, atât în plan economic cât și în plan politic.
În acest sens va fi discutată și organizarea comitetului politic și de securitate comun.
Credeți că această structură va fi susținută la nivel european?
Dacă da, care este calendarul constituirii sale și cum va fi administrat?
Care va fi rolul Serviciului de Acțiune Externă în acest demers?
