Deficitul demografic în Europa
Politică socială
2008-02-06 - 12:54
Populaţia Europei este în declin
În timp ce UE se extinde din ce în ce mai mult, iar prosperitatea economică a cetăţenilor săi creşte constant, spectrul îmbătrânirii populaţiei începe să bântuie Europa.
Numărul copiilor scade din ce în ce mai mult, iar rezultatul este periclitarea pieţei forţei de muncă şi a sistemelor de sănătate şi de pensii.
Statisticile demografice sunt alarmante: populaţia Europei scade dramatic.
Cu toate acestea, studiile arată că oamenii îşi doresc mai mulţi copii, dacă ar avea siguranţă economică.
Uniunea Europeană lucrează asupra unor legi noi care să combată schimbările din structura demografică a Europei.
Legea muncii, resursele umane şi schemele de imigrare au nevoie de o revizuire serioasă.
Care sunt cele mai mari ameninţări şi soluţiile posibile?
Aflaţi în dosarul nostru despre deficitul demografic al Europei.
20080204FCS20431
Care este soluţia pentru o Uniune Europeană în curs de îmbătrânire?
În UE, femeile au în medie 1,52 copii Un vechi adagiu spune că „nimeni nu întinereşte”, iar în anii ce vin UE va trebui să facă faţă acestei probleme.
Vârsta medie în UE este în prezent de 39 de ani, dar până în 2050 ar putea ajunge la 49 de ani, ceea ce va însemna mai mulţi pensionari şi mai puţine braţe de muncă.
Deputaţii studiază în mod serios problema, iar Comisia pentru ocuparea forţei de muncă lucrează în prezent la un raport privind demografia.
Dacă la începutul secolului al XIX-lea populaţia Europei reprezenta 15% din populaţia planetei, până în 2050 va reprezenta numai 5%, datorită creşterii populaţiei în alte regiuni ale lumii şi scăderii populaţiei în Europa.
La revedere, baby boom !
În UE, femeile au în medie 1,52 copii, sub nivelul minim de 2,1 necesar înlocuirii populaţiei.
Pe măsură ce generaţia născută între 1943 şi 1960 ajunge la vârsta pensionării, iar speranţa de viaţă creşte, numărul celor ce muncesc şi plătesc impozite se va diminua în consecinţă.
Aşa cum a declarat Comisarul european pentru ocuparea forţei de muncă, Vladimir Špidla, atunci când a prezentat Comunicarea Comisiei intitulată „Viitorul demografic al Europei”: „astăzi există patru persoane active pentru fiecare persoană de peste 65 de ani, dar până în 2050 proporţia va scădea la două persoane active la un pensionar”.
Pe lângă faptul că provoacă preocupări cu privire la pensii, îmbătrânirea populaţiei va exercita o presiune din ce în ce mai mare asupra sistemelor de sănătate din Europa.
Se prevede că PIB-ul UE ar putea scădea cu până la 1,2% între 2031 şi 2050, tocmai în perioada în care va fi nevoie de o economie puternică pentru a se face faţă acestui efort suplimentar.
Ce se poate face?
Printre sugestiile propuse pentru îmbunătăţirea situaţiei se numără:
Mai multa imigraţie, dar şi imigranţii îmbătrânesc, ajungând să folosească serviciile sistemelor de asigurări sociale; în acelaşi timp, imigraţia este o chestiune controversată prin ea însăşi
Munca pe o perioadă mai îndelungată şi ieşirea la pensie mai târziu, dar este această soluţie acceptabilă pentru europeni, care doresc să aibă la dispoziţie mai mult timp liber pentru activităţi personale?
Încurajarea familiilor, eventual prin acordarea unor stimulente fiscale, să aibă mai mulţi copii.
Un raport al Comisiei pentru libertăţi civile din luna septembrie, intitulat „Plan de politici privind migraţia legală”, întrevede un aranjament prin care imigranţilor calificaţi li se permite să muncească şi să locuiască în UE.
Comisia Europeană a menţionat deja posibilitatea instituirii unui Blue Card după modelul Green Card-ului american.
O viaţă mai îndelungată indică o societate sănătoasă şi prosperă, însă aceasta devine problematică atunci când se combină cu o rată scăzută a natalităţii.
Proiect de raport privind viitorul demografic al Europei Comisia pentru Ocuparea forţei de muncă şi afaceri sociale
De ce ne este teamǎ de copii?
Cuplurile îşi doresc mai mulţi copii decât au în prezent Deși creșterea standardului de viaţǎ al societǎţii europene a înlǎturat în mare parte factorii care afectau populaţia, aceasta este în continuare în scǎdere.
Chiar dacǎ europenii își afirmǎ dorinţa de a avea copii, rata natalitǎţii scade.
Uniunea Europeanǎ cautǎ soluţii pentru aceastǎ problemǎ.
Conform experţilor în domeniu, rata fertilitǎţii necesarǎ pentru înlocuirea generaţiilor este estimatǎ la 2.1.
Dacǎ aceasta va scǎdea pânǎ la 1.3, în 100 de ani populaţia va fi aproximativ un sfert din mǎrimea ei actualǎ.
De ce acest declin?
Datoritǎ schimbǎrii valorilor individuale și culturale, reducerii numǎrului de cǎsǎtorii și creșterii celui de divorţuri, precum și stilului nou de viaţǎ și modelului de comportament nou creat în ceea ce privește stilul de viaţǎ Un studiu din 2004 legat de politica demograficǎ, întocmit de Fundaţia Robert Bosch și finanţat de Comisia Europeanǎ, aratǎ cǎ femeile și-ar dori mai mulţi copii decât au în prezent.
Totodatǎ, douǎ din cele mai des întâlnite motive pentru a nu avea copii sunt cheltuielile mari și preocuparea pentru viitorul copiilor.
Deși nu are o politicǎ demograficǎ, Uniunea Europeanǎ depune eforturi pentru înlǎturarea factorilor ce afecteazǎ populaţia.
In cadrul Parlamentului European, existǎ douǎ rapoarte care abordeazǎ aceastǎ temǎ.
În urma summit-ului de la Barcelona din martie 2002, statele membre au decis sǎ înlǎture obstacolele legate de participarea femeilor în piaţa muncii, introducând pânǎ în 2010 ajutorul de copii pentru 90% din cei aflaţi între trei ani și vârsta obligatorie pentru școalǎ, și pentru cel puţin 33% din copiii cu vârsta sub trei ani.
Unul din rapoartele PE, întocmit de Françoise Castex (Partidul Socialiștilor Europeni) abordeazǎ viitorul demografic al Europei.
Care sunt mǎsurile propuse pentru creșterea natalitǎţii?
Politici publice care sǎ stabileascǎ un cadru stabil pentru deciziile privind maternitatea
Securitate socialǎ pentru numǎrul crescut de mame singure, respectiv diverse facilitǎţi în îngrijirea copiilor
Dreptul la concediu parental pentru ambii pǎrinţi și promovarea concediului pentru taţi.
Raportul întocmit de Marie Panayotopoulos-Cassiotou (Partidul Popular European și al Democraţilor Europeni) are ca principalǎ temǎ reconcilierea familiilor și perioada de studiu pentru femeile tinere cu copii din Uniunea Europeanǎ.
Raportul a fost adoptat în şedinţă plenarǎ în iunie 2007.
El prevede aceleași facilitǎţi pentru ingrijirea copiilor ce se aplicǎ și pǎrinţilor care lucreazǎ, precum și posibilitatea unor împrumuturi ușor de obţinut pentru tinerii care îmbinǎ responsabilitǎţile familiale cu o perioadǎ de studiu sau training.
Proiect de raport privind viitorul demografic al Europei Raport privind un cadru de reglementare pentru măsuri vizând concilierea vieţii familiale cu studiile pentru tinerele femei din Uniunea Europeană Studiul demografic realizat de Fundaţia Robert Bosch (în engleză)
Este imigrarea o soluţie?
Imigrarea este un element pozitiv în UE În anii '60, statele membre UE au devenit destinaţii favorite pentru imigranţi şi pentru persoanele care aveau nevoie de azil politic.
Datorită prosperităţii şi a bunei funcţionări a societăţii, Europa va continua să fie o destinaţie favorită pentru imigranţi.
Din ce în ce mai mulţi politicieni şi oameni de ştiinţă consideră în acelaşi timp că imigrarea controlată este un remediu pentru societatea europeană, care se confruntă în ultimul timp cu o natalitate scăzută.
Imigrarea este un element pozitiv al populaţiei europene, spune deputata europeană Françoise Castex (PSE, Franţa), care a pregătit un raport privind viitorul demografic al Europei.
Conform unui raport al Comisiei Europene, „Viitorul demografic al Europei“ (publicat în octombrie 2007), pentru a compensa declinul populaţiei active în UE27 este nevoie de 56 de milioane de muncitori imigranţi până în anul 2050.
Germania, Spania, Italia şi Polonia, ţări care se confruntă cu o natalitate scăzută, au nevoie de forţă de muncă mai mult decât celelalte state membre.
Integrarea imigranţilor Sistemele UE de imigrare legală nu pot avea succes decât dacă imigranţii şi descendenţii lor se integrează în societatea şi economia ţărilor gazdă.
Integrarea încă insuficientă a imigranţilor cauzează o percepţie negativă a imigrării în rândul populaţiei gazdă.
Conform unor sondaje Eurobarometer, numai patru din 10 cetăţeni europeni simt că imigranţii contribuie la bunăstarea ţării lor.
Raportul doamnei Castex subliniază faptul că Uniunea Europeană are nevoie de o abordare clară si raţională a imigrării pentru a putea face faţă opiniilor si atitudinilor xenofobe.
Imigranţilor trebuie să li se garanteze securitatea juridică si socială, iar firmele care angajează imigranţi ilegal trebuie penalizate, mai spune doamna Castex. „Carte albastră“ pentru muncitorii calificaţi Raportul deputatei europene Lilli Gruber (PSE, Italia) privind programul de acţiune referitor la imigrarea legală susţine crearea unui permis de muncă UE (aşa-numita „carte albastră”), care să faciliteze libera circulaţie a „creierelor” în Europa şi transferul de personal în companiile multinaţionale.
Crearea acestui permis ar reprezenta un pas înainte în gestionarea resurselor umane provenind dintre imigranţi.
Piaţa de muncă europeană are nevoie de o imigrare legală bine gestionată.
De exemplu, Irlanda şi Spania au cunoscut între 1999-2005 o creştere economică mai mare decât media din zona euro; acest lucru nu s-ar fi întâmplat fără un aflux masiv de muncitori străini.
Raportul doamnei Gruber a fost adoptat pe 17 septembrie 2007.
Parlamentul european şi politica de imigrare UE Problemele create de imigrarea ilegală umbresc beneficiile evidente ale unei imigrări bine gestionate.
Numărul cetăţenilor veniţi în UE din ţări terţe şi care locuiesc aici fără acte în regulă este estimat la 4,5-8 milioane.
În momentul de faţă, Uniunea Europeană urmăreşte o politică de imigrare coerentă, iar Parlamentul European este implicat în toate stadiile acestui proces.
În raportul său privind priorităţile politice în cadrul luptei împotriva imigrării ilegale a resortisanţilor din ţările terţe, deputatul european Javier Moreno Sánchez (PSE, Spania) spune că imigranţii fără acte în regulă nu trebuie trataţi ca nişte infractori şi că mulţi dintre ei îşi riscă viaţa sosind în Europa în căutarea libertăţii sau a unor mijloace de existenţă.
Raportul domnului Sánchez a fost adoptat în septembrie anul trecut.
Ştiaţi că…
două milioane de imigranţi au intrat în Uniunea Europeană în 2004-2005?
Două treimi dintre aceştia au ajuns în Italia şi Spania.
imigranţii reprezintă aproximativ 3,7% din populaţia Uniunii Europene?
dacă imigrarea se menţine la nivelul actual (2 milioane pe an), populaţia europeană activă va continua să crească până în 2030?
În caz contrar, populaţia va intra în declin înainte de sfârşitul deceniului (conform Eurostat).
Va rezolva „cartea albastră“ problema populaţiei în declin? (în engleză) Raport privind programul de acţiune referitor la imigraţia legală - Raportoare: Lilli Gruber Raport privind priorităţile politice în cadrul luptei împotriva imigrării ilegale a resortisanţilor din ţările terţe - Raportor: Javier Moreno Sánchez Proiesc de raport privind viitorul demografic al Europei - Raportoare: Francoise Castex
Despre provocările demografice ale Europei cu Françoise Castex
Castex: Încă se mai poate acţiona Albeşte Europa?
Până în 2050, vârsta medie a europenilor va fi de 49 de ani.
Numărul de copii care se nasc în UE este mai mic decât cel necesar pentru oprirea declinului populaţiei.
Nesiguranţa economică, viitorul neclar şi sistemele vechi de ocupare a forţei de muncă sunt doar câteva din motivele deficitului demografic, spune deputata franceză socialistă Françoise Castex, autoarea unui raport parlamentar privind viitorul demografic al Europei.
Acordându-ne un interviu, doamna Castex schiţează imaginea unei Europe care se luptă cu propria demografie.
Tendinţele demografice în Europa sunt alarmante; este prea târziu pentru a acţiona?
Avem date statistice care lasă să se întrevadă o problemă a demografiei în 2050: de acum până atunci vârsta medie va trece de la 39 la 49 de ani.
Problemele pe care le poate aduce această modificare sunt scăderea numărului de persoane apte de muncă şi creşterea cererilor de îngrijire medicală (odată cu creşterea numărului de persoane în vârstă).
Pot apărea deci probleme pentru finanţele publice şi pentru dinamismul general al Uniunii Europene.
Dar încă se mai poate acţiona, la nivelul ocupării forţei de muncă şi la nivelul natalităţii.
Natalitatea este foarte scăzută.
Cum putem convinge cuplurile să aibă mai mulţi copii?
O rată a natalităţii de 1,2 este anormal de scăzută.
Schema familiei numeroase nu va reveni, pentru că schema familiei a evoluat, iar rolul femeii în societate s-a schimbat: în secolul 20 fetele sunt educate şi îşi controlează fecunditatea prin contracepţie.
În acelaşi timp, nesiguranţa economică şi teama de viitor reprezintă o frână considerabilă în calea natalităţii.
Când eşti şomer şi nu ştii ce o să faci în următorii cinci sau zece ani, eziţi să faci copii.
Ce poate încuraja natalitatea?
Contrar opiniilor din anumite state membre, ca Germania, faptul că femeile lucrează nu împiedică creşterea natalităţii.
De fapt trebuie să ajutăm femeile să ajungă la un echilibru între viaţa profesională şi cea familială.
Statele membre trebuie să creeze structuri pentru îngrijirea copiilor în perioada în care mamele lor sunt la serviciu.
Studiile arată că oamenii îşi doresc mai mulţi copii.
Există deci posibilitatea unui progres, trebuie doar să luăm măsurile necesare creşterii natalităţii.
Populaţia activă este în scădere: trebuie să prelungim durata vieţii active dincolo de 70 de ani sau să schimbăm sistemul de pensii?
Ideea dominantă este aceea a prelungirii vieţii active; se vorbeşte despre vârste mai înaintate la care oamenii să intre la pensie.
În momentul de faţă majoritatea salariaţilor încep să lucreze la 25-30 de ani, iar după 51-52 de ani oamenii se pensionează.
Eu zic să începem prin a găsi posibilitatea evoluţiei populaţiei active şi să facem ca fiecare om să fie activ timp de 40 de ani.
În raportul meu am introdus noţiunea de cicluri de viaţă activă.
Dacă vrem să devenim economia cea mai competitivă din lume, ne trebuie o adevărată politică de formare, de plănuire a carierelor, de organizare a itinerariilor profesionale de-a lungul vieţii, timp de 40 de ani.
În momentul de faţă, angajarea persoanelor în vârstă este scăzută pentru că angajatorii preferă tinerii şi nu îşi pregătesc suficient angajaţii.
Acest lucru este negativ: companiile trebuie să integreze pregătirea profesională în cheltuielile lor de investiţii.
Angajatorii îşi vor da seama curând că este o lipsă de forţă de muncă, lipsă ce nu poate fi compensată numai prin imigrare.
Imigrarea este cauză a multor angoase în Uniunea Europeană, dar demografii spun că aceasta ar putea fi o soluţie.
Cum să rezolvăm această contradicţie?
Statele membre trebuie să abordeze imigrarea cu mai multă seninătate, şi asta cât mai curând.
Să conştientizeze faptul că avem nevoie de imigrare, nu numai pentru viitorul nostru, dar şi pentru faptul că imigrarea face parte din istoria noastră.
Imigrarea nu este un fapt nou în Uniunea Europeană şi trebuie acceptată.
Imigrarea condiţionată - prin care, dacă avem nevoie de infirmiere, de exemplu, autorizăm imigrarea infirmierelor - nu este o soluţie.
Oamenii nu sunt maşini: sunt şi oameni care se îndrăgostesc în ţara gazdă şi vor să rămână să întemeieze o familie.
Nu cred, deci, că putem aborda imigrarea numai din perspectivă economică şi cantitativă.
Avem nevoie de imigrare pentru a ne înnoi.
Deci, înainte de a ne da seama dacă trebuie să dezvoltăm imigrarea, să o gestionăm într-o manieră senină.
Proiect de raport privind viitorul demografic al Europei - Raportoare: Françoise Castex Françoise Castex - profil
RO
1
PHOTO
20080206PHT20608.jpg
RO
2
PHOTO
20071107PHT12721.jpg
RO
4
LINK
/activities/committees/homeCom.do;jsessionid=D5DCD31CFFD873B74B053FC9E88F013D.node1?language=RO&body=EMPL
RO
5
PHOTO
20071206PHT14390.jpg
RO
8
LINK
http://www.bosch-stiftung.de/content/language1/downloads/PPAS_en.pdf
RO
9
PHOTO
20080109PHT17874.jpg
RO
14
PHOTO
20080205PHT20564.jpg
RO
16
LINK
/members/public/yourMep/view.do?name=Castex&partNumber=1&id=28148&language=RO
-//EP//TEXT COMPARL PE-392.248 01 NOT XML V0//RO
-//EP//TEXT COMPARL PE-392.248 01 NOT XML V0//RO
-//EP//TEXT REPORT A6-2007-0209 0 NOT XML V0//RO
-//EP//TEXT IM-PRESS 20070921STO10548 0 NOT XML V0//RO
-//EP//TEXT REPORT A6-2007-0322 0 NOT XML V0//RO
-//EP//TEXT REPORT A6-2007-0323 0 NOT XML V0//RO
-//EP//TEXT COMPARL PE-392.248 01 NOT XML V0//RO
-//EP//TEXT COMPARL PE-392.248 01 NOT XML V0//RO
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
