14.2.2008
PROPUNERE DE REZOLUŢIE
depusă în conformitate cu articolul 113 din Regulamentul de procedură
de Cristiana Muscardini
privind legare în reţea a morgilor din Uniunea Europeană
Propunere de rezoluţie a Parlamentului European privind legare în reţea a morgilor din Uniunea Europeană
Parlamentul European ,
–
având în vedere articolul 113 din Regulamentul de procedură,
A.
având în vedere că, în Uniunea Europeană, numărul persoanelor dispărute, ale căror urme se pierd, este în continuă creştere;
B.
având în vedere că fenomenul este agravat de creşterea accentuată a numărului de persoane provenite din ţări din afara Europei, care călătoresc şi se deplasează în Europa, multe dintre acestea în mod ilegal şi fără a fi supuse vreunui control;
C.
având în vedere trista realitate pe care o constituie rămăşiţele pământeşti ce rămân cu lunile la morgă, fie pentru că nu au fost identificate, fie pentru că, deşi au fost identificate, declaraţiile de dispariţie sau familiile rămân imposibil de găsit;
D.
având în vedere situaţia dureroasă în care se pot afla familiile care îi caută pe cei dispăruţi, ale căror urme s-au pierdut;
E.
având în vedere necesitatea ca cei decedaţi să fie înmormântaţi în condiţii decente,
1.
invită Comisia și Consiliul să analizeze oportunitatea interconectării reţelelor naţionale de morgi, astfel ca numele persoanelor dispărute şi decedate să poată fi verificate prin intermediul unei centrale unice;
2.
încredinţează Preşedintelui sarcina de a transmite prezenta rezoluţie Comisiei, Consiliului şi statelor membre.
