ÎNTREBARE CU SOLICITARE DE RĂSPUNS SCRIS P-3376/08
adresată de Nicodim Bulzesc (PPE-DE)
Comisiei
(13 iunie 2008)
Subiect: Ce face Comisia în domeniul pregătirii profesorilor?
Comisia a elaborat o comunicare (COM(2007)0392) privind „Îmbunătățirea calității pregătirii cadrelor didactice”, în care sunt prezentate succint câteva dintre provocările majore cu care se confruntă corpul didactic.
Pe baza acesteia, Parlamentul European lucrează la un raport care urmează să fie supus la vot în septembrie 2008 (2008/2068(INI)), pentru care am fost desemnat raportor alternativ în numele grupului PPE-DE.
În noiembrie 2008, voi organiza o audiere publică pe aceasta temă și aș avea nevoie de unele informații cu totul specifice de la Comisia Europeană, referitoare la programele sale din domeniul pregătirii cadrelor didactice.
Are Comisia vreun program specific în domeniul pregătirii cadrelor didactice?
Dacă nu, rog Comisia să binevoiască să-mi indice cu exactitate părțile din programe care tratează acest subiect.
