ÎNTREBARE ORALĂ H-0455/09
pentru timpul afectat întrebărilor din perioada de sesiune decembrie 2009
în conformitate cu articolul 116 din Regulamentul de procedură
de
Charalampos Angourakis
Consiliul
Subiect: Crime cutremurătoare în scop de profit asupra unor agricultori săraci din Peru
Conform unor articole din presa internațională, în ultimii ani, zeci de țărani din regiunile Huánuco și Pasco din Peru au fost uciși de către o bandă numită „Los Pishtacos” cu scopul de a le vinde grăsimea corporală – 17 kg, conform informațiilor furnizate – fabricanților de produse cosmetice, la un preț de 15 000 de dolari pe kilogram.
Autoritățile peruviene consideră că dispariția a numeroase persoane, inclusiv copii, poate fi atribuită acestei practici îngrozitoare.
Condamnăm practicile companiilor multinaționale europene care, de mai multe decenii, ucid oameni și jefuiesc bogăția Americii Latine în scop de profit.
Care este opinia generală a Consiliului cu privire la aceste acte criminale al companiilor multinaționale europene și care este nivelul de finanțare al UE de care beneficiază aceste companii care activează în America Latină?
