A6-0029/2009
27.1.2009
RAPORT
referitor la crearea unui card profesional european pentru furnizorii de servicii
(2008/2172(INI))
Comisia pentru piața internă și protecția consumatorilor
Raportoare:
Charlotte Cederschiöld
PE 414.372v01-00
CUPRINS
PROPUNERE DE REZOLUȚIE A PARLAMENTULUI EUROPEAN......................................3
REZULTATUL VOTULUI FINAL ÎN COMISIE.......................................................................8
PROPUNERE DE REZOLUȚIE A PARLAMENTULUI EUROPEAN
referitoare la crearea unui card profesional european pentru furnizorii de servicii
( 2008/2172(INI) )
Parlamentul European,
– având în vedere Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale
JO L 255, 30.9.2005, p.
22. ,
– având în vedere Directiva 2006/123/CE a Parlamentului European și a Consiliului din 12 decembrie 2006 privind serviciile în piața internă
JO L 376, 27.12.2006, p.
36. ,
– având în vedere Decizia 2241/2004/CE a Parlamentului European și a Consiliului din 15 decembrie 2004 de instituire a unui cadru comunitar unic pentru transparența calificărilor și competențelor (Europass)
JO L 390, 31.12.2004, p.
6. ,
– având în vedere Recomandarea Parlamentului European și a Consiliului de stabilire a Cadrului european de calificări pentru învățarea continuă
JO C 111, 6.5.2008, p.
1. ,
– având în vedere comunicarea Comisiei adresată Parlamentului European, Consiliului, Comitetului Economic și Social European și Comitetului Regiunilor din 6 decembrie 2007 și intitulată: „Mobilitatea, un instrument pentru locuri de muncă mai multe și mai bune: Planul de Acțiune European privind mobilitatea locurilor de muncă (2007-2010)” ( COM(2007)0773 ),
– având în vedere comunicarea Comisiei către Parlamentul European, Consiliu, Comitetul Economic și Social European și Comitetul Regiunilor din 11 decembrie 2007 intitulată „Propunere pentru programul comunitar de la Lisabona 2008-2010” ( COM(2007)0804 ),
– având în vedere rezoluția sa din 23 mai 2007 privind impactul și consecințele excluderii serviciilor de sănătate din Directiva privind serviciile pe piața internă
JO C 102 E, 24.4.2008, p.
279. ,
– având în vedere Rezoluția sa din 27 septembrie 2007 privind obligațiile prestatorilor de servicii transfrontaliere
JO C 219 E, 29.8.2008, p.
312. ,
– având în vedere articolul 45 din Regulamentul său de procedură,
– având în vedere raportul Comisiei pentru piața internă și protecția consumatorilor ( A6-0029/2009 ),
A. întrucât dreptul cetățenilor UE de a se stabili sau de a furniza servicii oriunde în UE sunt libertăți fundamentale ale pieței unice, care includ dreptul de a exercita o profesie, cu titlu independent sau ca salariat, într-un stat membru, altul decât cel în care s-au obținut calificările profesionale;
B. întrucât, în temeiul articolului 3 alineatul (1) litera (c) din tratat, eliminarea obstacolelor din calea liberei circulații a persoanelor și serviciilor, între statele membre, constituie una dintre activitățile Comunității;
C. întrucât o mobilitate mai mare a persoanelor și a serviciilor între statele membre și între regiuni constituie un element esențial pentru îndeplinirea agendei de la Lisabona pentru creștere și locuri de muncă și poate impulsiona creșterea productivității prin introducerea de perspective noi, idei și competențe;
D. întrucât mobilitatea în UE rămâne scăzută, doar un procent de 4% din forța de muncă a locuit și a lucrat vreodată în alt stat membru și aproximativ 2% locuiește și muncește în prezent în alt stat membru
Sondajul Eurobarometru 64.1 din 2005 privind mobilitatea geografică și a pieței muncii. ;
E. întrucât există încă obstacole majore pentru persoanele care doresc să lucreze în alt stat membru și 20% din plângerile primite de SOLVIT din 2007 aveau ca obiect recunoașterea calificărilor profesionale cerute pentru exercitarea unei profesii reglementate;
F. întrucât Comisia a inițiat procedurile privind încălcarea dreptului comunitar, în conformitate cu articolul 226 din tratat, împotriva mai multor state membre care nu comunicat Comisiei măsurile adoptate în transpunerea Directivei 2005/36/EC;
G. întrucât în considerentul 32 din Directiva 2005/36/CE se afirmă că „crearea, la nivel european, a cardurilor profesionale de către asociații sau organizații profesionale ar putea facilita mobilitatea profesioniștilor, în special prin accelerarea schimbului de informații între statul membru gazdă și statul membru de origine.
Astfel de carduri profesionale trebuie să permită supravegherea carierei persoanelor care practică o profesie și care se stabilesc în diverse state membre.
Cardurile pot, cu respectarea deplină a dispozițiilor privind protecția datelor cu caracter personal, să conțină informații privind calificările profesionale ale titularului (universitatea sau școala frecventată, calificările obținute, experiența profesională), domiciliul legal, sancțiunile impuse în cadrul profesiei sale, precum și detalii privind autoritatea competentă”;
H întrucât, în rezoluția privind impactul și consecințele excluderii serviciilor de sănătate din Directiva privind serviciile pe piața internă, menționată mai sus, a solicitat să se „creeze un card european pentru a furniza accesul la informații referitoare la competențele cadrelor din domeniul sănătății și să pună la dispoziția pacienților aceste informații”,
Mobilitatea transfrontalieră
1. încurajează toate inițiativele care vizează facilitarea mobilității transfrontaliere ca mijloc de funcționare eficientă a pieței de servicii și a pieței muncii, precum și ca mijloc de a consolida creșterea economică în cadrul UE;
2. subliniază responsabilitatea UE de a facilita în continuare mobilitatea geografică și ocupațională prin consolidarea transparenței, a recunoașterii și a comparabilității calificărilor, precum și prin garantarea siguranței pacienților și a consumatorilor;
3. subliniază totuși nevoia ca Comisia să utilizeze o abordare mai eficientă și mai coordonată pentru inițiativele care vizează facilitarea și stimularea mobilității persoanelor care practică o profesie între statele membre, cum ar fi EUROPASS (CV-ul european), EURES (portalul mobilității europene pentru ocuparea forței de muncă) și Cadrul european de calificări, precum și între diversele rețele asociate, cu finanțare sau co-finanțare comunitară, implicate în aceste aspecte, cum ar fi SOLVIT, IMI, EUROGUIDANCE și ENIC/NARIC;
4. subliniază responsabilitatea comună a societății civile, inclusiv a angajatorilor, a sindicatelor, a organizațiilor profesionale și a autorităților competente, pentru facilitarea și îmbunătățirea mobilității în cadrul pieței interne;
Transpunerea Directivei 2005/36/CE
5. îndeamnă acele state membre care au rămas în urmă cu transpunerea Directivei 2005/36/CE, care ar fi trebuit să fie încheiată până la 20 octombrie 2007, să pună în aplicare legile, regulamentele și dispozițiile administrative necesare;
6. invită Comisia să ia măsuri împotriva acelor state membre care nu au transpus încă Directiva 2005/36/CE;
7. invită Comisia să evalueze impactul aplicării articolului 7 din Directiva 2005/36/CE asupra mobilității în raportul pe care îl va elabora în temeiul articolului 60 alineatul (2) din acea directivă;
8. îndeamnă statul membru să depună eforturi pentru o abordare mai armonizată a recunoașterii calificărilor și competențelor, pentru a simplifica procesele administrative implicate și pentru a reduce costurile suportate de lucrători;
Necesitatea unui card profesional european
9. consideră că valoarea adăugată a cardului profesional european, pe lângă măsurile existente care vizează facilitarea și stimularea mobilității, trebuie să fie stabilită pentru majoritatea profesiilor;
10. observă că în cazul anumitor profesii regularizate și armonizate, cum ar fi avocații și cadrele medicale, cardurile profesionale europene există deja sau sunt în curs de elaborare, dar în cazul altor profesii nearmonizate sau mai puțin armonizate, introducerea cardurilor profesionale pare dificilă, având în vedere faptul că reglementarea variază în statele membre, iar informațiile privind calificările trebuie să fie mai întâi validate și reciproc recunoscute;
11. subliniază faptul că un card profesional european ar putea fi un avantaj chiar pentru profesiile nereglementate și nearmonizate, având în vedere că ar avea un rol informativ în special pentru angajatori și consumatori, ceea ce ar fi cazul pentru majoritatea profesiilor liberale;
12. invită Comisia să identifice diferitele inițiative privind dezvoltarea cardurilor profesionale și să prezinte Parlamentului un inventar reprezentativ;
13. invită Comisia să analizeze inițiativele pentru a vedea dacă un card profesional european, pe lângă alte măsuri, ar putea:
(a) să contribuie la siguranța cetățenilor în cazul unui contact cu un furnizor de servicii transfrontaliere, întrucât aceștia pot verifica, prin intermediul cardului profesional, identitatea și calificările furnizorului de servicii;
(b) să conducă la simplificare administrativă și la reducerea costurilor și, pe termen lung, să înlocuiască dosarele de hârtie și să mărească transparența;
(c) să stimuleze furnizarea de servicii temporare;
(d) să stimuleze furnizarea de servicii corespunzătoare și de înaltă calitate în Uniunea Europeană și statele terțe;
(e) să servească drept mijloc de comunicare a informațiilor corespunzătoare către beneficiarii serviciilor, pentru a ameliora sănătatea și siguranța consumatorilor;
(f) să servească drept mijloc de comunicare a informațiilor corespunzătoare către angajatori (în sectorul public și cel privat) pentru a facilita recrutarea transfrontalieră;
consideră că orice alte măsuri publice ar trebui să implice o descriere bine definită a tipurilor de profesii și a nevoilor specifice pe care cardul trebuie să le acopere;
Caracteristicile unui card profesional european
14. consideră că orice card profesional, în cazul în care există suficientă cerere pentru realizarea sa, ar trebui să fie pe cât mai simplu, ușor de folosit și nerestrictiv, evitând orice nouă povară administrativă, și că ar putea institui „un limbaj comun” al calificărilor anumitor profesii;
15. susține faptul că un card profesional european nu ar trebui să aibă efecte negative asupra mobilității transfrontaliere și ar trebui să fie utilizat doar ca dovadă a dreptului de circulație, fără a fi o condiție pentru o astfel de circulație; subliniază faptul că grupurile specifice nu ar trebui să fie excluse de la oferirea serviciilor lor în alte state membre și că, în special pentru persoanele cu mai puține calificări sau cu calificări mai puțin specifice, acest card nu ar trebui să creeze noi obstacole;
16. subliniază faptul că utilizarea unui card sau a mai multor carduri profesionale europene, ar trebui să facă loc diversității, de exemplu să armonizeze diferențele între profesii sau diferențele între statele membre; consideră că profesiile în sine ar trebui să finanțeze dezvoltarea și aplicarea unui card profesional european, în cazul în care consideră necesar;
17. subliniază că, în cazul în care profesia respectivă dispune deja de un card profesional național, este indicată, din motive practice, integrarea funcțiunilor cardului național în cardul profesional european;
18. subliniază că informațiile privind cardul profesional european ar trebui să fie de încredere, ar trebui să fie validate și actualizate de autoritățile naționale competente; consideră că, acolo unde este cazul, informațiile incluse în CV-urile EUROPASS ar putea, de asemenea, incluse în cardul profesional european;
19. subliniază că accesul la informațiile conținute de card ar trebui să se conformeze celor mai înalte standarde privind protecția vieții personale;
°
° °
20. încredințează Președintelui sarcina de a transmite prezenta rezoluție Consiliului și Comisiei.
REZULTATUL VOTULUI FINAL ÎN COMISIE
Data adoptării
22.1.2009
Rezultatul votului final
+:
–:
0:
34
Membri titulari prezenți la votul final
Cristian Silviu Bușoi, Charlotte Cederschiöld, Janelly Fourtou, Evelyne Gebhardt, Martí Grau i Segú, Malcolm Harbour, Christopher Heaton-Harris, Iliana Malinova Iotova, Alexander Graf Lambsdorff, Kurt Lechner, Toine Manders, Nickolay Mladenov, Catherine Neris, Zita Pleštinská, Karin Riis-Jørgensen, Zuzana Roithová, Heide Rühle, Leopold Józef Rutowicz, Christel Schaldemose, Andreas Schwab, Eva-Britt Svensson, Marianne Thyssen, Bernadette Vergnaud, Barbara Weiler
Membri supleanți prezenți la votul final
Emmanouil Angelakas, Wolfgang Bulfon, Colm Burke, Giovanna Corda, Brigitte Fouré, Joel Hasse Ferreira, Filip Kaczmarek, Olle Schmidt
Membri supleanți (articolul 178 alineatul (2)) prezenți la votul final
Jean-Pierre Audy, Michel Teychenné
