16.11.2009 B7-0140/2009 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la susținerea instalării E-ELT (European Extra Large Telescope) în insula La Palma (Canare)
Gabriel Mato Adrover
PE428.756v01-00 B7‑0140/2009 Propunere de rezoluție a Parlamentului European referitoare la susținerea instalării E-ELT (European Extra Large Telescope) în insula La Palma (Canare)
Parlamentul European,
– având în vedere articolul 120 din Regulamentul său de procedură,
A. întrucât Observatorul Roque de los Muchachos (ORM), aflat pe insula La Palma (Canare), este între primele trei observatoare din lume ca importanță;
B. întrucât „Gran Telescopio Canarias” (GTC) (Marele Telescop din Canare), având o oglindă primară cu un diametru de peste 10 metri, este cel mai mare telescop optic din lume;
C. întrucât condițiile climatice specifice, mare altitudine deasupra plafonului de nori, vedere clară și lipsa poluării luminoase la altitudinea vârfului Roque de Los Muchachos, creează o atmosferă pură și astfel nopțile sunt extraordinar de înstelate și senine pe cerul insulei La Palma;
D. întrucât legea nr.
31/1998 („legea cerului”) protejează calitatea cerului în Insulele Canare;
E. întrucât La Palma a fost declarată de către UNESCO rezervă a biosferei și întrucât, fiind aproape de ecuatorul geografic, face posibilă observarea întregii emisfere nordice celeste și o parte din emisfera sudică;
F. întrucât La Palma întrunește condițiile ideale privind poziția, fusul orar, activitățile seismice, facilitățile pentru cercetători și armonizarea vieții profesionale cu viața de familie;
G. întrucât La Palma a depus singura candidatură pentru amplasarea acestui telescop gigantic;
H. întrucât Organizația Europeană pentru Cercetarea Astronomică (ESO) va decide locul în care va fi instalat E-ELT până în 2010,
1. susține instalarea E-ELT în insula La Palma (Canare).
