Întrebarea cu solicitare de răspuns scris E-002912/2011
adresată Comisiei
Articolul 117 din Regulamentul de procedură
Rareş-Lucian Niculescu (PPE)
(25 martie 2011)
Subiect: Codul de reciclare al ambalajelor de plastic și efectele asupra sănătății umane
Producătorii de ambalaje de plastic utilizează un cod de reciclare care oferă informații despre materialul din care a fost realizat ambalajul.
Unele coduri indică faptul că au fost utilizate materiale care pot fi nocive pentru sănătatea umană, de ex.
3 - policlorura de vinil (PVC), care are în compoziție DEHA sau 7 - policarbonați, care conțin Bisfenol A. Comisia este rugată să aprecieze dacă aceste informații, având în vedere modul în care sunt prezentate, sunt de natură să ofere o protecție eficientă a consumatorilor.
