Schengen și politica externă domină sesiunea în mai
Instituţii
2011-05-13 - 12:28
Schengen și politica externă domină sesiunea în mai În timp ce Europa a serbat împlinirea a 61 de ani, deputaţii europeni au amintit faptul că „UE nu este un dar primit“, ci o sarcină de viitor.
Parlamentul a criticat intenția unor state membre de a introduce controale la frontierele interne în zona Schengen.
Tot săptămâna aceasta, Michael Schumacher a venit la Parlamentul European pentru a promova siguranța rutieră, iar pagina Facebook a Parlamentului European a suferit un atac spam fără precedent.
Ziua Europei : Pe 9 mai, Europa a sărbătorit semnarea Declarației Schuman, care a pus bazele integrării europene în 1950.
Drapelul și imnul europene au împlinit 25 de ani, evenimentul fiind marcat la Strasbourg printr-un concert de pian și ridicarea drapelului.
Parlamentul a aprobat marți cea mai mare parte a cheltuielilor bugetare UE pentru exercițiul financiar 2009 conform procedurii de „ descărcare de gestiune “, dar a hotărât amânarea descărcării pentru Consiliu, Agenția Europeană pentru Medicamente și Colegiul European de Poliție.
Parlamentul European este autoritatea care acordă descărcarea de gestiune în UE.
Din momentul în care conturile anuale sunt finalizate, Parlamentul decide - pe baza unei recomandări a Consiliului - dacă să acorde sau nu descărcarea Comisiei sau altor organisme UE.
Deputaţii europeni au dezbătut reintroducerea temporară a controalelor la granițe în zona Schengen după problemele cauzate de fluxul de imigranți din țările nord-africane în Italia și Malta.
Majoritatea vorbitorilor au criticat propunerea, însă unii cu cerut consolidarea controalelor.
Consumatorii ce suferă de alergii ar putea fi principalii beneficiari ai noilor reguli privind etichetarea textilelor .
Conform acestora, etichetele trebuie să specifice clar dacă produsul conține piele sau blană naturale, care pot fi periculoase pentru persoanele care suferă de alergii.
Accesul tuturor cetățenilor și întreprinderilor din Europa la internet în bandă largă , inclusiv în zonele rurale și pe insulele izolate nu este posibil fără internet wireless (fără fir), pentru care sunt necesare frecvențe radio pentru o conexiune neîntreruptă.
Această condiție ar trebui îndeplinită prin alocarea „dividendului digital" - benzile de frecvență radio care vor fi disponibile în momentul trecerii de la transmisiunea TV analogică la cea digitală în statele membre.
Pagina Facebook a Parlamentului European a suferit un atac spam fără precedent .
Marți și miercuri noaptea, pagina a fost invadată de sute de mesaje ce susțineau guvernul Siriei.
În același timp, deputaţii europeni au cerut în plen sancțiuni mai mari pentru regimul Assad.
Parlamentul European și-a reafirmat angajamentul în combaterea discriminării bazate pe orientarea sexuală . „Orice persoană are dreptul de a fi diferită“, a spus preşedintele Parlamentului European, Jerzy Buzek, în deschiderea expoziției privind libertatea de întrunire și expresie, care a marcat a 7-a aniversare a Zilei Internaționale împotriva homofobiei.
Campionul de Formula 1, Michael Schumacher , a venit la Parlamentul European în calitate de ambasador al siguranței rutiere.
Dumnealui a cerut deputaţilor europeni să se asigure că sistemele eSafety sunt disponibile în mașinile noi.
Joi, deputaţii europeni au sugerat luarea în considerare a cererii orașului Sarajevo de a candida la titlul de Capitală europeană a culturii în 2014.
În ciuda evenimentelor tragice, Sarajevo și-a menținut caracterul intercultural.
Acest titlu ar putea ajuta la „îngroparea fantomelor diviziunilor europene din trecut“.
În ciuda insistențelor deputaţilor europeni, alimentele provenind de la descendenții animalelor clonate nu vor fi etichetate ca atare.
Discuțiile de conciliere între membrii Consiliului și cei ai Parlamentului European nu au ajuns la un consens pe această temă.
Comisia urmează să prezinte o propunere legislativă nouă.
20110506STO18870 Parlamentul European pe Facebook Sesiunea din mai: galerie foto
RO
1
PHOTO
20110502PHT18566.jpg
RO
2
LINK
http://www.facebook.com/europeanparliament
RO
3
LINK
http://www.flickr.com/photos/european_parliament/sets/72157626702859284/show/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
