PECH Bine aţi venit pe site-ul Comisiei pentru pescuit
Veţi găsi aici diferite informaţii şi documente legate de activitatea comisiei noastre, cum ar fi ordini de zi şi documente de reuniune, buletinul nostru lunar, precum şi contribuţiile diferiţilor actori şi experţi la audierile publice ale comisiei.
Prima pagină a site-ului cuprinde şi informaţii esenţiale, actualizate în mod regulat, referitoare la activităţile noastre.
Principala activitate a comisiei noastre din această legislatură este, fără îndoială, reforma în curs a politicii comune în domeniul pescuitului, în care Parlamentul European este implicat cu competenţe de codecizie, în urma intrării în vigoare a Tratatului de la Lisabona.
Politica din domeniul pescuitului trebuie să reconcilieze o serie de interese în vederea garantării pe termen lung a durabilităţii mediului marin, a stocurilor de peşti, a pescarilor, a industriilor conexe şi a comunităţilor costiere.
Actuala politică are numeroase neajunsuri, pe care toate cele trei instituţii implicate în reformă sunt hotărâte să le remedieze.
Informarea corespunzătoare a cetăţenilor europeni cu privire la deciziile politice care vor fi luate în numele lor nu poate contribui decât pozitiv la acest proces şi consider că acest site poate juca un rol util, oferind informaţii cu privire la activităţile noastre zilnice.
Gabriel Mato Adrover,
Preşedinte
Această comisie este competentă în chestiuni privind:
(1) funcţionarea şi dezvoltarea politicii comune în domeniul pescuitului şi gestionarea acesteia;
(2) conservarea resurselor de pescuit;
(3) organizarea comună a pieţei produselor pescăreşti;
(4) politica structurală în sectoarele pescuitului şi acvaculturii, inclusiv instrumentele financiare de orientare în domeniul pescuitului;
(5) acordurile internaţionale privind pescuitul.
20101108CDE92713 Gabriel Mato Adrover © European Parliament
