Deputaţii europeni cer combaterea abuzurilor sexuale asupra copiilor
Drepturile fundamentale
2010-11-17 - 17:34
copil ©BELGA_Photoalto_Laurent Hamels Copiii ce sunt victime ale abuzurilor sexuale suferă consecințele acestora toată viața.
Comisia pentru libertăți civile de la Parlamentul European a examinat luni modalitățile prin care UE poate combate abuzul sexual asupra copiilor și pornografia infantilă.
Printre temele abordate în reuniune s-au mai numărat și combaterea turismului sexual și blocarea site-urilor de pornografie infantilă.
„Dacă putem conta pe sprijinul tuturor vom avea rezultate bune“, a explicat raportoarea Roberta Angelilli (Italia), de la Grupul Partidului Popular European (Creştin Democrat).
Dumneaei lucrează asupra revizuirii unei decizii cadru în acest domeniu.
„Abuzul sexual asupra copiilor și exploatarea sexuală a copiilor reprezintă forme deosebit de grave de infracțiune, fiind îndreptate direct asupra copiilor, care au dreptul la îngrijire și protecție specială.
Aceste fenomene au asupra victimelor efecte nocive pe termen lung, de natură fizică, psihologică și socială“, spune propunerea Comisiei Europene.
Ministrul federal de justiție belgian, Stefaan De Clerck, ce a reprezentat președinția belgiană a UE la reuniunea parlamentară, a arătat că această propunere de lege constituie „una din prioritățile președinției belgiene“.
Dumnealui a mai spus că dorește o decizie finală în Consiliu înainte de sfârșitul lunii decembrie.
Principalul obiectiv al deciziei este „armonizarea definițiilor și aceeași siguranță juridică în toate statele membre“, a mai arătat dumnealui.
Combaterea abuzurilor pe internet
Domnul De Clerck a mai subliniat importanța noilor tehnologii în acest fenomen și a dezbaterii despre „cum pot fi blocate site-urile de pornografie infantilă“.
„Evoluțiile din domeniul tehnologiei informațiilor au acutizat aceste probleme, prin faptul că au facilitat producerea și distribuirea de imagini cu copii abuzați sexual, oferind totodată anonimitate infractorilor și împărțind responsabilitatea între jurisdicții“ arată propunerea de directivă privind combaterea abuzului sexual asupra copiilor, a exploatării sexuale a copiilor și a pornografiei infantile.
Conform eurodeputatului liberal belgian Alexander Alvaro, „blocarea site-urilor nu pare prea eficientă, deoarece pornografia rămâne“.
Conform acestuia, „comisia pentru cultură a votat deja o opinie ce propunea suprimarea site-urilor cu conținut legat de abuzarea copiilor“. „Eliminarea site-urilor nu funcționează deoarece de multe ori nu există o bună cooperare între țările ce găzduiesc aceste pagini“, a adăugat Jan Philipp Albrecht (Verzi, Germania).
O mai bună prevenire
Un alt obiectiv cheie al directivei este prevenirea abuzurilor. „80% din abuzuri au loc acasă sau la școală, vinovată fiind o persoană în care copilul are încredere“, a arătat doamna Angelilli.
Acest fapt este în relație strânsă cu una din principalele dificultăți: reticența victimelor de a se plânge. „Victimele manifestă reticență în denunțarea abuzurilor, diferențele între legislațiile și procedurile naționale pot determina diferențe în ceea ce privește cercetarea și urmărirea penală, iar infractorii condamnați pot continua să reprezinte un pericol după executarea pedepsei“, se arată în propunere.
Consiliul va dezbate acest subiect în decembrie, în vederea luării unei decizii finale înainte de președinția maghiară a UE.
Parlamentul European va vota raportul Angelilli la începutul anului viitor.
Carta drepturilor fundamentale
Copiii au dreptul la protecţia şi îngrijirile necesare pentru asigurarea bunăstării lor.
Ei îşi pot exprima în mod liber opinia.
În toate acţiunile referitoare la copii, interesul superior al copilului trebuie să fie considerat primordial.
Orice copil are dreptul de a întreţine cu regularitate relaţii personale şi contacte directe cu ambii părinţi, cu excepţia cazului în care acestea sunt contrare interesului său.
20101112STO94319 Propunerea Comisiei Europene Recomandarea Parlamentului privind combaterea exploatării sexuale a copiilor Comunicat de presă (în engleză) Comisia pentru libertăți civile Eurodeputații cer combaterea abuzului sexual asupra copiilor Înregistrarea video a dezbaterii
RO
1
PHOTO
20101116PHT95294.jpg
RO
2
LINK
/meetdocs/2009_2014/documents/com/com_com(2010)0094_/com_com(2010)0094_ro.pdf
RO
4
LINK
/ro/pressroom/content/20101115IPR94729
RO
5
LINK
/activities/committees/homeCom.do?language=RO&body=LIBE
RO
7
LINK
/wps-europarl-internet/frd/vod/player?category=COMMITTEE&eventCode=20101115-1500-COMMITTEE-LIBE&format=wmv&byLeftMenu=researchcommittee&language=ro#anchor1
-//EP//TEXT TA P6-TA-2009-0040 0 NOT XML V0//RO
-//EP//TEXT IM-PRESS 20100927STO83658 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
