Puncte esenţiale ale sesiunii plenare - Bruxelles, 3-4 decembrie 2008
Instituţii
2008-12-03 - 10:53
Pe ordinea de zi se află următoarele subiecte:
Pregătirea Consiliului European, 11-12 decembrie 2008
Dalai Lama la Parlamentul European, joi 4 decembrie, 11.30h
Stadiul negocierilor referitoare la pachetul privind schimbările climatice şi energie
1 miliard Euro pentru ţările în curs de dezvoltare
Pregătirea Consiliului European din 11-12 decembrie
Parlamentul European va dezbate subiectele de pe agenda următorului Consiliu European, care va avea loc în perioada 11-12 decembrie, la Bruxelles şi în cadrul căruia preşedintele PE se va adresa şefilor de stat şi de guvern.
Ordinea de zi a reuniunii include Tratatul de la Lisabona, răspunsul UE la criza economică şi financiară, schimbările climatice şi energie, Politica Agricolă comună (PAC), relaţii externe şi securitate.
În ceea ce priveşte Tratatul de la Lisabona, preşedintele Pöttering a salutat raportul elaborat în noiembrie 2008 de către parlamentul irlandez, care are ca temă viitorul Irlandei în Uniunea Europeană.
Dalia Lama la Parlamentul European
Joi, 4 decembrie, Dalai Lama se va adresa plenului Parlamentului European, în cadrul sesiunii solemne.
Invitarea liderului spiritual tibetan se înscrie în seria vizitelor diferitelor personalităţi invitate să se adreseze Parlamentului European pe parcursul Anului European al Dialogului Intercultural 2008.
Stadiul negocierilor referitoare la pachetul privind schimbările climatice şi energie
În aceeaşi zi Comisia şi Consiliul vor face declaraţii cu privire la stadiul negocierilor asupra pachetului legislativ privind schimbările climatice şi energia.
Pachetul legislativ va fi dezbătut şi votat, în primă lectură, la 16 respectiv 17 decembrie în cadrul sesiunii plenare din decembrie de la Strasbourg.
La 2 decembrie, în urma mai multor reuniuni dintre membrii PE şi Preşedinţia franceză a Consiliului, cele două părţi au ajuns la un compromis asupra viitoarelor obiective privind emisiile de CO2 la autoturisme.
1 miliard Euro pentru ţările în curs de dezvoltare în contextul crizei alimentare
Creşterea preţurilor la produse alimentare, secetă şi recolte agricole slabe: criza alimentară ameninţă să afecteze milioane de persoane în ţările în curs de dezvoltare.
Potrivit comisiei parlamentare pentru dezvoltare este absolută nevoie de solidaritate cu aceste ţări.
Ca reacţie la creşterile masive de preţuri la produse alimentare, Uniunea Europeană a propus crearea unui mecanism de reacţie rapidă pentru acordarea de sprijin, în special sectorului agricol.
20081127IPR43134
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
