P7_TA-PROV(2011)0106
Acordul privind transportul aerian dintre CE și SUA***
A7-0046/2011
Rezoluţia legislativă a Parlamentului European din 24 martie 2011 referitoare la propunerea de decizie a Consiliului şi a reprezentanţilor guvernelor statelor membre ale Uniunii Europene reuniţi în cadrul Consiliului cu privire la încheierea Protocolului de modificare a Acordului privind transportul aerian între Statele Unite ale Americii, pe de o parte, şi Comunitatea Europeană şi statele sale membre, pe de altă parte (15381/2010 – C7-0385/2010 – 2010/0112(NLE))
(Procedura de aprobare)
Parlamentul European
, –
având în vedere propunerea de decizie a Consiliului şi a reprezentanţilor guvernelor statelor membre ale Uniunii Europene reuniţi în cadrul Consiliului (15381/2010),
–
având în vedere proiectul de Protocol de modificare a Acordului privind transportul aerian între Comunitatea Europeană şi Statele Unite ale Americii din 2007 (09913/2010),
–
având în vedere cererea de aprobare prezentată de Consiliu în conformitate cu articolul 100 alineatul (2), articolul 218 alineatul (6) al doilea paragraf litera (a) punctul (v) şi articolul 218 alineatul (8) primul paragraf din Tratatul privind funcţionarea Uniunii Europene ( C7-0385/2010 ),
–
având în vedere Rezoluţia sa din 17 iunie 2010 referitoare la Acordul UE-SUA privind transportul aerian Texte adoptate, P7_TA(2010)0239 .
,
–
având în vedere articolul 81 şi articolul 90 alineatul (8) din Regulamentul său de procedură,
–
având în vedere recomandarea Comisiei pentru transport şi turism ( A7-0046/2011 ),
1.
aprobă încheierea protocolului;
2.
încredinţează Preşedintelui sarcina de a transmite poziţia Parlamentului Consiliului şi Comisiei, precum şi guvernelor şi parlamentelor statelor membre şi Congresului SUA.
