A7-0016/2010
11.2.2010
*
RAPORT
referitor la propunerea de regulament al Consiliului privind informarea Comisiei cu privire la proiectele de investiții în infrastructura energetică din cadrul Comunității Europene și de abrogare a Regulamentului (CE) nr.
736/96
(COM(2009)0361 – C7‑0125/009 – 2009/0106(CNS))
Comisia pentru industrie, cercetare și energie
Raportoare:
Adina-Ioana Vălean
PE 430.531v01-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine .
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................6
EXPUNERE DE MOTIVE........................................................................................................44
AVIZ al Comisiei pentru mediu, sănătate publică Și siguranȚĂ alimentară 48
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Consiliului privind informarea Comisiei cu privire la proiectele de investiții în infrastructura energetică din cadrul Comunității Europene și de abrogare a Regulamentului (CE) nr.
736/96
( COM(2009)0361 – C7‑0125/009 – 2009/0106(CNS) )
(Procedura legislativă specială – consultare)
Parlamentul European,
– având în vedere propunerea Comisiei prezentată Consiliului ( COM(2009)0361 ),
– având în vedere articolul 284 din Tratatul CE și articolul 187 din Tratatul Euratom, în temeiul cărora Parlamentul a fost consultat de către Consiliu ( C7-0125/2009 ),
– având în vedere Comunicarea Comisiei către Parlamentul European și Consiliu intitulată „Consecințele intrării în vigoare a Tratatului de la Lisabona asupra procedurilor decizionale interinstituționale în curs de desfășurare” ( COM(2009)0665 ),
– având în vedere articolul 337 din Tratatul privind funcționarea Uniunii Europene,
– având în vedere avizul Comisiei pentru afaceri juridice privind temeiul juridic propus,
– având în vedere articolele 55 și 37 din Regulamentul său de procedură,
– având în vedere raportul Comisiei pentru industrie, cercetare și energie și avizul Comisiei pentru mediu, sănătate publică și siguranță alimentară ( A7‑0016/2010 ),
1. aprobă propunerea Comisiei astfel cum a fost modificată;
2. invită Comisia să își modifice propunerea în consecință, în conformitate cu articolul 293 alineatul (2) din Tratatul privind funcționarea UE și cu articolul 106a din Tratatul Euratom;
3. invită Consiliul să informeze Parlamentul în cazul în care intenționează să se îndepărteze de la textul aprobat de acesta;
5. solicită Consiliului să îl consulte din nou în cazul în care intenționează să modifice în mod substanțial propunerea Comisiei;
6. încredințează Președintelui sarcina de a transmite poziția Parlamentului Consiliului, Comisiei și parlamentelor naționale.
Amendamentul
1
Propunere de regulament
Referirea 1
Propunerea Comisiei
Amendamentul
având în vedere Tratatul de instituire a Comunității Europene , în special articolul 284 ,
având în vedere Tratatul privind funcționarea Uniunii Europene , în special articolul 194 alineatele (1) și (2) ,
Justificare
Prezenta directivă ar trebui să își aibă temeiul în noua bază juridică privind energia, și anume articolul 194 alineatul (1) din TFUE, deoarece obiectivele se regăsesc în aceasta.
În conformitate cu noua dispoziție, procedura legislativă prevăzută la acest articol este codecizia, ceea ce permite implicarea deplină a Parlamentului European în calitate de colegislator.
Amendamentul
2
Propunere de regulament
Referirea 2
Propunerea Comisiei
Amendamentul
având în vedere Tratatul de instituire a Comunității Europene a Energiei Atomice, în special articolul 187,
eliminat
Justificare
Prezenta directivă ar trebui să își aibă temeiul în noua bază juridică privind energia, și anume articolul 194 alineatul (1) din TFUE, deoarece obiectivele se regăsesc în aceasta.
În conformitate cu noua dispoziție, procedura legislativă prevăzută la acest articol este codecizia, ceea ce permite implicarea deplină a Parlamentului European în calitate de colegislator.
Amendamentul
3
Propunere de regulament
Considerentul 1
Propunerea Comisiei
Amendamentul
(1) Introducerea unei politici comune în domeniul energetic vizând garantarea aprovizionării cu energie a Comunității , realizarea unei tranziții către un sistem energetic cu emisii reduse de carbon și funcționarea unor piețe energetice competitive reprezintă un obiectiv pe care Comisia și-a propus să îl îndeplinească;
(1) Introducerea unei politici comune și solidare în domeniul energetic vizând garantarea aprovizionării cu energie a Uniunii , realizarea unei tranziții către un sistem energetic de înaltă eficiență cu emisii reduse de carbon și funcționarea unor piețe energetice competitive care au la bază principiile solidarității și ale unei concurențe loiale în cadrul pieței interne reprezintă un obiectiv pe care Uniunea și-a propus să îl îndeplinească;
Justificare
Nu e vorba doar de aplicarea pe piață a principiului concurenței.
Piața comună trebuie să fie dominată de o concurență loială, iar în acest scop este necesară o politică energetică solidară, al cărei fundament să îl constituie tehnologii de înaltă eficiență, prin care să se garanteze un nivel scăzut al emisiilor.
Amendamentul
4
Propunere de regulament
Considerentul 2
Propunerea Comisiei
Amendamentul
(2) Obținerea unei perspective asupra dezvoltării de investiții în infrastructura energetică a Comunității constituie unul dintre elementele acestei politici.
Această perspectivă ar trebui să îi permită Comisiei să realizeze comparațiile sau evaluările necesare sau să ia măsurile adecvate pe baza unor cifre și a unei analize corespunzătoare, în special referitoare la viitorul echilibru dintre cererea și oferta din domeniul energetic;
(2) Obținerea unei perspective asupra dezvoltării de investiții în infrastructura energetică a Uniunii constituie o condiție preliminară în dezvoltarea unei politici energetice europene .
Această perspectivă ar trebui să îi permită Comisiei să realizeze comparațiile sau evaluările necesare sau să propună măsurile adecvate pe baza unor cifre și a unei analize corespunzătoare, în special referitoare la viitorul echilibru dintre cererea și oferta din domeniul energetic.
Toate măsurile propuse sau luate la nivelul Uniunii ar trebui să fie neutre și nu ar trebui să reprezinte echivalentul unor intervenții în funcționarea pieții.
Justificare
Ar trebui exprimat în mod clar scopul politic al prezentului regulament, care reprezintă un instrument important în dezvoltarea politicii energetice comune.
Amendamentul
5
Propunere de regulament
Considerentul 3
Propunerea Comisiei
Amendamentul
(3) Peisajul energetic din cadrul și din afara Comunității a cunoscut schimbări semnificative în ultimii ani și face ca investițiile în infrastructura energetică să reprezinte un aspect crucial pentru asigurarea aprovizionării cu energie a Comunității, funcționarea pieței interne și tranziția către sistemul energetic cu emisii reduse de carbon pe care Comisia s-a angajat să o realizeze;
(3) Peisajul energetic din cadrul și din afara Uniunii a cunoscut importante schimbări negative în ultimii ani în domeniul aprovizionării și face ca investițiile în infrastructura energetică să reprezinte o problemă esențială care urmează să fie rezolvată pentru asigurarea stabilă a aprovizionării cu energie a Uniunii , pentru funcționarea neîntreruptă a pieței interne și pentru tranziția către un sistem energetic de înaltă eficiență, cu emisii reduse de carbon , pe care Uniunea s-a angajat să o realizeze;
Justificare
Trebuie subliniat faptul că peisajul energetic a cunoscut schimbări negative, care au determinat perturbarea furnizărilor de energiei pe piața internă a UE.
Amendamentul
6
Propunere de regulament
Considerentul 4
Propunerea Comisiei
Amendamentul
(4) Noul context energetic necesită investiții semnificative în toate infrastructurile aparținând tuturor sectoarelor energetice, precum și în dezvoltarea unor noi tipuri de infrastructură și a unor noi tehnologii care să fie adoptate de piață.
Liberalizarea sectorului energetic și integrarea ulterioară a pieței interne conferă un rol mai proeminent operatorilor economici în ceea ce privește investițiile și, în același timp, noile cerințe de politică, cum ar fi obiectivele care vizează mixul de combustibili, vor modifica politicile statelor membre în materie de infrastructuri energetice noi și/sau modernizate;
(4) Noul context energetic necesită investiții semnificative în toate infrastructurile , în special în cele aparținând sectoarelor energiei regenerabile și al eficienței energetice, precum și în dezvoltarea unor noi tipuri de infrastructură și a unor noi tehnologii care să fie adoptate de piață.
Liberalizarea sectorului energetic și integrarea ulterioară a pieței interne conferă un rol mai proeminent operatorilor economici în ceea ce privește investițiile și, în același timp, noile cerințe de politică, cum ar fi obiectivele care vizează mixul de combustibili, vor modifica politicile statelor membre în materie de infrastructuri energetice noi și/sau modernizate;
Justificare
Economiile de energie și eficiența energetică reprezintă modul cel mai rentabil de reducere a emisiilor de carbon în UE.
Până în 2050, economia UE ar trebui să fie bazată pe surse de energie regenerabilă.
Amendamentul
7
Propunere de regulament
Considerentul 4a (nou)
Propunerea Comisiei
Amendamentul
(4a) În acest scop, statele membre ar trebui în permanență să ia în considerare reducerea consumului de energie, în conformitate cu obiectivul UE privind eficiența energetică de 20%, drept mijlocul cel mai rentabil de atingere a obiectivelor sale de reducere a emisiilor de gaze cu efect de seră și de îmbunătățire și de reconstruire a infrastructurii existente înainte de a se investi într-o infrastructură nouă.
Proiectele de investiții în infrastructura energetică ar trebui aliniate în totalitate la obiectivul pentru anul 2020 de obținere a cel puțin 20% din energie din surse regenerabile durabile.
Justificare
Prezentul regulament ar trebui perceput în contextul legislației CE în vigoare în domeniul schimbărilor climatice, iar scenariile derivate ar trebui să fie pe deplin aliniate și să contribuie la realizarea obiectivelor CE existente.
Amendamentul
8
Propunere de regulament
Considerentul 5
Propunerea Comisiei
Amendamentul
(5) Având în vedere noile obiective de politică și noile evoluții ale pieței, ar trebui acordată o atenție mai mare investițiilor în infrastructura energetică din Comunitate , în special cu scopul de a anticipa problemele, de a promova cele mai bune practici și de a conferi o mai mare transparență viitoarei dezvoltări a sistemului energetic din Comunitate .
(5) Având în vedere noile obiective de politică energetică și noile evoluții ale pieței, ar trebui acordată o atenție mai mare investițiilor prioritare în infrastructura energetică din Uniune , în special cu scopul de a anticipa problemele legate de siguranța aprovizionării cu energie , de a promova cele mai bune practici și de a conferi o mai mare transparență viitoarei dezvoltări în Uniune a unor sisteme energetice interconectate .
Justificare
Trebuie să se stabilească ce investiții trebuie considerate prioritare în vederea asigurării siguranței aprovizionării, inclusiv prin transferuri între sistemele statelor membre.
Amendamentul
9
Propunere de regulament
Considerentul 6
Propunerea Comisiei
Amendamentul
(6) În consecință, Comisia și, în special, observatorul pieței pentru energie, ar trebui să dispună de date și informații precise privind proiectele de investiții, inclusiv proiectele de dezafectare, referitoare la cele mai semnificative componente ale sistemului energetic al UE.
(6) În consecință, Comisia și, în special, observatorul pieței pentru energie al acesteia , ar trebui să dispună , în vederea asigurării garanțiilor necesare pentru prioritățile investiționale, de date și informații precise privind proiectele de investiții actuale și viitoare , inclusiv proiectele de dezafectare parțială referitoare la cele mai semnificative componente ale sistemului energetic al UE.
Justificare
Investițiile prioritare în domeniul infrastructurilor supravegheate trebuie să ia în considerare atât proiectele actuale, cât și pe cele viitoare, precum și dezafectările temporare sau definitive.
Amendamentul
10
Propunere de regulament
Considerentul 7
Propunerea Comisiei
Amendamentul
(7) Datele și informațiile privind evoluțiile preconizate în materie de producție, transport și capacități de stocare specifice diferitelor sectoare energetice prezintă interes pentru Comunitate .
Prin urmare, este necesar să se asigure informarea Comisiei cu privire la proiectele de investiții care au demarat deja sau care sunt prevăzute să demareze în termen de cinci ani și la cele care vizează dezafectarea infrastructurii în termen de trei ani.
(7) Datele și informațiile privind evoluțiile preconizate în materie de producție, transport și capacități de stocare specifice diferitelor sectoare energetice sunt importante pentru viitoarele investiții ale Uniunii .
Prin urmare, este necesar să se asigure informarea Comisiei și, în special, a observatorului pieței energetice al acesteia, cu privire la planurile și proiectele de investiții care au demarat deja sau care sunt prevăzute să demareze în termen de cinci ani și la cele care vizează dezafectarea integrală sau parțială a infrastructurii în termen de trei ani.
Justificare
Din punct de vedere al planificării, cinci ani reprezintă un termen mai potrivit decât trei ani.
Amendamentul
11
Propunere de regulament
Considerentul 9a (nou)
Propunerea Comisiei
Amendamentul
(9a) Informațiile obținute de Comisie în temeiul prezentului regulament pot fi utilizate pentru monitorizarea respectării de către statele membre a dispozițiilor legislației specifice a UE, în special a Directivei 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile 1 .
_____________________
1 JO L 140, 5.6.2009, p.
16.
Amendamentul
12
Propunere de regulament
Considerentul 10
Propunerea Comisiei
Amendamentul
(10) În acest scop, statele membre trebuie să notifice Comisiei datele și informațiile privind proiectele de investiții în materie de producție, stocare și transport de petrol, gaze naturale , energie electrică, biocombustibili și dioxid de carbon, prevăzute să se desfășoare sau aflate în curs de desfășurare pe teritoriul lor.
Întreprinderile în cauză trebuie să aibă obligația de a notifica statelor membre datele și informațiile relevante.
(10) În acest scop, statele membre trebuie să notifice Comisiei datele și informațiile privind proiectele de investiții în infrastructura energetică în materie de producție, stocare și transport de petrol, gaz , cărbune, energie regenerabilă , energie electrică, precum și proiectele majore de încălzire și răcire urbană și de captare, transport și stocare a dioxidului de carbon, prevăzute să se desfășoare sau aflate în curs de desfășurare pe teritoriul lor , inclusiv interconexiunile cu țări terțe .
Întreprinderile în cauză trebuie să aibă obligația de a notifica statelor membre datele și informațiile relevante , pentru a permite Comisiei să monitorizeze infrastructura energetică a UE .
Statele membre și Comisia ar trebui să aibă obligația de a asigura confidențialitatea datelor furnizate de întreprinderi.
Justificare
Acest amendament precizează domeniul de aplicare al regulamentului și îl extinde în vederea includerii tuturor surselor de energie și a tuturor elementelor de infrastructură legate de diferite tipuri de surse de energie.
Amendamentul
13
Propunere de regulament
Considerentul 12
Propunerea Comisiei
Amendamentul
(12) Pentru a evita o sarcină administrativă disproporționată și pentru a reduce la minimum costurile pentru statele membre și întreprinderi, în special pentru întreprinderile mici și mijlocii, prezentul regulament ar trebui să ofere posibilitatea de a scuti statele membre și întreprinderile de la obligațiile de raportare, cu condiția ca acestea să prezinte Comisiei informații echivalente, în temeiul legislației UE specifice sectorului energetic adoptată de instituții ale Uniunii Europene și vizând atingerea obiectivelor privind competitivitatea piețelor energetice europene, sustenabilitatea sistemului energetic și siguranța aprovizionării cu energie a Comunității Europene.
(12) Pentru a evita o sarcină administrativă disproporționată și pentru a reduce la minimum costurile pentru statele membre și întreprinderi, în special pentru întreprinderile mici și mijlocii, prezentul regulament ar trebui să ofere posibilitatea de a scuti statele membre și întreprinderile de la obligațiile de raportare, cu condiția ca acestea să prezinte Comisiei informații echivalente și comparabile , în temeiul legislației UE specifice sectorului energetic adoptată de instituții ale Uniunii Europene și vizând atingerea obiectivelor privind competitivitatea piețelor energetice europene, sustenabilitatea sistemului energetic și siguranța aprovizionării cu energie a Uniunii Europene.
De aceea, ar trebui evitată orice duplicare a cerințelor de raportare menționate în al treilea pachet privind liberalizarea sectorului energetic [Directiva 2009/72/CE 1 , Directiva 2009/73/CE 2 , Regulamentul (CE) nr.
713/2009 3 , Regulamentul (CE) nr.
714/2009 4 și Regulamentul (CE) nr.
715/2009 5 ].
Comisia ar trebui să indice în mod clar condițiile de aplicare a acestei scutiri, pentru a reduce cu adevărat sarcinile legate de raportare și pentru a clarifica conținutul, formatul și calendarul obligațiilor de raportare, persoanele sau organismele cărora le revin astfel de obligații și responsabilii pentru gestionarea sistemului de raportare.
________________
1 JO L 211, 14.8.2009, p.
55.
2 JO L 211, 14.8.2009, p.
94.
3 JO L 211, 14.8.2009, p.
1.
4 JO L 211, 14.8.2009, p.
15.
5 JO L 211, 14.8.2009, p.
36.
Amendamentul
14
Propunere de regulament
Considerentul 12a (nou)
Propunerea Comisiei
Amendamentul
(12a) Statele membre, entitatea delegată de acestea sau, acolo unde este cazul, organismele responsabile de planurile de investiții specifice sectorului energetic al UE ar trebui să asigure calitatea, relevanța, exactitatea, claritatea, actualitatea și coerența datelor și informațiilor notificate Comisiei, asigurând totodată confidențialitatea datelor și a informațiilor sensibile din punct de vedere comercial.
Justificare
În vederea asigurării coerenței cu articolul 6, este necesar să se adauge un considerent privind responsabilitatea Statelor membre, a entității pe care o deleagă sau, când este cazul, a organismelor însărcinate cu planurile specifice de investiții în sectorul energetic al UE de a asigura, pe de o parte, calitatea și relevanța datelor prezentate, iar pe de altă parte, confidențialitatea datelor și a informațiilor sensibile din punct de vedere comercial.
Amendamentul
15
Propunere de regulament
Considerentul 13
Propunerea Comisiei
Amendamentul
(13) Pentru a prelucra datele, precum și pentru a simplifica și asigura notificarea acestora, Comisia și, în special, observatorul pieței pentru energie ar trebui să poată lua toate măsurile corespunzătoare în acest sens, în special utilizarea instrumentelor și a procedurilor informatice integrate.
(13) Pentru a prelucra datele, precum și pentru a simplifica și asigura notificarea acestora, Comisia și, în special, observatorul pieței pentru energie ar trebui să poată lua toate măsurile corespunzătoare în acest sens, în special utilizarea instrumentelor și a procedurilor informatice integrate.
Comisia ar trebui să garanteze că astfel de resurse IT asigură confidențialitatea datelor și a informațiilor notificate Comisiei.
Justificare
Datele și informațiile cerute de Comisie au un caracter extrem de sensibil pentru operatorii economici.
Prin urmare, Comisia trebuie să asigure cel mai înalt grad de confidențialitate în tratarea acestor date sau informații.
Amendamentul
16
Propunere de regulament
Considerentul 14a (nou)
Propunerea Comisiei
Amendamentul
(14a) Accesul la informațiile din domeniul mediului este reglementat de Regulamentul (CE) nr.
1367/2006 al Parlamentului European și al Consiliului din 6 septembrie 2006 privind aplicarea, pentru instituțiile și organismele comunitare, a dispozițiilor Convenției de la Aarhus privind accesul la informație, participarea publicului la luarea deciziilor și accesul la justiție în domeniul mediului 1 , precum și de dispozițiile Directivei 2003/4/EC a Parlamentului European și a Consiliului din 28 ianuarie 2003 privind accesul publicului la informațiile despre mediu 2 .
Prezentul regulament păstrează intacte aceste dispoziții.
1 JO L 264, 25.9.2006, p.13.
2 JO L 41, 14.2.2003, p.
26.
Justificare
Scopul amendamentului este de a alinia dispozițiile regulamentului la Convenția de la Aarhus și la instrumentele pertinente de aplicare la nivel european și național, și anume Regulamentul de la Aarhus și Directiva privind accesul publicului la informațiile despre mediu.
Amendamentul
17
Propunere de regulament
Considerentul 15
Propunerea Comisiei
Amendamentul
(15) Comisia și, în special, observatorul pieței pentru energie ar trebui să furnizeze cu regularitate o analiză trans-sectorială a evoluției structurale și a perspectivelor sistemului energetic al UE și, după caz, o analiză mai detaliată a anumitor aspecte ale acestui sistem energetic; această analiză ar trebui să contribuie mai ales la identificarea eventualelor lacune în materie de infrastructură și investiții, în vederea asigurării pe termen lung a unui echilibru între cererea și oferta din domeniul energetic.
(15) Comisia și, în special, observatorul pieței pentru energie al acesteia ar trebui să furnizeze cu regularitate o analiză trans-sectorială a evoluției structurale și a perspectivelor sistemului energetic al UE și, după caz, o analiză mai detaliată a anumitor aspecte ale acestui sistem energetic; această analiză ar trebui să completeze strategiile naționale, să dezvolte dimensiunile regionale și să contribuie mai ales la consolidarea securității energetice prin identificarea eventualelor lacune și a riscurilor asociate în materie de infrastructură și investiții, în vederea asigurării pe termen lung a unui echilibru între cererea și oferta din domeniul energetic.
Această analiză ar trebui să contribuie și la dezbaterea continuă la nivel european în legătură cu necesitatea infrastructurilor energetice și, de aceea, ar trebui prezentată părților interesate pentru discuție.
Amendamentul
18
Propunere de regulament
Considerentul 15a (nou)
Propunerea Comisiei
Amendamentul
(15a) Întreprinderile mici și mijlocii ar trebui să poată beneficia de monitorizarea și raportarea cu privire la proiectele de investiții în sectorul energetic care decurg din aplicarea prezentului regulament, prin care datele colectate vor fi făcute publice și vor contribui, pe termen lung, la orientări în investiții mai noi și mai bine coordonate.
Amendamentul
19
Propunere de regulament
Considerentul 16
Propunerea Comisiei
Amendamentul
(16) Comisia poate fi asistată de experți din statele membre sau de alți experți având competențele necesare, în vederea asigurării unei viziuni comune și a promovării transparenței referitoare la evoluțiile ulterioare, ceea ce prezintă un interes deosebit pentru nou-intrații de pe piață.
(16) Comisia poate fi asistată de experți din statele membre sau de alți experți având competențele necesare, în vederea asigurării unei viziuni comune asupra potențialelor deficiențe de infrastructură și asupra riscurilor asociate, precum și a promovării transparenței referitoare la evoluțiile ulterioare, ceea ce prezintă un interes deosebit pentru nou-intrații de pe piață.
Amendamentul
20
Propunere de regulament
Articolul 1 – alineatul 1
Propunerea Comisiei
Amendamentul
(1) Propunerea de regulament stabilește un cadru comun de informare a Comisiei cu privire la datele și informațiile referitoare la proiectele de investiții în infrastructura energetică din sectorul petrolului, al gazelor naturale , al electricității și al biocombustibililor , precum și la proiectele de investiții în domeniul emisiilor de dioxid de carbon generate de aceste sectoare.
(1) Prezentul regulament stabilește un cadru comun de informare a Comisiei cu privire la datele și informațiile referitoare la proiectele de investiții în infrastructura energetică din sectorul petrolului, al gazului , al cărbunelui, al energiei regenerabile și al electricității, precum și la principalele proiecte de investiții în domeniul încălzirii și răcirii urbane și în domeniul captării și stocării emisiilor de dioxid de carbon generate de aceste sectoare.
Justificare
Acest amendament precizează domeniul de aplicare al regulamentului și îl extinde în vederea includerii tuturor surselor de energie și a tuturor elementelor de infrastructură legate de diferite tipuri de surse de energie.
Amendamentul
21
Propunere de regulament
Articolul 1 – alineatul 2
Propunerea Comisiei
Amendamentul
(2) Prezentul regulament se aplică tipurilor de proiecte de investiții enumerate în anexă, care au demarat deja sau care sunt prevăzute să demareze în termen de cinci ani sau care sunt prevăzute să fie dezafectate în termen de trei ani.
(2) Prezentul regulament se aplică tipurilor de proiecte de investiții enumerate în anexă, ale căror lucrări de construcție au demarat deja sau care sunt prevăzute să demareze în termen de cinci ani sau care sunt prevăzute să fie dezafectate în termen de trei ani.
Justificare
Formularea actuală (proiecte „care au demarat deja sau care sunt prevăzute să demareze în termen de cinci ani”) este prea vagă și ar putea însemna, în special în ceea ce privește sectorul petrolului și al gazului natural, că proiectele ar trebui notificate într-un stadiu mult prea precoce.
Astfel, previziunile prezentate de Comisie ar prezenta un grad și mai mare de incertitudine.
Amendamentul
22
Propunere de regulament
Articolul 2 – punctul 1
Propunerea Comisiei
Amendamentul
(1) „infrastructură” înseamnă orice tip de instalații sau parte a instalațiilor legate de producția, transportul și stocarea de energie sau dioxid de carbon;
(1) „infrastructură” înseamnă orice tip de instalații sau parte a instalațiilor legate de producția, transportul și stocarea de energie , de surse de energie sau de dioxid de carbon;
Justificare
Energia poate fi stocată sub formă fizică, de exemplu sub formă de energie calorică, electrică sau potențială (precum apa), dar și sub formă chimică, prin intermediul materiilor care se conțin în sursele de energie, precum hidrocarburile, cărbunele și hidrogenul.
Amendamentul
23
Propunere de regulament
Articolul 2 – punctul 2 – litera c
Propunerea Comisiei
Amendamentul
(c) dezafectarea infrastructurii existente;
(c) dezafectarea parțială sau totală a infrastructurii existente;
Justificare
Dezafectarea poate fi definitivă sau doar temporară, cum se poate întâmpla, de exemplu, în cazul unei defecțiuni sau în cazul unei întreruperi planificate.
Amendamentul
24
Propunere de regulament
Articolul 2 – punctul 2 – litera ca (nouă)
Propunerea Comisiei
Amendamentul
(ca) dezvoltarea unor noi interconectări cu sistemele de transport de energie între Uniunea Europeană și țările terțe;
Justificare
Este important să se includă și interconectările cu sistemele de transport al energiei dintre UE și țările vecine.
Amendamentul
25
Propunere de regulament
Articolul 2 – punctul 3
Propunerea Comisiei
Amendamentul
(3) „proiecte de investiții prevăzute” înseamnă proiectele de investiții în cazul cărora lucrările de construcție nu au demarat încă și costurile nu au fost încă suportate sau pentru care dezafectarea nu este încă aplicabilă, inclusiv proiectele de investiții ale căror trăsături esențiale (amplasament, contractor, întreprindere, aspecte tehnice etc.) pot, în ansamblu sau parțial, să facă obiectul unei revizuiri ulterioare sau al unei autorizări finale;
(3) „proiecte de investiții prevăzute” înseamnă proiectele de investiții în cazul cărora lucrările de construcție nu au demarat încă și costurile nu au fost încă suportate sau pentru care dezafectarea nu este încă aplicabilă, inclusiv proiectele de investiții în cazul cărora autoritățile competente au primit o solicitare inițială de autorizare, dar ale căror trăsături esențiale (amplasament, contractor, întreprindere, anumite aspecte tehnice și operaționale de bază etc.) pot, în ansamblu sau parțial, să facă obiectul unei revizuiri ulterioare sau al unei autorizări finale;
Justificare
În general, aspectele legate de funcționare nu sunt sensibile din punct de vedere comercial, însă anumite aspecte tehnice pot avea un caracter comercial sensibil.
Amendamentul
26
Propunere de regulament
Articolul 2 – punctul 7 – teza introductivă
Propunerea Comisiei
Amendamentul
(7) „transport” înseamnă transportul de surse de energie, de produse energetice sau de dioxid de carbon, printr-o rețea, în special:
(7) „transport” înseamnă transportul de energie electrică, de gaze, de carburanți lichizi sau de dioxid de carbon, printr-o rețea, în special:
Justificare
Noțiune de „transport” nu privește doar sursele de energie precum gazele și carburanții lichizi sau chiar cei solizi, ci și energia electrică.
Amendamentul
27
Propunere de regulament
Articolul 2 – punctul 7 – litera ba (nouă)
Propunerea Comisiei
Amendamentul
(ba) prin conducte de încălzire și răcire urbană;
Justificare
Propunerea de regulament a omis menționarea încălzirii și răcirii urbane la rubrica „transport”.
Cu toate că rețelele de încălzire și răcire urbană funcționează la nivel local, investițiile în acest domeniu ar trebui menționate deoarece beneficiile obținute datorită acestor rețele sunt în avantajul întregii UE în termeni de siguranță a aprovizionării, de eficiență energetică mărită și de reducere a emisiilor.
Mai mult decât atât, costurile legate de investiții reprezintă principalul obstacol în calea dezvoltării unui număr mai mare de centrale de încălzire și răcire urbană în Europa, deși costurile de infrastructură înlocuiesc costurile pentru combustibili datorită reciclării căldurii.
Amendamentul
28
Propunere de regulament
Articolul 2 – punctul 8
Propunerea Comisiei
Amendamentul
(8) „stocare” înseamnă stocarea permanentă și temporară a surselor de energie sau a dioxidului de carbon în cadrul infrastructurilor de suprafață sau subterane sau al siturilor geologice;
(8) „stocare” înseamnă stocarea permanentă sau temporară a energiei termice și electrice sau a surselor de energie în cadrul infrastructurilor de suprafață și subterane sau al siturilor geologice sau stocarea dioxidului de carbon în formațiuni geologice subterane ;
Justificare
Definiția stocării dioxidului de carbon ar trebui să corespundă Directivei 2009/31/CE a Parlamentului European și a Consiliului privind stocarea geologică a dioxidului de carbon și de modificare a Directivei 85/337/CEE a Consiliului, precum și a Directivelor 2000/60/CE, 2001/80/CE, 2004/35/CE, 2006/12/CE, 2008/1/CE și a Regulamentului (CE) nr.
1013/2006 ale Parlamentului European și ale Consiliului.
Amendamentul
29
Propunere de regulament
Articolul 2 – punctul 8a (nou)
Propunerea Comisiei
Amendamentul
(8a) „sit de stocare” înseamnă un sistem de rezervoare închis sau o anumită structură geologică care formează un spațiu de depozitare închis;
Justificare
Siturile de stocare constituie în egală măsură elemente ale infrastructurii energetice.
Amendamentul
30
Propunere de regulament
Articolul 2 – punctul 10 – litera a
Propunerea Comisiei
Amendamentul
(a) Surse de energie primare, cum ar fi petrolul, gazele naturale sau cărbunele sau surse de energie transformate, cum ar fi electricitatea;
(a) Surse de energie primare, cum ar fi petrolul, gazele naturale , cărbunele sau combustibilul nuclear sau surse de energie transformate, cum ar fi electricitatea;
Justificare
Și combustibilii nucleari constituie o sursă de energie primară.
Amendamentul
31
Propunere de regulament
Articolul 2 – punctul 10a (nou)
Propunerea Comisiei
Amendamentul
(10a) „date agregate” înseamnă date agregate la nivel național sau regional; în cazul în care agregarea datelor la nivel național ar dezvălui informații sensibile din punct de vedere comercial referitoare la o întreprindere concretă, agregarea se poate face la nivel regional;
Justificare
Agregarea la nivel național nu ar fi suficientă în anumite state membre, deoarece numai o întreprindere ar intra sub incidența prezentului regulament.
De aceea, regulamentul ar trebui să ofere posibilitatea agregării de date și la nivel regional.
Cu toate acestea, pentru a nu lăsa în sarcina întreprinderii decizia cu privire la nivelul regional la care să fie agregate datele, Comisia decide care este nivelul regional adecvat, pe baza unei propuneri comune ale statelor membre vizate sau ale entităților lor delegate.
Amendamentul
32
Propunere de regulament
Articolul 2 – punctul 10b (nou)
Propunerea Comisiei
Amendamentul
(10b) „organism specific” înseamnă un organism însărcinat în temeiul legislației UE specifice sectorului energetic cu pregătirea și adoptarea la nivelul UE a unor planuri multianuale de dezvoltare a rețelelor și de investiții în infrastructura energetică, precum Rețeaua europeană a operatorilor de sisteme de transport din sectorul electricității în conformitate cu articolul 4 din Regulamentul (CE) nr.
714/2009 al Parlamentului European și al Consiliului din 13 iulie 2009 privind condițiile de acces la rețea pentru schimburile transfrontaliere de energie electrică 1 și Rețeaua europeană a operatorilor de sisteme de transport din sectorul gazelor în conformitate cu articolul 4 din Regulamentul (CE) nr.
715/2009 al Parlamentului European și al Consiliului din 13 iulie 2009 privind condițiile de acces la rețelele pentru transportul gazelor naturale 2 ;
1 JO L 211, 14.8.2009, p.
15.
2 JO L 211, 14.8.2009, p.
36.
Justificare
Proiectul de regulament face referință în repetate rânduri la astfel de organisme specifice [de exemplu, articolul 3 alineatul (2)].
Ar trebui clarificat faptul că această dispoziție se referă în mod specific la organismele TSO prevăzute în al treilea pachet privind liberalizarea sectorului energetic adoptat în primăvara/vara anului 2009.
De aceea, ENTSO-E și ENTSO-G ar trebui menționate în mod specific.
Modalitatea optimă este de a se face această mențiune în cadrul definițiilor, însoțită de clarificările necesare pentru întregul regulament.
Amendamentul
33
Propunere de regulament
Articolul 2 – punctul 10c (nou)
Propunerea Comisiei
Amendamentul
(10b) „încălzire urbană” sau „răcire urbană” înseamnă distribuția de energie termică sub formă de abur, apă fierbinte sau lichide răcite, de la o sursă centrală de producție, printr-o rețea, către mai multe clădiri sau locații, în scopul utilizării acesteia pentru încălzirea sau răcirea spațiilor sau în procese de încălzire sau răcire;
Justificare
Regulamentul trebuie să prevadă o mențiune specifică privind producția de energie termică, producția combinată de energie termică și electrică și încălzirea și răcirea urbană.
Majoritatea opțiunilor legate de energia electrică sunt eficiente în cel mai înalt grad când produc energie termică sau atât energie termică, cât și electrică.
Definiția este preluată în forma sa identică din Directiva 2009/28/CE a Parlamentului European și a Consiliului [articolul 2 litera (g)].
Amendamentul
34
Propunere de regulament
Articolul 3 – alineatul 1 – paragraful 1
Propunerea Comisiei
Amendamentul
(1) Menținând la un nivel rezonabil sarcina administrativă legată de colectarea și raportarea datelor, statele membre sau entitatea delegată de acestea să îndeplinească această responsabilitate adună toate datele și informațiile menționate în prezentul regulament, începând cu anul 2010 și, ulterior, la fiecare doi ani.
(1) Menținând la un nivel rezonabil sarcina administrativă legată de colectarea și raportarea datelor, statele membre sau entitatea delegată de acestea să îndeplinească această responsabilitate adună toate datele și informațiile menționate în prezentul regulament, începând cu anul 2011 și, ulterior, la fiecare doi ani.
Justificare
Deoarece regulamentul va fi adoptat în 2010, este nerealist să se ceară raportări începând cu 2010.
În ceea ce privește raportarea organismelor specifice în conformitate cu alineatul 2 litera (b), este imposibil ca planurile pe zece ani de dezvoltare a rețelelor la nivelul Uniunii, care urmează a fi adoptate de ENTSO-E și ENTSO-G, să fie disponibile în 2010, deoarece reglementările corespunzătoare sunt aplicabile doar din data de 3 martie 2011.
Amendamentul
35
Propunere de regulament
Articolul 3 – alineatul 1 – paragraful 2
Propunerea Comisiei
Amendamentul
În 2010 , care reprezintă primul an de raportare și, ulterior, la fiecare doi ani, acestea notifică Comisiei datele globale și informațiile de proiect pertinente.
În 2011 , care reprezintă primul an de raportare și, ulterior, la fiecare doi ani, acestea notifică Comisiei datele globale și informațiile de proiect pertinente.
Justificare
Deoarece regulamentul va fi adoptat în 2010, este nerealist să se ceară raportări începând cu 2010.
În ceea ce privește raportarea organismelor specifice în conformitate cu alineatul 2 litera (b), este imposibil ca planurile pe zece ani de dezvoltare a rețelelor la nivelul Uniunii, care urmează a fi adoptate de ENTSO-E și ENTSO-G, să fie disponibile în 2010, deoarece reglementările corespunzătoare sunt aplicabile doar din data de 3 martie 2011.
Amendamentul
36
Propunere de regulament
Articolul 4 – alineatul 1 – paragraful 2
Propunerea Comisiei
Amendamentul
Cu toate acestea, primul paragraf nu se aplică întreprinderilor, în cazul în care statul membru respectiv decide să utilizeze alte mijloace de punere la dispoziția Comisiei a datelor sau informațiilor menționate la articolul 3.
Cu toate acestea, primul paragraf nu se aplică întreprinderilor, în cazul în care statul membru respectiv decide să utilizeze alte mijloace de punere la dispoziția Comisiei a datelor sau informațiilor menționate la articolul 3 , cu condiția ca datele sau informațiile furnizate să fie comparabile și echivalente .
Justificare
Deși este judicios să se evite duplicarea mecanismelor de raportare, atunci când întreprinderile folosesc instrumente alternative pentru a furniza date Comisiei, trebuie să se garanteze faptul că informațiile și datele furnizate prin alte mijloace sunt pe deplin compatibile și comparabile cu datele și informațiile furnizate prin notificare.
Acesta este un element important care permite îmbunătățirea aplicării vechiului regulament prin noul regulament.
Amendamentul
37
Propunere de regulament
Articolul 4 – alineatul 2
Propunerea Comisiei
Amendamentul
(2) Statele membre trebuie să evite duplicarea colectării de date și să reducă la minimum costurile pentru întreprinderi.
(2) Statele membre trebuie să evite duplicarea colectării de date , deja obligatorie în conformitate cu legislația UE existentă, și să reducă la minimum costurile pentru întreprinderi.
Justificare
Este necesară punerea în evidență a intenției de a evita raportarea dublă și sarcini administrative inutile.
Amendamentul
38
Propunere de regulament
Articolul 5 – alineatul 1 – litera a
Propunerea Comisiei
Amendamentul
(a) capacitățile prevăzute sau aflate în curs de construire;
(a) volumul capacităților prevăzute sau aflate în curs de construire;
Justificare
La alineatul (3) al aceluiași articol, regulamentul menționează „volumul capacităților instalate”.
Este necesar să se precizeze că termenul „capacități” de la alineatul (1) se referă la aceeași informație.
Amendamentul
39
Propunere de regulament
Articolul 5 – alineatul 1 – litera b
Propunerea Comisiei
Amendamentul
(b) amplasamentul, denumirea, tipul și principalele caracteristici ale infrastructurii sau capacitățile prevăzute sau aflate în curs de construire;
(b) amplasamentul, denumirea, tipul și principalele caracteristici ale infrastructurii sau capacitățile prevăzute sau aflate în curs de construire , indicându-se acelea care se află în stadiu de planificare și cele care se află deja în curs de construire ;
Justificare
Pentru evaluarea securității energetice, este esențial să se facă distincție între investițiile care pot fi considerate drept „sigure“ și care pot contribui la îmbunătățirea securității energetice în viitorul apropiat și cele aflate încă în fază de planificare.
În cazul producției, această incertitudine se poate datora procesului decizional; iar în cazul transportului, motivul l-ar putea constitui complexitatea procedurilor de emitere a autorizaților.
Amendamentul
40
Propunere de regulament
Articolul 5 – alineatul 1 – litera ba (nouă)
Propunerea Comisiei
Amendamentul
(ba) data la care autoritățile competente au primit cererea inițială de autorizare și data estimată până la care vor fi acordate toate autorizațiile și permisele de construcție necesare;
Justificare
Astfel cum se sugerează în avizul Comitetului Economic și Social European (TEN/411), prezentul regulament ar trebui să aibă și scopul de a analiza progresele realizate în cazul proiectelor notificate cu privire la calendarul planificat.
Amendamentul
41
Propunere de regulament
Articolul 5 – alineatul 1 – litera fa (nouă)
Propunerea Comisiei
Amendamentul
(fa) indisponibilitatea sau întreruperea temporară a funcționării unei infrastructuri pentru o perioadă de timp mai lungă de trei ani.
Justificare
Acest amendament are ca scop prevenirea indisponibilității unui echipament și a consecințelor acesteia, în situații de realizare a unor investiții de proporții.
Amendamentul
42
Propunere de regulament
Articolul 5 – alineatul 2 – litera b
Propunerea Comisiei
Amendamentul
(b) data probabilă a dezafectării.
(b) data probabilă a dezafectării , inclusiv, după caz, datele intermediare ale etapelor de întrerupere progresivă a exploatării infrastructurii .
Justificare
Este important să se dețină mai multe informații în legătură cu stadiul exact al dezvoltării unei noi infrastructuri energetice.
Amendamentul
43
Propunere de regulament
Articolul 5 – alineatul 2 – litera ba (nouă)
Propunerea Comisiei
Amendamentul
(ba) lista măsurilor avute în vedere pentru reabilitarea ecologică, atunci când această reabilitare este prevăzută de legislația specifică.
Amendamentul
44
Propunere de regulament
Articolul 5 – alineatul 3 – paragraful 1
Propunerea Comisiei
Amendamentul
(3) Orice notificare făcută în temeiul articolului 3 include volumul capacităților instalate la începutul anului de raportare respectiv.
(3) Orice notificare făcută în temeiul articolului 3 include volumul capacităților de producție, de transport și de stocare instalate la începutul anului de raportare respectiv.
Justificare
Clarificare.
Amendamentul
45
Propunere de regulament
Articolul 5 – alineatul 3 – paragraful 2
Propunerea Comisiei
Amendamentul
Statele membre, entitățile delegate de acestea sau organismul specific menționat la articolul 3 alineatul (2) atașează la notificări eventualele lor comentarii, cum ar fi comentarii cu privire la întârzieri sau obstacole în calea implementării proiectelor de investiții .
În cazul în care statele membre se află în posesia oricăror informații cu privire la întârzieri și/sau obstacole în implementarea proiectelor de investiții , entitățile delegate de acestea sau organismul specific menționat la articolul 3 alineatul (2) includ aceste informații în notificarea prevăzută la articolul 3 .
Justificare
Trebuie să fie clar faptul că statele membre au obligația de a adăuga comentarii notificării pe care o întocmesc, în cazul în care dețin orice informații privind întârzieri și/sau obstacole în implementarea proiectelor de investiții.
Amendamentul
46
Propunere de regulament
Articolul 6 – alineatul 1 – paragraful 1
Propunerea Comisiei
Amendamentul
(1) Statele membre, entitatea delegată de acestea sau, acolo unde este cazul, organismele responsabile cu planurile de investiții specifice sectorului energetic al UE asigură calitatea, relevanța, acuratețea, claritatea, actualitatea și coerența datelor și informațiilor notificate Comisiei.
(1) Statele membre, entitatea delegată de acestea sau, acolo unde este cazul, organismele specifice responsabile cu planurile de investiții specifice sectorului energetic al UE asigură calitatea, relevanța, acuratețea, claritatea, actualitatea și coerența datelor și informațiilor notificate Comisiei.
În cazul în care informațiile nu sunt suficient de clare și de complete, Comisia poate cere acestor organisme furnizarea de informații suplimentare.
Justificare
În trecut, regulamentul anterior nu a fost aplicat corect, iar Comisia nu a dispus întotdeauna de date coerente și comparabile.
Trebuie să se menționeze în mod clar că informațiile furnizate Comisiei trebuie să fie clare și complete, în caz contrar, Comisia fiind autorizată să ceară clarificări.
Amendamentul
47
Propunere de regulament
Articolul 6 – alineatul 1 – paragraful 2
Propunerea Comisiei
Amendamentul
În cazul organismelor responsabile cu planurile de investiții specifice sectorului energetic al UE, datele și informațiile notificate sunt însoțite de observații corespunzătoare din partea statelor membre cu privire la datele și informațiile colectate.
În cazul organismelor responsabile cu planurile de investiții specifice sectorului energetic al UE, datele și informațiile notificate sunt însoțite de observații corespunzătoare din partea statelor membre cu privire la calitatea și pertinența datelor și informațiilor colectate.
Justificare
Statele membre, entitatea pe care o deleagă și, atunci când este cazul, organismele responsabile cu planurile de investiții specifice sectorului energetic al UE trebuie să asigure nu numai calitatea, dar și pertinența datelor furnizate.
Amendamentul
48
Propunere de regulament
Articolul 6 – alineatul 2 – paragraful 1
Propunerea Comisiei
Amendamentul
(2) Comisia poate publica date și informații prezentate în temeiul prezentului regulament, în special în cadrul analizelor menționate la articolul 10 alineatul (3), cu condiția ca datele și informațiile să fie publicate într-o formă compactă și ca niciun detaliu referitor la întreprinderile individuale să nu fie divulgat.
(2) Comisia publică date agregate și informații prezentate în temeiul prezentului regulament, în special în cadrul analizelor menționate la articolul 10 alineatul (3), cu condiția ca datele și informațiile să fie publicate într-o formă agregată la nivel național sau regional (în special în cazul în care, într-un stat membru, există o singură întreprindere) și ca niciun detaliu referitor la întreprinderile individuale să nu fie divulgat.
Publicarea acestor date nu aduce atingere legislației interne și a Uniunii Europene aplicabile din domeniul accesului public la informații, în special la informații despre mediu, la informații privind societățile cotate pe piață sau la informații privind finanțarea proiectelor de investiții din fonduri publice.
.
Justificare
Scopul amendamentului este de a alinia dispozițiile regulamentului la Convenția de la Aarhus și la instrumentele pertinente de aplicare la nivel european și național, și anume Regulamentul de la Aarhus și Directiva privind accesul publicului la informațiile despre mediu.
Amendamentul
49
Propunere de regulament
Articolul 6 – alineatul 2 – paragraful 2
Propunerea Comisiei
Amendamentul
Statele membre sau entitățile delegate de acestea păstrează confidențialitatea datelor sau a informațiilor sensibile din punct de vedere comercial.
Statele membre , entitățile delegate de acestea și Comisia au responsabilitatea păstrării confidențialității datelor sau a informațiilor sensibile din punct de vedere comercial aflate în posesia lor .
Justificare
Este important să se clarifice cine are responsabilitatea păstrării confidențialității datelor deținute.
Amendamentul
50
Propunere de regulament
Articolul 7
Propunerea Comisiei
Amendamentul
Comisia adoptă măsurile necesare pentru punerea în aplicare a prezentului regulament , vizând în special metodologiile de calcul care urmează să fie utilizate, definițiile tehnice, forma, conținutul și alte detalii ale notificării datelor și informațiilor menționate la articolul 3.
Comisia ia măsurile necesare pentru punerea în aplicare a prezentului regulament .
Astfel de măsuri includ în special metodologiile de calcul care urmează să fie utilizate, definițiile tehnice, forma, conținutul și alte detalii ale notificării datelor și informațiilor menționate la articolul 3 , inclusiv aplicarea scutirii prevăzute la articolul 3 alineatul (2) și în special dispozițiile privind calendarul și conținutul notificărilor, precum și entitățile care fac obiectul obligațiilor de raportare .
Justificare
Pentru a evita un volum prea mare de obligații administrative, este necesară clarificarea felului în care este aplicată scutirea în cazul raportării duble.
Amendamentul
51
Propunere de regulament
Articolul 8
Propunerea Comisiei
Amendamentul
Comisia este responsabilă cu dezvoltarea, găzduirea, gestionarea și mentenanța resurselor IT necesare pentru a primi, stoca și prelucra datele sau informațiile notificate Comisiei în temeiul prezentului regulament.
Comisia este responsabilă de dezvoltarea, găzduirea, gestionarea și întreținerea , în scopul planificării, a resurselor informatice necesare pentru a primi, stoca și prelucra datele sau informațiile referitoare la infrastructura energetică notificate Comisiei în temeiul prezentului regulament.
Justificare
Trebuie menționat scopul prelucrării acestor date.
Amendamentul
52
Propunere de regulament
Articolul 8 – paragraful 1a (nou)
Propunerea Comisiei
Amendamentul
Comisia se asigură, de asemenea, că resursele informatice necesare pentru scopurile prevăzute la primul paragraf garantează confidențialitatea datelor și a informațiilor notificate Comisiei, în conformitate cu prezentul regulament.
Justificare
Datele și informațiile cerute de Comisie au un caracter extrem de sensibil pentru operatorii economici.
Prin urmare, Comisia trebuie să asigure cel mai înalt grad de confidențialitate în tratarea acestor date sau informații.
Amendamentul
53
Propunere de regulament
Articol 10 – alineatul 1 – paragraful 1
Propunerea Comisiei
Amendamentul
(1) Cel puțin la fiecare doi ani, Comisia realizează, pe baza datelor și informațiilor prezentate și, după caz, a oricăror alte surse de date, inclusiv date achiziționate de Comisie, o analiză trans-sectorială a evoluției și perspectivelor sistemului energetic al UE, având, în special, următoarele scopuri:
(1) Cel puțin la fiecare doi ani, Comisia realizează, pe baza datelor și informațiilor prezentate și, după caz, a oricăror alte surse de date, inclusiv date achiziționate de Comisie, o analiză trans-sectorială a evoluției și perspectivelor sistemului energetic al UE, având, în special, următoarele scopuri:
(a) identificarea viitoarelor dezechilibre potențiale în cazul cererii și ofertei din sectorul energetic;
(a) identificarea viitoarelor dezechilibre și/sau surplusuri potențiale în cazul cererii și ofertei din sectorul energetic , cu un accent deosebit pe viitoare deficiențe și defecte potențiale în infrastructura de producție și transport, în special cele cauzate de uzura infrastructurii ;
(b) identificarea obstacolelor și promovarea celor mai bune practici pentru soluționarea acestora ;
(b) monitorizarea evoluției proiectelor de investiții de la data notificării până la punerea în practică efectivă, în special a dezvoltării surselor de energie regenerabilă, promovând cele mai bune practici pentru soluționarea obstacolelor identificate ;
(c) creșterea transparenței pentru participanții pe piață .
(c) creșterea transparenței pentru participanții pe piață și pentru potențialii noi participanți pe piață;
(ca) monitorizarea proiectelor de investiții ale UE în țări terțe, care au un impact asupra pieței și securității energetice ale UE;
(cb) identificarea riscului unei dependențe excesive de o singură infrastructură energetică, precum și riscurile legate de conexiunile cu țări terțe;
( cc) identificarea nevoilor în materie de investiții în vederea îmbunătățirii funcționării pieței interne de energie (de exemplu, fluxurile inverse și interconexiunile).
Justificare
Datele și informațiile colectate trebuie folosite în special pentru a identifica deficiențele legate de investițiile în infrastructură, care ar putea împiedica punerea în aplicare a legislației privind piața internă de energie, precum și a directivei privind energiile regenerabile.
Instrumentul de notificare trebuie să fie folosit ca un sistem de alertă timpurie în caz de deficiență a infrastructurii, care ar compromite aplicarea cu succes a politicii energetice comune europene.
Amendamentul
54
Propunere de regulament
Articolul 10 – alineatul 2
Propunerea Comisiei
Amendamentul
(2) În ceea ce privește pregătirea analizelor menționate la alineatul (1), Comisia poate fi asistată de experți din statele membre și/sau de orice alți experți cu competențe specifice în domeniul respectiv.
(2) În ceea ce privește pregătirea analizelor menționate la alineatul (1), Comisia își coordonează activitățile cu organismele responsabile de planurile de investiții specifice sectorului energetic din UE și poate fi asistată de experți din statele membre și/sau de orice alți experți , grupuri și asociații cu competențe specifice în domeniul respectiv.
Amendamentul
55
Propunere de regulament
Articolul 10 – alineatul 3
Propunerea Comisiei
Amendamentul
(3) Comisia poate discuta pe marginea acestor analize cu părțile interesate.
Comisia transmite analizele efectuate Parlamentului European, Consiliului și Comitetului Economic și Social European și le publică.
(3) Comisia discută pe marginea acestor analize cu părțile interesate.
Comisia transmite analizele efectuate Parlamentului European, Consiliului și Comitetului Economic și Social European și le publică.
Justificare
Exercițiul de notificare ar trebui să aibă un scop politic, cu precădere acela de a pregăti o analiză care să ofere informațiile necesare unei dezbateri permanente la nivel european în legătură cu necesitatea unei infrastructuri energetice.
Din acest motiv, Comisia va avea obligația de a discuta analizele sale cu părțile interesate.
Amendamentul
56
Propunere de regulament
Articolul 10 – alineatul 3a (nou)
Propunerea Comisiei
Amendamentul
(3a) Pentru asigurarea coerenței dintre diferitele publicații în materie de monitorizare, Comisia ia în considerare în mod corespunzător planurile de investiții multianuale în domeniul infrastructurilor energetice elaborate de organele speciale instituite în conformitate cu alte acte legislative, cum ar fi Regulamentul (CE) nr.
714/2009 privind energia electrică.
Justificare
Pentru a asigura corectarea eventualelor incoerențe ale informațiilor prezentate.
Amendamentul
57
Propunere de regulament
Articolul 11 – paragraful 1a (nou)
Propunerea Comisiei
Amendamentul
Pentru a îmbunătăți calitatea datelor, la realizarea analizei prevăzute la primul paragraf, Comisia examinează, dacă este cazul, pragurile minime stabilite în anexă și poate solicita statelor membre să specifice principalele caracteristici ale infrastructurii sau ale capacităților planificate sau în construcție.
Justificare
Este necesar un șablon cu principalele caracteristici ale infrastructurii sau ale capacităților planificate sau în construcție, întrucât aceste „caracteristici principale” sunt menționate la articolul 5 alineatul (1) litera (b), însă fără a fi definite; pe de altă parte, impunerea unui șablon în cuprinsul prezentei propuneri de regulament ar încetini implementarea.
A se vedea și avizul Comitetului Economic și Social European TEN/411.
Amendamentul
58
Propunere de regulament
Anexă – punctul 1 – subpunctul -1.1 (nou)
Propunerea Comisiei
Amendamentul
-1.1.
Producție
- Instalații de extracție cu o capacitate minimă de 20 000 de barili pe zi;
Justificare
Pentru asigurarea coerenței cu întregul text al regulamentului propus.
Amendamentul
59
Propunere de regulament
Anexă – punctul 1 – subpunctul 1.2 – paragraful -1 (nou)
Propunerea Comisiei
Amendamentul
Aceste proiecte includ și investițiile pentru reabilitarea și dispecerizarea sistemelor de transport prin conducte al produselor petroliere, pentru implementarea sistemelor de comandă și achiziție de date în timp real și pentru crearea și implementarea de sisteme pentru creșterea securității în aprovizionarea cu produse petroliere.
Justificare
Aceste proiecte trebuie să includă și investițiile pentru reabilitarea și dispecerizarea sistemelor de transport prin conducte a produselor petroliere, implementarea sistemelor de comandă și achiziție de date în timp real, precum și pentru crearea și implementarea de sisteme pentru creșterea securității în aprovizionarea cu produse petroliere.
Amendamentul
60
Propunere de regulament
Anexă – punctul 2 – subpunctul -2.1 (nou)
Propunerea Comisiei
Amendamentul
-2.1.
Producție
- Instalații de extracție cu o capacitate minimă de cel puțin 0,1 milioane m 3 pe zi;
Justificare
Pentru asigurarea coerenței cu întregul text al regulamentului propus.
Amendamentul
61
Propunere de regulament
Anexa – punctul 2 – subpunctul 2.1 – liniuța 2
Propunerea Comisiei
Amendamentul
Conducte și proiecte de interes comun identificate în orientările stabilite în temeiul articolului 155 din Tratatul CE.
Conducte care constituie legături esențiale în cadrul rețelelor naționale și internaționale de interconectare, precum și conducte și proiecte de interes comun identificate în orientările stabilite în temeiul articolului 155 din Tratatul CE și proiecte menționate în anexa la Regulamentul (CE) nr.
663/2009 al Parlamentului European și al Consiliului din 13 iulie 2009 de stabilire a unui program de ajutor pentru redresare economică prin acordarea de asistență financiară comunitară pentru proiecte în domeniul energiei 1 .
________________
1 JO L 200, 31.7.2009, p.
31.
Justificare
Consultare cu Serviciul Juridic al Parlamentului European.
Amendamentul
62
Propunere de regulament
Anexă – punctul 2 – subpunctul 2.2
Propunerea Comisiei
Amendamentul
2.2.
Terminale GNL
2.2.
GNL:
- Terminale pentru importul gazului natural lichefiat .
- Terminale pentru importul și exportul gazului natural lichefiat ;
- Capacități de regazificare, de stocare și de lichefiere.
Justificare
Pentru asigurarea coerenței, atât importurile, cât și exporturile ar trebui cuprinse de regulament.
Amendamentul
63
Propunere de regulament
Anexă - punctul 2 - subpunctul 2.3 - liniuța 1a (nouă)
Propunerea Comisiei
Amendamentul
- programe și aparatură de informatică ce monitorizează și raportează stocurile de gaze în timp real agențiilor competente ale UE.
Justificare
Acest sistem informatic constituie o investiție esențială în infrastructură, fiind necesar să se intensifice și să se îmbunătățească eforturile depuse în vederea obținerii unui sistem funcțional de avertizare și prevenire în domeniul securității energetice și a gazelor.
În același timp, sistemul va asigura buna aplicabilitate a programului N-1.
Amendamentul
64
Propunere de regulament
Anexă – punctul 2a (nou)
Propunerea Comisiei
Amendamentul
2a.
CĂRBUNE, LIGNIT ȘI ȘISTURI BITUMINOASE
- Minele de suprafață noi sau extinse cu o producție anuală de cel puțin 1 milion de tone;
- Minele de adâncime noi sau extinse cu o producție anuală de cel puțin 1 milion de tone.
Justificare
Întrucât cărbunele este menționat în definiția surselor de energie, anexa ar trebui să includă și un capitol referitor la infrastructura de cărbune.
Amendamentul
65
Propunere de regulament
Anexa – punctul 3 – subpunctul 3.1 – liniuța 3
Propunerea Comisiei
Amendamentul
- Ferme eoliene (cu o putere de 20 MW sau mai mult pentru fermele eoliene offshore sau cu o putere de 10 MW sau mai mult pentru fermele eoliene onshore);
- Ferme eoliene (cu o putere de 20 MW sau mai mult pentru fermele eoliene offshore sau cu o putere de 5 MW sau mai mult pentru fermele eoliene onshore);
Justificare
Limita de 10 MW pentru fermele eoliene onshore indicată de Comisie ar reprezenta o cifră prea mare pentru a obține o imagine exactă a principalei evoluții din domeniul energiei eoliene în UE din ultimii ani (36% din totalul noilor capacități de producere a energiei electrice construite în UE în 2008 reprezintă capacitățile de energie eoliană, ceea ce depășește toate celelalte tehnologii).
Un instrument incapabil să monitorizeze o parte atât de importantă a surselor de producere de energie ar fi nu numai inutil, dar chiar contraproductiv în contextul elaborării de politici.
Amendamentul
66
Propunere de regulament
Anexa – punctul 3 – subpunctul 3.1 – liniuța 4
Propunerea Comisiei
Amendamentul
- Instalații care utilizează energia solară termică concentrată , energia geotermică sau energia fotovoltaică (generatoare cu o putere unitară de 10 MW sau mai mult) ;
- Instalații care utilizează energia solară termică concentrată și energia geotermică (generatoare cu o putere unitară de 10 MW sau mai mult) și instalații fotovoltaice (cu o putere de 5 MW sau mai mult) ;
Justificare
Potrivit estimărilor aproximative, dacă s-ar menține pragul de 10 MW, ar fi incluse mai puțin de 10% din instalațiile fotovoltaice.
Amendamentul
67
Propunere de regulament
Anexa – punctul 3 – subpunctul 3.1 – liniuța 5
Propunerea Comisiei
Amendamentul
- Instalații de producție care utilizează biomasa sau deșeurile (generatoare cu o putere unitară de 10 MW sau mai mult);
- Instalații de producție care utilizează biomasa , biolichidele sau deșeurile (generatoare cu o putere unitară de 5 MW sau mai mult);
Amendamentul
68
Propunere de regulament
Anexă - punctul 3 - subpunctul 3.1 - liniuța 6a (nouă)
Propunerea Comisiei
Amendamentul
- instalații descentralizate de producție de energie regenerabilă racordate la o rețea electrică sau care beneficiază de un contract de răscumpărare de către o întreprindere, al căror cumul de capacitate de producție este superior valorii de 10 MW.
Amendamentul
69
Propunere de regulament
Anexa – punctul 3 – subpunctul 3.2 – liniuța 1
Propunerea Comisiei
Amendamentul
- Linii aeriene de transport, dacă acestea au fost proiectate pentru o tensiune de 150 kV sau mai mult;
- Linii aeriene de transport, dacă acestea au fost proiectate pentru o tensiune de 100 kV sau mai mult;
Justificare
Tensiunea actuală de 150 kV ar putea exclude multe din liniile de 110 kV planificate în unele state membre.
Amendamentul
70
Propunere de regulament
Anexa – punctul 3 – subpunctul 3.2 – liniuța 3
Propunerea Comisiei
Amendamentul
- Proiecte de interes comun identificate în orientările stabilite în temeiul articolului 155 din Tratatul CE.
- Proiecte de interes comun identificate în orientările stabilite în temeiul articolului 155 din Tratatul CE și proiecte menționate în anexa la Regulamentul (CE) nr.
663/2009 .
Justificare
Consultare cu Serviciul Juridic al Parlamentului European.
Amendamentul
71
Propunere de regulament
Anexă - punctul 3 - subpunctul 3.2 - liniuța 3a (nouă)
Propunerea Comisiei
Amendamentul
- Rețele de încălzire urbană cu un diametru de cel puțin 300 mm.
Justificare
Infrastructurile de încălzire urbană sunt de o importanță strategică pentru atingerea obiectivelor prevăzute pentru anul 2020 - creșterea eficienței și intensificarea utilizării surselor de energie regenerabilă pe piețele de încălzire și răcire.
Acestea ar trebui menționate în cadrul propunerii.
Amendamentul
72
Propunere de regulament
Anexă – punctul 3 – subpunctul 3.2a (nou)
Propunerea Comisiei
Amendamentul
3.2a.
Stocare
- unități de stocare a energiei electrice;
Amendamentul
73
Propunere de regulament
Anexă – punctul 5 – subpunctul 5.2 – paragraful -1 (nou)
Propunerea Comisiei
Amendamentul
Această secțiune se aplică și proiectelor de stocare geologică a dioxidului de carbon prevăzute în Regulamentul (CE) nr.
663/2009.
Justificare
Este important ca această secțiune să încadreze și proiecte de stocare geologică a dioxidului de carbon prevăzute în Regulamentul de stabilire a unui program de ajutor pentru redresare economică prin acordarea de asistență financiară comunitară pentru proiecte din domeniul energiei.
EXPUNERE DE MOTIVE
Expunere de motive
Istoric/Propunerea Comisiei
Această propunere de regulament al Consiliului (procedura de consultare) are ca scop garantarea unei informări corecte și periodice a Comisiei în legătură cu proiectele de investiții în infrastructura energetică a UE, pentru ca aceasta să fie în măsură să își îndeplinească sarcinile, în special cea legată de contribuția sa la politica energetică europeană.
Prezentul regulament înlocuiește de fapt un regulament similar din 1996 (care, la rândul său, este o reformulare a unui regulament din 1972).
Regulamentul abrogat este considerat depășit, deoarece nu reflectă schimbările importante care au avut loc din 1996 în domeniul energetic (extinderea Uniunii Europene și aspectele legate de securitatea aprovizionării cu energie, sursele de energie regenerabile, politica privind schimbările climatice, noul rol al UE în domeniul energetic în contextul Tratatului de la Lisabona).
Regulamentul cere ca, odată la doi ani, statele membre (sau entitatea căreia au delegat această sarcină) să colecteze și să notifice date și informații privind anumite tipuri de proiecte de investiții (specificate într-o anexă la regulament) privind construcția, modernizarea sau dezafectarea capacităților de producție, transport și stocare (planificate sau în curs de realizare).
Acestea privesc petrolul, gazul natural, energia electrică, biocombustibilii, precum și dioxidul de carbon produs de aceste surse.
Regulamentul stabilește obligația întreprinderilor energetice de a furniza datele necesare propriului lor stat membru.
Regulamentul mai indică și conținutul notificării (capacitățile, localizarea, calendarul, tehnologiile care prezintă interes în materie de securitate a aprovizionării, sistemele de captare a carbonului sau mecanismele de modernizare, precum și comentariile privind întârzierile sau obstacolele din calea implementării proiectelor).
Pentru a evita raportarea dublă, în cazul în care notificările privind investițiile trebuie furnizate în conformitate cu alte acte legislative specifice comunitare, statele membre vor fi scutite de obligația de a notifica astfel de investiții.
Informațiile vor fi considerate confidențiale, dar Comisia va avea posibilitatea de a publica date agregate
Prin observatorul pieței pentru energie - http://ec.europa.eu/energy/observatory/index_en.htm .
Aceasta va furniza, de asemenea, din doi în doi ani, o analiză transsectorială a evoluției structurale și a perspectivelor în ceea ce privește sistemul energetic al UE, precum și orice altă analiză specifică necesară.
Acest fapt va permite identificarea viitoarelor dezechilibre potențiale dintre cerere și ofertă și a obstacolele din calea investițiilor.
Prezentul regulament are intenția de a face mai transparente cererea prevăzută și oferta disponibilă (sau planificată).
Pe baza acestor analize, Comisia va fi mai în măsură să promoveze bunele practici și să amelioreze transparența pentru participanții pe piață.
Pentru a elabora viziuni comune asupra acestor aspecte, rezultatele acestor analize vor face obiectul discuțiilor cu părțile interesate și vor fi publicate.
O revizuire a prezentului regulament este fixată la cinci ani de la intrarea acestuia în vigoare.
Poziția raportoarei
Raportorul consideră că este vorba fără îndoială de un element important din ansamblul politicii energetice europene.
O politică energetică la nivel european nu poate fi promovată în mod eficient în lipsa unor informații corecte despre infrastructura noastră energetică.
Cu toate acestea, este esențial să se garanteze confidențialitatea informațiilor, precum și faptul că orice propunere care rezultă din aceasta este neutră și nu constituie o intervenție cu caracter politic în cadrul pieții.
Pe lângă aceasta, cerințele de raportare ar trebui să poată fi îndeplinite fără dificultăți, pentru a evita orice obligații administrative inutile pentru întreprinderi sau pentru administrația statelor membre sau a Comisiei.
Prin urmare, raportoarea consideră necesară garantarea faptului că regulamentul funcționează în practică (având în vedere că numeroase state membre nu au respectat obligațiile de raportare prevăzute de vechiul regulament) și că va fi cât mai util, oferind cea mai bună imagine de ansamblu posibilă a evoluțiilor preconizate în domeniul infrastructurii energetice.
Un aspect procedural important îl reprezintă faptul că prezentul regulament ar trebui să aibă ca temei juridic noul articol 194 introdus de Tratatul de la Lisabona, care consolidează competențele UE în domeniul politicii energetice.
Aceasta va conferi Parlamentului European putere codecizională în ceea ce privește legislația (procedura legislativă ordinară prevăzută de Tratatul de la Lisabona).
Celelalte amendamente principale din proiectul de raport au ca scop:
- să clarifice tipul de proiecte de investiții planificate care trebuie raportate și stadiul dezvoltării investițiilor în momentul în care raportarea trebuie efectuată, pentru a evita problemele legate de confidențialitate, a oferi o imagine corectă a evoluțiilor prevăzute, prin cuprinderea proiectelor cu o probabilitate foarte mare de a fi finalizate;
- să clarifice definițiile și conținutul notificărilor;
- să consolideze dispozițiile privind confidențialitatea datelor publicate de Comisie;
- să reducă obligațiile de raportare, solicitând Comisiei să clarifice, într-un act de punere în aplicare, modul în care această scutire de raportare dublă ar trebui aplicată (în cazurile în care raportarea privind proiectele de investiții este solicitată în conformitate cu alte directive) și în special ce trebuie raportat, când, de către cine, către cine și în ce format trebuie să aibă loc raportarea;
- să îmbunătățească pertinența analizei realizate de Comisie pe baza informațiilor primite, pentru a funcționa ca un sistem de alertă timpurie în caz de deficiență a infrastructurii, care ar compromite aplicarea cu succes a politicii energetice comune europene;
- să includă capacitățile de extracție / producție de petrol și de gaz, în ciuda faptului că acestea se află în număr restrâns și în descreștere în Uniunea Europeană;
- să includă obligațiile de raportare privind capacitățile destinate gazului natural lichefiat, considerate de raportoare drept un element foarte important în viitor pentru asigurarea diversificării aprovizionării cu gaz a UE;
- să reducă limita de raportare pentru fermele eoliene onshore, deoarece producția delocalizată de energie în entități de dimensiuni mai mici poate deveni un segment important în producția de energie a Uniunii Europene.
29.1.2010
AVIZ al Comisiei pentru mediu, sănătate publică Și siguranȚĂ alimentară
destinat Comisiei pentru industrie, cercetare și energie
referitor la propunerea de regulament al Consiliului privind informarea Comisiei cu privire la proiectele de investiții în infrastructura energetică din cadrul Comunității Europene și de abrogare a Regulamentului (CE) nr.
736/96
( COM(2009)0361 – C7‑0125/2009 – 2009/0106(CNS) )
Raportor pentru aviz: Mario Pirillo
JUSTIFICARE SUCCINTĂ
Propunerea Comisiei urmărește revizuirea sistemului actual de informare cu privire la proiectele de investiții în domeniul energetic: aceasta vizează culegerea de informații adecvate despre investițiile planificate, pentru a-i permite Comisiei să monitorizeze situația infrastructurii și să anticipeze eventualele probleme.
Cu toate că propunerea are un caracter mai degrabă administrativ, aceasta oferă o idee cu privire la natura și calitățile preconizate ale investițiilor viitoare.
Prin urmare, este important să se pună un accent mai puternic pe impactul proiectelor asupra mediului, astfel încât să se ofere garanții și stimulente suplimentare pentru construirea și dezafectarea infrastructurilor energetice într-o manieră sustenabilă și protejând mediul înconjurător în mod corespunzător.
În consecință, raportorul pentru aviz recomandă modificarea propunerii după cum urmează:
§ ar trebui să se acorde atenția cuvenită impactului proiectelor propuse asupra mediului, pentru a se garanta că dezvoltarea sistemului energetic se face într-o manieră durabilă; proiectele de investiții ar trebui să fie însoțite de evaluări corespunzătoare ale impactului asupra mediului, conform cerințelor prevăzute, printre altele, în Directiva 85/337/CEE a Consiliului privind evaluarea efectelor anumitor proiecte publice și private asupra mediului
JO L 175, 5.7.1985, p.
40, astfel cum a fost modificată ;
§ o infrastructură ar putea fi dezafectată în mai multe etape, prin reducerea treptată a capacităților sale de producție.
În acest caz ar trebui să fie comunicată nu doar data închiderii finale, ci și datele intermediare ale reducerii treptate a capacității;
§ atunci când o infrastructură este scoasă din uz, ar putea fi necesară reabilitarea ecologică a amplasamentului împotriva poluării și contaminării.
Prin urmare, atunci când este cazul și când acest lucru este stipulat de legislația specifică, informarea ar trebui să cuprindă și detalii legate de măsurile de reabilitare avute în vedere;
§ pentru a se evita construirea mai multor instalații de stocare a dioxidului de carbon cu valori situate imediat sub prag, ar trebui să se furnizeze informații despre toate instalațiile de stocare a dioxidului de carbon, indiferent de capacitatea acestora.
În termeni mai generali, raportorul pentru aviz constată că legislația actuală din UE impune deja obligații de raportare și notificare legate de investiții și infrastructuri.
Ar trebui să se garanteze că utilizarea acestor informații este mai bine coordonată, astfel încât să se evite duplicarea obligațiilor de raportare.
AMENDAMENTE
Comisia pentru mediu, sănătate publică și siguranță alimentară recomandă Comisiei pentru industrie, cercetare și energie, competentă în fond, să includă în raportul său următoarele amendamente:
Amendamentul
1
Propunere de regulament
Considerentul 5
Textul propus de Comisie
Amendamentul
(5) Având în vedere noile obiective de politică și noile evoluții ale pieței, ar trebui acordată o atenție mai mare investițiilor în infrastructura energetică din Comunitate, în special cu scopul de a anticipa problemele, de a promova cele mai bune practici și de a conferi o mai mare transparență viitoarei dezvoltări a sistemului energetic din Comunitate.
(5) Având în vedere noile obiective de politică și noile evoluții ale pieței, ar trebui acordată o atenție mai mare investițiilor în infrastructura energetică din Comunitate, în special cu scopul de a anticipa problemele, de a promova cele mai bune practici și de a conferi o mai mare transparență viitoarei dezvoltări a sistemului energetic din Comunitate.
Ar trebui să se acorde atenția cuvenită impactului proiectelor propuse asupra mediului, pentru a se garanta că sistemul energetic este dezvoltat într-o manieră durabilă.
Atunci când acest lucru este stipulat de legislația specifică, proiectele de investiții ar trebui să fie însoțite de evaluări ale impactului asupra mediului, menționându-se și măsurile preconizate pentru reabilitarea ecologică.
Amendamentul
2
Propunere de regulament
Articolul 5 – alineatul 1 – litera fa (nouă)
Textul propus de Comisie
Amendamentul
(fa) evaluarea impactului proiectului de investiții asupra mediului, atunci când o asemenea evaluare de impact este prevăzută de legislația specifică.
Amendamentul
3
Propunere de regulament
Articolul 5 - alineatul 2 - litera b
Textul propus de Comisie
Amendamentul
(b) data probabilă a dezafectării .
(b) data probabilă a dezafectării , inclusiv, după caz, datele intermediare pentru reducerea treptată a utilizării infrastructurii;
Amendamentul
4
Propunere de regulament
Articolul 5 – alineatul 2 – litera ba (nouă)
Textul propus de Comisie
Amendamentul
(ba) evaluarea impactului proiectului de dezafectare asupra mediului, atunci când o asemenea evaluare de impact este prevăzută de legislația specifică;
Amendamentul
5
Propunere de regulament
Articolul 5 – alineatul 2 – litera bb (nouă)
Textul propus de Comisie
Amendamentul
(bb) lista măsurilor avute în vedere pentru reabilitarea ecologică, atunci când această reabilitare este prevăzută de legislația specifică.
Amendamentul
6
Propunere de regulament
Articolul 6 - alineatul 2 - paragraful 2
Textul propus de Comisie
Amendamentul
Statele membre sau entitățile delegate de acestea păstrează confidențialitatea datelor sau a informațiilor sensibile din punct de vedere comercial.
Statele membre sau entitățile delegate de acestea păstrează confidențialitatea datelor sau a informațiilor sensibile din punct de vedere comercial în conformitate cu dispozițiile Directivei 2003/4/CE a Parlamentului European și a Consiliului din 28 ianuarie 2008 privind accesul publicului la informațiile despre mediu 1 .
1 JO L 41, 14.2.2003, p.
26.
Justificare
Scopul amendamentului este de a alinia dispozițiile regulamentului la Directiva privind accesul publicului la informațiile despre mediu și la Convenția de la Aarhus.
Amendamentul
7
Propunere de regulament
Anexă – punctul 3.2a (nou)
Textul propus de Comisie
Amendamentul
3.2a.
Stocare
- unități de stocare a electricității;
- unități de stocare a deșeurilor radioactive.
PROCEDURĂ
Titlu
Proiectele de investiții în infrastructura energetică din cadrul Comunității Europene
Referințe
COM(2009)0361 – C7-0125/2009 – 2009/0106(CNS)
Comisia competentă în fond
ITRE
Aviz emis de către
Data anunțului în plen
ENVI
14.9.2009
Raportor pentru aviz:
Data numirii
Mario Pirillo
9.9.2009
Examinare în comisie
4.11.2009
Data adoptării
27.1.2010
Rezultatul votului final
+:
–:
0:
56
1
Membri titulari prezenți la votul final
János Áder, Elena Oana Antonescu, Kriton Arsenis, Pilar Ayuso, Paolo Bartolozzi, Sandrine Bélier, Sergio Berlato, Milan Cabrnoch, Martin Callanan, Nessa Childers, Chris Davies, Bairbre de Brún, Esther de Lange, Bas Eickhout, Edite Estrela, Elisabetta Gardini, Gerben-Jan Gerbrandy, Françoise Grossetête, Cristina Gutiérrez-Cortines, Satu Hassi, Jolanta Emilia Hibner, Karin Kadenbach, Christa Klaß, Jo Leinen, Corinne Lepage, Peter Liese, Kartika Tamara Liotard, Linda McAvan, Radvilė Morkūnaitė-Mikulėnienė, Miroslav Ouzký, Vladko Todorov Panayotov, Antonyia Parvanova, Andres Perello Rodriguez, Sirpa Pietikäinen, Mario Pirillo, Pavel Poc, Vittorio Prodi, Oreste Rossi, Dagmar Roth-Behrendt, Carl Schlyter, Horst Schnellhardt, Richard Seeber, Theodoros Skylakakis, Renate Sommer, Bogusław Sonik, Catherine Soullie, Salvatore Tatarella, Åsa Westlund, Glenis Willmott, Sabine Wils, Marina Yannakoudakis
Membri supleanți prezenți la votul final
Cristian Silviu Bușoi, Bill Newton Dunn, Crescenzio Rivellini, Struan Stevenson, Michail Tremopoulos, Anna Záborská
