ÎNTREBARE ORALĂ URMATĂ DE O DEZBATERE O-0043/08
în conformitate cu articolul 108 din Regulamentul de procedură
de
Jeanine Hennis-Plasschaert
,
Magor Imre Csibi
şi
Ramona Nicole Mănescu
, în numele Grupului ALDE ,
Jean Lambert
, în numele Grupului Verts/ALE
Consiliul
Subiect: Migrația ilegală, acțiunea externă a UE și a Frontex
În 2007, Agenția Europeană pentru Gestionarea Cooperării Operative la Frontierele Externe ale Statelor Membre ale Uniunii Europene (Frontex) a descoperit peste 160 000 de treceri ilegale ale frontierei la granițele externe ale UE, dintre care 135 000 au fost înregistrate la frontierele Greciei, Spaniei, Italiei, Ciprului și Franței.
Malta se confruntă și ea cu un aflux de treceri ilegale ale frontierei pe teritoriul său.
Odată cu sosirea primăverii și cu îmbunătățirea vremii, cresc și fluxurile migratoare ilegale.
Acest fenomen face ca Uniunea Europeană să se confrunte în fiecare an cu tragedii umane și pierderi de vieți omenești, precum și cu creșterea numărului de victime ale traficului de migranți, în special în cazul imigranților care vin cu ambarcațiuni dinspre coastele de nord ale Africii, mulți dintre aceștia decedând în cursul călătoriei.
Dat fiind faptul că Frontex este o agenție de coordonare, creată în 2005, nu ne putem aștepta ca aceasta să oprească singură afluxul de imigranți ilegali.
Chiar dacă ar putea,aceasta nu intră în mandatul Frontex.
Fiecare stat membru deține responsabilitatea finală pentru asigurarea securității la frontierele UE, iar controalele de frontieră trebuie să fie realizate în spiritul partajării responsabilităților, al solidarității între statele membre și al respectului pentru legislația în domeniul azilului.
Parlamentul European a votat în mod covârșitor în favoarea propunerilor , în cadrul cărora sarcinile să fie distribuite în mod egal, din 26 aprilie 2007 Măsurile includ principiul „solidarității obligatorii”, care obligă statele membre să se susțină reciproc în materie de probleme frontaliere.
Cu toate acestea, decizia de trimite ofițeri pentru a participa la operațiile RABIT (Echipele de intervenție rapidă la frontieră) va ține de fiecare stat membru, atâta timp cât Frontex nu deține încă nici bugetul, nici personalul sau echipamentul necesar pentru a obține rezultate semnificative.
După cum a afirmat directorul Frontex: „Registrul centralizat al echipamentelor tehnice disponibile (CRATE) este numai un registru virtual care va permite Frontex să-și planifice mai bine operațiile .
Resursele de pe această listă aparțin statelor membre și sunt depind de voința acestora de a le pune la dispoziție.”
Consiliul are în vedere extinderea principiului „solidarității obligatorii”, care obligă statele membre să își acorde sprijin reciproc în probleme de frontieră, în special în ceea ce privește CRATE?
Este de acord Consiliul cu introducerea unui mecanism de „solidaritate obligatorie”?
Este pregătit Consiliul anul acesta pentru afluxul de migranți care, deseori, sosesc în număr mare în timpul primăverii?
Până la ora actuală, câte operații comune au fost desfășurate la inițiativa Frontex la frontierele maritime ale UE?
Au fost planificate operații viitoare ale echipelor de intervenție rapidă la frontieră (RABIT) pentru 2008?
Au fost rezolvate chestiunile privind punctele de debarcare aranjate în prealabil și răspunderea aferentă, inclusiv din motive de protecție a celor care au debarcat acolo?
În mod mai general, obligațiile privind drepturile omului ale Frontex au fost incluse în totalitate și într-o măsură suficientă în regulamentele și practicile ce stau la baza activității sale?
P6_TA(2007)0162 .
