„Este posibil un viitor fără petrol?“: conferința anuală STOA la Parlamentul European
Energie
2010-12-08 - 17:23
Participanții la conferință au primit întrebări pe Twitter cu #STOA.
Eurodeputata germană Silvana Koch-Mehrin, de la Grupul Partidului Popular European (Creştin Democrat), vicepreședinta Parlamentului European responsabilă cu STOA.
Un membru din public studiază programul conferinței.
Conferința a fost moderată de ziarista Shirin Wheeler de la BBC.
Președintele STOA, austriacul Paul Rübig, de la Grupul Partidului Popular European (Creştin Democrat), eurodeputata germană Silvana Koch-Mehrin, de la Grupul Partidului Popular European (Creştin Democrat), vicepreședinta Parlamentului European responsabilă cu STOA și președintele STOA, Malcolm Harbour (Conservatorii şi Reformiştii Europeni, Regatul Unit).
Un eurodeputat din public, liberalul olandez Jan Mulder ia notițe pe iPad.
Un ziarist pune o întrebare unuia dintre vorbitori, Shai Agassi, fondatorul companiei „Better Place”.
Shai Agassi răspunde la o întrebare privind mașinile electrice.
Vorbitorii principali au fost: Shai Agassi, fondator al companiei „Better Place“, Profesorul Paul Crutzen, laureat al Premiului Nobel pentru Chimie în 1995 (în fotografie) și Profesorul George Oláh, laureat al Premiului Nobel pentru Chimie în 1994.
Conferința STOA a fost transmisă în direct video și pe Twitter.
Fabienne Herlaut, de la SNCF, alături de Antony Bernbaum, de la HSBC.
În cursul zilei, în fața Parlamentului European a avut loc o demonstrație cu mașini electrice, ce au putut fi testate.
Deputaţi europeni, oameni de afaceri și laureați ai Premiului Nobel pentru Chimie au încercat să găsească un răspuns la întrebarea: „Este posibil un viitor fără petrol?“ Reducerea emisiilor, obținerea artificială de metanol și eliberarea de particule de sulf în partea superioară a atmosferei ar putea fi soluții.
Este posibil un viitor fără petrol?
Aceasta a fost întrebarea la care au încercat să răspundă deputaţi europeni, oameni de afaceri și laureați ai Premiului Nobel pentru Chimie pe 7 decembrie în cadrul conferinței anuale STOA (Unitatea de evaluare a alegerilor ştiinţifice şi tehnologice) de la Parlamentul European.
Participanții au discutat despre mașinile electrice, ingineria climei, producerea de metanol și eliberarea de particule de sulf în atmosferă pentru combaterea încălzirii globale.
În deschiderea conferinței, eurodeputata germană Silvana Koch-Mehrin, de la Grupul Alianţei Liberalilor şi Democraţilor pentru Europa, vicepreședinta Parlamentului European responsabilă cu STOA, a arătat beneficiile transportului ce nu se bazează pe petrol, spunând că 99% din mașinile vândute în UE încă folosesc motoare cu combustie internă.
Președintele STOA, austriacul Paul Rübig, de la Grupul Partidului Popular European (Creştin Democrat), a arătat că schimbările trebuie să fie făcute în contextul tehnologiei verzi.
Europa „va funcționa fără petrol“ în 10 ani
Shai Agassi, fondator al companiei „Better Place“, este unul din cei mai buni „gânditori“ pe plan mondial, conform revistei „Foreign Policy.“ Conform dumnealui, „Europa va funcționa fără petrol în mai puțin de 10 ani, între 2015 și 2020, este inevitabil, nu ne vom schimba din cauza încălzirii globale, ci din cauză că petrolul va deveni prea scump“.
„Barilul de petrolul costa 10 dolari la începutul deceniului, acum costă 100 de dolari și dacă China nu oprește producția de mașini, va costa 230 de dolari în următorii ani“, a mai arătat domnul Agassi.
Dumnealui a mai spus că „Europa are două opțiuni: să profite de ocazie pentru a face prima schimbarea, apărându-și rolul de producător principal de mașini (30% din piața mondială) sau să aștepte ca China să o depășească pe piață“.
Reducerea emisiilor de CO2 cu 40%
Profesorul Paul Crutzen, laureat al Premiului Nobel pentru Chimie în 1995, a arătat efectele dezvoltării umane în secolul 20: populația a crescut de patru ori, zonele urbane s-au extins de zece ori, producția industrială a crescut de 40 de ori iar nevoia de energie de 16 ori.
Emisiile de CO2 generate de oameni sunt de două ori mai mari decât cele naturale.
Dumnealui a spus că pentru evitarea consecințelor serioase trebuie să reducem emisiile de CO2 cu 40% și pe cele de oxid de azot cu 70-80%.
Domnul Crutzen a creat un plan de salvare a omenirii în caz de urgență. „Am putea elibera particule de sulf în partea superioară a atmosferei pentru a răci planeta“, a explicat dumnealui. „Această idee nebunească funcționează și dacă nu limităm emisiile chiar trebuie să facem ceva nebunesc.
Factorii de decizie trebuie să înceapă să examineze această posibilitate“, a mai spus domnul Crutzen.
Sunt necesare investițiile în tehnologia verde
Vicepreședintele STOA, Malcolm Harbour (Conservatorii şi Reformiştii Europeni, Regatul Unit), a spus că „trebuie să cerem autorităților publice să încurajeze dezvoltarea tehnologiei verzi, fără emisii de CO2“. „Avem nevoie de un acord de standardizare pentru mașinile electrice: standarde comune pentru punctele de încărcare, conexiuni și baterii“, a adăugat dumnealui.
Profesorul George Oláh, laureat al Premiului Nobel pentru Chimie în 1994, a arătat că deoarece soarele este sursa energiei „oamenii nu sunt în pericol de a rămâne fără energie; provocarea este cum o captăm, cum o stocăm și cum o eliberăm“.
„În 3 milioane de ani, Natura ar putea reînnoi rezervele de combustibili fosili.
Însă imitând Natura, oamenii pot reface ciclul CO2, într-un mod accelerat.
Putem capta CO2 din atmosferă și îl putem transforma, printr-un proces chimic, în metanol, care poate fi folosit drept combustibil.
Toată lumea vrea să scape de CO2, noi avem nevoie de acest gaz“.
Concluzia dumnealui a fost: „A venit timpul să găsim o soluție nouă pentru a asigura generațiilor viitoare rezerve de combustibil“.
20101203STO05968 Înregistrarea video a dezbaterii de dimineața Înregistrarea video a dezbaterii de după amiază STOA Comunicat de presă (în engleză) EuroparlTV
RO
1
DIAPOPHOTO
20101206PHT06428.jpg
RO
2
DIAPOPHOTO
20101208PHT08112.jpg
RO
3
DIAPOPHOTO
20101208PHT08110.jpg
RO
4
DIAPOPHOTO
20101208PHT08114.jpg
RO
5
DIAPOPHOTO
20101208PHT08108.jpg
RO
6
DIAPOPHOTO
20101206PHT06446.jpg
RO
7
DIAPOPHOTO
20101206PHT06444.jpg
RO
8
DIAPOPHOTO
20101208PHT08116.jpg
RO
9
DIAPOPHOTO
20101208PHT08118.jpg
RO
10
DIAPOPHOTO
20101206PHT06436.jpg
RO
11
DIAPOPHOTO
20101206PHT06434.jpg
RO
12
DIAPOPHOTO
20101206PHT06438.jpg
RO
13
LINK
/wps-europarl-internet/frd/vod/player?eventCode=20101207-1100-SPECIAL&language=ro&byLeftMenu=researchotherevents&category=SPECIAL&format=wmv#anchor1
RO
14
LINK
/wps-europarl-internet/frd/vod/player?eventCode=20101207-1445-SPECIAL&language=ro&byLeftMenu=researchotherevents&category=SPECIAL&format=wmv#anchor1
RO
15
LINK
/stoa/default_en.htm
RO
16
LINK
/ro/pressroom/content/20101206IPR06452/html/Options-for-an-oil-free-future
RO
17
VIDEOLINK
http://www.europarltv.europa.eu/en/player.aspx?pid=c236db3b-9996-40d2-a5ba-9e45011f069b
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
