ÎNTREBARE ORALĂ H-0081/10
pentru timpul afectat întrebărilor din perioada de sesiune martie 2010
în conformitate cu articolul 116 din Regulamentul de procedură
de
Laima Liucija Andrikienė
Comisiei
Subiect: Relațiile comerciale dintre UE și Rusia
De la sfârșitul anului 2008, odată cu începutul crizei economice, Rusia a impus o serie de tarife protecționiste „temporare” anticriză pentru o serie de produse de import, precum produsele din carne, lactatele, mobila, unele produse din oțel, camioanele și televizoarele, între altele.
În plus, la 1 ianuarie 2010, a fost instituită uniunea vamală între Rusia, Belarus și Kazahstan.
Tarifele externe asupra cărora au convenit cele trei state sunt bazate în mare parte pe tarifele stabilite de Rusia.
În consecință, 30% din liniile de produse exportate din UE către Rusia sunt afectate de o creștere a taxelor vamale.
Este recunoscut la scară largă faptul că principala problemă cu care se confruntă UE este faptul că Rusia nu este membră a Organizației Mondiale a Comerțului (OMC) și, prin urmare, nu este obligată să aplice regulile OMC, care restricționează creșterea unilaterală a taxelor de import și alte măsuri de restricționare a schimburilor comerciale.
Cum evaluează Comisia actualele problemele legate de comerț cu care se confruntă UE în relațiile cu Rusia și cum intenționează să le rezolve?
Dispune UE de o strategie specifică de abordare a problemei aderării Rusiei la OMC?
