A6-0480/2008
5.12.2008
***I
RAPORT
referitor la propunerea de directivă a Parlamentului European și a Consiliului de modificare a Directivei 98/26/CE privind caracterul definitiv al decontării în sistemele de plăți și de decontare a titlurilor de valoare și a Directivei 2002/47/CE privind contractele de garanție financiară în ceea ce privește sistemele legate și creanțele private
(COM(2008)0213 – C6‑0181/2008 – 2008/0082(COD))
Comisia pentru afaceri economice și monetare
Raportoare:
Piia-Noora Kauppi
PE 409.769v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine .
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE........................................................................................................28
AVIZ al Comisiei pentru afaceri juridice .............................................................31
PROCEDURĂ...........................................................................................................................35
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de directivă a Parlamentului European și a Consiliului de modificare a Directivei 98/26/CE privind caracterul definitiv al decontării în sistemele de plăți și de decontare a titlurilor de valoare și a Directivei 2002/47/CE privind contractele de garanție financiară în ceea ce privește sistemele legate și creanțele private
( COM(2008)0213 – C6‑0181/2008 – 2008/0082(COD) )
(Procedura de codecizie: prima lectură)
Parlamentul European,
– având în vedere propunerea Comisiei prezentată Parlamentului European și Consiliului ( COM(2008)0213 ),
– având în vedere articolul 251 alineatul (2) și articolul 95 din Tratatul CE, în temeiul cărora propunerea a fost prezentată de către Comisie ( C6‑0181/2008 ),
– având în vedere articolul 51 din Regulamentul său de procedură,
– având în vedere raportul Comisiei pentru afaceri economice și monetare și avizul Comisiei pentru afaceri juridice ( A6‑0480/2008 ),
1. aprobă propunerea Comisiei astfel cum a fost modificată;
2. solicită Comisiei să îl sesizeze din nou în cazul în care intenționează să modifice în mod substanțial această propunere sau să o înlocuiască cu un alt text;
3. încredințează Președintelui sarcina de a transmite Consiliului și Comisiei poziția Parlamentului.
Amendamentul
1
Propunere de directivă – act de modificare
Articolul 1 – punctul -1 (nou)
Directiva 98/26/CE
Considerentul 8
Textul propus de Comisie
Amendamentul
-1.
Considerentul 8 se elimină.
Justificare
DCD din 1998 le permitea statelor membre în mod explicit desemnarea sistemelor a căror activitate o constituie produsele derivate de comerț.
Această referire explicită era necesară pentru că produsele derivate de comerț nu erau reglementate de Directiva din 1993 privind serviciile de investiții.
Între timp, DPIF a înlocuit Directiva privind serviciile de investiții și produsele derivate de comerț sunt pe deplin reglementate.
Considerentul (8) al DCD și-a pierdut astfel relevanța și este, prin urmare, eliminat.
Amendamentul
2
Propunere de directivă – act de modificare
Articolul 1 – punctul -1a (nou)
Directiva 98/26/CE
Considerentul 14a (nou):
Textul propus de Comisie
Amendamentul
-1a.
Se inserează următorul considerent:
„(14a) Întrucât în cazul sistemelor interoperabile, lipsa de coordonare cu privire la stabilirea normelor aplicabile la momentul intrării/irevocabilității poate expune participanții la un sistem sau chiar însuși operatorul de sistem efectelor de răsfrângere ale unei deficiențe dintr-un alt sistem.
Pentru a limita riscurile sistemice, ar trebui să existe garanția că operatorii de sistem ai sistemelor interoperabile coordonează normele cu privire la momentul intrării/irevocabilității în sistemele pe care le utilizează.”
Justificare
Coordonarea timpilor de intrare/irevocabilitate este necesară pentru limitarea riscurilor sistemice și pentru evitarea disputelor juridice ex-post.
Amendamentul
3
Propunere de directivă – act de modificare
Articolul 1 – punctul 1b (nou)
Directiva 98/26/CE
Considerentul 14b (nou)
Textul propus de Comisie
Amendamentul
-1b.
Se inserează următorul considerent:
„(14b) Întrucât autoritățile naționale de supraveghere ar trebui, înainte de a aproba instituirea unui sistem interoperabil, să asigure faptul că operatorii de sistem care instituie sistemul interoperabil au convenit, în măsura posibilului, asupra unor norme comune la momentul intrării în sistemul interoperabil; autoritățile naționale de supraveghere ar trebui să se asigure în prealabil că normele la momentul intrării într-un sistem interoperabil sunt coordonate, în măsura posibilităților și a necesității, pentru a evita astfel incertitudinea juridică în cazul unei deficiențe a unui sistem participant.”
Amendamentul
4
Propunere de directivă – act de modificare
Articolul 1 – punctul 2 – litera -a (nouă)
Directiva 98/26/CE
Articolul 2 – litera a – liniuța 3
Textul propus de Comisie
Amendamentul
(-a) A treia liniuță de la litera (a) se înlocuiește cu următorul text:
„ - desemnat ca sistem, fără a aduce atingere altor dispoziții din dreptul intern mai stricte și general aplicabile, și notificat Comisiei de către statul membru a cărui legislație este aplicabilă, după ce statul membru respectiv a constatat caracterul adecvat al normelor sistemului.
Un sistem creat printr-un act juridic al Băncii Centrale Europene (BCE) și reglementat de legislația unui stat membru este desemnat (și notificat Comisiei) de către BCE”.
Amendamentul
5
Propunere de directivă – act de modificare
Articolul 1 – punctul 2 – litera aa (nouă)
Directiva 98/26/CE
Articolul 2 – litera a – paragraful 3a (nou)
Textul propus de Comisie
Amendamentul
(-aa) La litera (a) se adaugă următorul paragraf:
„Un acord încheiat între sisteme interoperabile nu constituie un sistem”
Justificare
Clarifică înțelesul termenilor „sistem” și „sistem interoperabil” în sensul directivei.
Amendamentul
6
Propunere de directivă – act de modificare
Articolul 1 – punctul 2 – litera b
Directiva 98/26/CE
Articolul 2 – litera f – paragraful 1
Textul propus de Comisie
Amendamentul
(b) La litera (f) textul
(b) La litera (f) , primul paragraf se înlocuiește cu textul următor:
„«participant›› înseamnă o instituție, un partener central, un agent de decontare sau o casă de compensație.”
se înlocuiește cu textul următor:
„«participant›› înseamnă o instituție, un partener central, un agent de decontare, o casă de compensație sau un sistem.”
„«participant›› înseamnă o instituție, un partener central, un agent de decontare, o casă de compensație sau un operator de sistem.”
Justificare
Amendamentul clarifică faptul că nu sistemul este considerat ca fiind un participant, ci operatorul de sistem, care este o persoană juridică.
Amendamentul
7
Propunere de directivă – act de modificare
Articolul 1 – punctul 2 – litera c
Directiva 98/26/CE
Articolul 2 – litera g
Textul propus de Comisie
Amendamentul
(g) «participant indirect›› înseamnă o instituție, un partener central, un agent de decontare, o casă de compensație sau un sistem care are o relație contractuală cu o instituție participantă la sistem care execută ordinele de transfer și care îi permite instituției de credit să treacă ordinele de transfer prin sistem;
(g) «participant indirect›› înseamnă o instituție, un partener central, un agent de decontare, o casă de compensație sau un operator de sistem care are o relație contractuală cu o instituție participantă la sistem care execută ordinele de transfer și care îi permite participantului indirect să treacă ordinele de transfer prin sistem , cu condiția ca participantul indirect să fie cunoscut de operatorul de sistem ;
Justificare
Amendamentul clarifică faptul că nu sistemul este considerat ca fiind un participant, ci operatorul de sistem, care este o persoană juridică.
Ultima parte aduce lămuriri asupra poziției operatorului de sistem care trebuie să aibă cunoștință despre cei față de care are responsabilități.
Amendamentul
8
Propunere de directivă – act de modificare
Articolul 1 – punctul 2 – litera ca (nouă)
Directiva 98/26/CE
Articolul 2 – litera g – paragraful 1a (nou)
Textul propus de Comisie
Amendamentul
(ca) La litera (g) se adaugă următorul paragraf:
„Faptul că un participant indirect este considerat participant din motive de risc sistemic nu limitează responsabilitatea participantului prin intermediul căruia participantul indirect trece ordinele de transfer prin sistem.”
Justificare
Clarifică definițiile responsabilităților respective ale participantului direct și indirect.
Amendamentul
9
Propunere de directivă – act de modificare
Articolul 1 – punctul 2 – litera e
Directiva 98/26/CE
Articolul 2 – litera m
Textul propus de Comisie
Amendamentul
(m) (m) «garanții suplimentare›› înseamnă toate elementele de activ executabile, inclusiv creanțele private eligibile pentru constituirea de garanții în cadrul operațiunilor de credit efectuate de băncile centrale , constituite sub forma unui gaj (inclusiv banii dați ca și gaj), o răscumpărare sau un acord similar ori sub altă formă, cu scopul de a proteja drepturile și obligațiile ce pot apărea în legătură cu participarea la un sistem sau care se constituie la băncile centrale ale statelor membre sau la Banca Centrală Europeană;
(m) «garanții suplimentare›› înseamnă toate elementele de activ executabile, inclusiv , fără restricții, garanțiile financiare menționate la articolul 1 alineatul (4) litera (a) din Directiva 2002/47/CE a Parlamentului European și a Consiliului privind contractele de garanție financiară * , constituite sub forma unui gaj (inclusiv banii dați ca și gaj), o răscumpărare sau un acord similar ori sub altă formă, cu scopul de a proteja drepturile și obligațiile ce pot apărea în legătură cu participarea la un sistem sau care se constituie la băncile centrale ale statelor membre sau la Banca Centrală Europeană;
* JO L 168, 27.6.2002, p.
43.
Justificare
Amendamentul asigură faptul că toate garanțiile recunoscute în Directiva 2002/47/CE sunt tratate în mod similar și în sensul prezentei directive, armonizând astfel cele două directive.
Amendamentul
10
Propunere de directivă – act de modificare
Articolul 1 – punctul 2 – litera ea (nouă)
Directiva 98/26/CE
Articolul 2 – litera ma (nouă)
Textul propus de Comisie
Amendamentul
(ea) Se adaugă următoarea literă:
„(ma) «ziua lucrătoare» include serviciile de decontare din timpul zilei și din timpul nopții și cuprinde toate evenimentele survenite în timpul unui ciclu de activitate al sistemului.”
Justificare
Adăugiri aduse definițiilor pentru ca directiva să reglementeze serviciile de decontare din timpul nopții așa cum a fost prevăzut în proiectul Comisiei Europene.
Amendamentul
11
Propunere de directivă – act de modificare
Articolul 1 – punctul 2 – litera f
Directiva 98/26/CE
Articolul 2 – litera n
Textul propus de Comisie
Amendamentul
(n) « sistem interoperabil›› înseamnă un sistem care încheie cu unul sau mai multe sisteme un acord care presupune stabilirea de soluții reciproce, și nu simpla conectare la ofertele de servicii standard existente ;
(n) « dispozitiv interoperabil›› înseamnă orice dispozitiv instituit de doi sau mai mulți operatori de sistem care presupune stabilirea de soluții reciproce, ceea ce implică executarea intersistemică a ordinelor de transfer ;
Justificare
Este necesară înlocuirea, în definiția „sistemelor interoperabile”, a termenului „sistem” cu termenul „dispozitiv” instituit între două sau mai multe sisteme, pentru a evita confuzia între interoperabilitate și sistemul propriu-zis, ceea ce ar sugera că se creează o nouă categorie de sisteme.
BCE a propus, de asemenea, acest amendament în avizul său din 7 august 2008.
Amendamentul
12
Propunere de directivă – act de modificare
Articolul 1 – punctul 2 – litera f
Directiva 98/26/CE
Articolul 2 – litera o
Textul propus de Comisie
Amendamentul
(o) «operator de sistem›› înseamnă entitatea responsabilă cu funcționarea de zi cu zi a unui sistem.
Un operator de sistem poate acționa și ca agent de decontare, partener central sau casă de compensație.
(o) «operator de sistem›› înseamnă entitatea sau entitățile responsabile din punct de vedere juridic cu funcționarea unui sistem.
Un operator de sistem poate acționa și ca agent de decontare, partener central sau casă de compensație.
Amendamentul
13
Propunere de directivă – act de modificare
Articolul 1 – punctul 3 – litera a
Directiva 98/26/CE
Articolul 3 – alineatul 1
Textul propus de Comisie
Amendamentul
(1) Ordinele de transfer și compensarea produc efecte legale și , chiar în cazul procedurii de faliment aplicate unui participant sau unui sistem interoperabil, sunt opozabile terților cu condiția ca ordinele de transfer să fi fost introduse în sistem înainte de momentul declanșării procedurii de faliment, definite în conformitate cu articolul 6 alineatul (1).
(1) Ordinele de transfer și compensarea produc efecte legale și sunt opozabile terților chiar în cazul procedurii de faliment aplicate unui participant , cu condiția ca ordinele de transfer să fi fost introduse în sistem înainte de momentul declanșării procedurii de faliment, definite în conformitate cu articolul 6 alineatul (1).
Această prevedere se aplică chiar în cazul procedurii de faliment aplicate unui participant (la sistemul în cauză sau la un sistem interoperabil) sau unui operator de sistem al unui sistem interoperabil care nu este un participant.
În cazul în care , în mod excepțional, ordinele de transfer sunt introduse în sistem ulterior declanșării procedurii de faliment și sunt executate în cursul zilei lucrătoare, astfel cum este definită de regulile sistemului în care a fost declanșată procedura , ele au caracter executoriu și sunt obligatorii pentru terți numai în cazul în care , ulterior momentului decontării, operatorul de sistem poate dovedi că nu a știut, nici nu ar fi trebuit să știe că a fost declanșată această procedură.
În cazul în care ordinele de transfer sunt introduse în sistem ulterior declanșării procedurii de faliment și sunt executate în cursul zilei lucrătoare, astfel cum este definită de regulile sistemului, ele au caracter executoriu și sunt obligatorii pentru terți numai în cazul în care operatorul de sistem poate dovedi că , în momentul în care aceste ordine de transfer au devenit irevocabile, nu a știut, nici nu ar fi trebuit să știe că a fost declanșată această procedură.
Justificare
Amendamentul clarifică formulările și le armonizează cu schimbările definițiilor de la articolul 2, literele (f), (g) și (n).
Amendamentul
14
Propunere de directivă – act de modificare
Articolul 1 – punctul 3 – litera b
Directiva 98/26/CE
Articolul 3 – alineatul 4
Textul propus de Comisie
Amendamentul
(4) În cazul sistemelor interoperabile, fiecare sistem își stabilește propriile norme cu privire la momentul revocării în sistemul său.
Normele unui sistem cu privire la momentul revocării nu sunt afectate de niciuna din normele celorlalte sisteme cu care acesta este interoperabil.
(4) În cazul dispozitivelor interoperabile, fiecare sistem își stabilește în propriile norme momentul revocării în sistemul său, pentru a garanta, în măsura posibilului, faptul că normele tuturor sistemelor participante la dispozitivul interoperabil sunt coordonate .
În cazul în care nu există dispoziții contrare, prevăzute expres în normele tuturor dispozitivelor interoperabile în cauză, normele unui sistem cu privire la momentul revocării nu sunt afectate de niciuna din normele celorlalte sisteme cu care acesta este interoperabil.
Justificare
Este necesară înlocuirea, în definiția „sistemelor interoperabile”, a termenului „sistem” cu termenul „dispozitiv” instituit între două sau mai multe sisteme, pentru a evita confuzia între interoperabilitate și sistemul propriu-zis, ceea ce ar sugera că se creează o nouă categorie de sisteme.
BCE a propus, de asemenea, acest amendament în avizul său din 7 august 2008.
Amendamentul
15
Propunere de directivă – act de modificare
Articolul 1 – punctul 3a (nou)
Directiva 98/26/CE
Articolul 4
Textul propus de Comisie
Amendamentul
3a.
Articolul 4 se înlocuiește cu următorul text:
„Articolul 4
Statele membre pot dispune ca declanșarea procedurii de faliment aplicate unui participant sau unui operator de sistem interoperabil să nu împiedice utilizarea fondurilor și titlurilor de valoare disponibile în contul de decontare al acestui participant pentru acoperirea obligațiilor din sistem ale acestuia, în ziua lucrătoare, astfel cum este definită de normele sistemului, în care s-a declanșat procedura de faliment.
Mai mult, statele membre pot dispune ca facilitatea de credit a unui astfel de participant aferentă sistemului să fie utilizată, pe baza garanțiilor suplimentare existente și disponibile, pentru executarea obligațiilor participantului față de sistem sau față de sistemul interoperabil .”
Amendamentul
16
Propunere de directivă – act de modificare
Articolul 1 – punctul 4
Directiva 98/26/CE
Articolul 5 – paragraful 2
Textul propus de Comisie
Amendamentul
„În cazul sistemelor interoperabile, fiecare sistem își stabilește propriile norme cu privire la momentul revocării în sistemul său .
Normele unui sistem cu privire la momentul revocării nu sunt afectate de niciuna din normele celorlalte sisteme cu care acesta este interoperabil .
„În cazul dispozitivelor interoperabile, fiecare sistem își stabilește în propriile norme momentul irevocabilității, pentru a garanta, în măsura posibilului, faptul că normele tuturor sistemelor participante la dispozitivul interoperabil sunt coordonate .
În cazul în care nu există dispoziții contrare, prevăzute expres în normele tuturor sistemelor participante la dispozitivul interoperabil, normele unui sistem cu privire la momentul irevocabilității nu sunt afectate de niciuna din normele celorlalte sisteme cu care acesta este operabil .”
Justificare
Este necesară înlocuirea, în definiția „sistemelor interoperabile”, a termenului „sistem” cu termenul „dispozitiv” instituit între două sau mai multe sisteme, pentru a evita confuzia între interoperabilitate și sistemul propriu-zis, ceea ce ar sugera că se creează o nouă categorie de sisteme.
BCE a propus, de asemenea, acest amendament în avizul său din 7 august 2008.
Amendamentul
17
Propunere de directivă – act de modificare
Articolul 1 – punctul 4a (nou)
Directiva 98/26/CE
Articolul 7
Textul propus de Comisie
Amendamentul
4a.
Articolul 7 se înlocuiește cu următorul text:
„Articolul 7
Procedura de faliment nu trebuie să aibă efecte retroactive asupra acelor drepturi și obligații ale unui participant care apar ca rezultat al participării sale sau în legătură cu participarea sa la sistem înainte de momentul declanșării procedurii definite la articolul 6 alineatul(1).
Această prevedere se aplică chiar și în ceea ce privește drepturile și obligațiile unui participant la un sistem interoperabil sau a unui operator de sistem al unui sistem interoperabil care nu este participant.”
Justificare
Amendamentul actualizează articolul pentru a include sistemele interoperabile.
Amendamentul
18
Propunere de directivă – act de modificare
Articolul 1 – punctul 5
Directiva 98/26/CE
Articolul 9 – alineatul 1
Textul propus de Comisie
Amendamentul
(1) Drepturile unui sistem sau ale unui participant asupra garanțiilor suplimentare care îi sunt furnizate în legătură cu un sistem și drepturile băncilor centrale ale statelor membre sau ale Băncii Centrale Europene asupra garanțiilor suplimentare care le sunt furnizate nu sunt afectate de aplicarea procedurii de faliment unui participant sau unui partener al băncilor centrale ale statelor membre sau al Băncii Centrale Europene care a constituit garanțiile suplimentare..
Garanțiile suplimentare por fi executate pentru onorarea drepturilor.
(1) Drepturile unui operator de sistem sau ale unui participant la garanțiile suplimentare care le sunt furnizate în legătură cu un sistem sau cu orice sistem interoperabil și drepturile băncilor centrale ale statelor membre sau ale Băncii Centrale Europene la garanțiile suplimentare care le sunt furnizate nu sunt afectate de aplicarea procedurii de faliment :
(a) unui participant (la sistemul în cauză sau la un sistem interoperabil);
(b) unui operator de sistem al unui sistem interoperabil care nu este participant;
(c) unui partener al băncilor centrale ale statelor membre sau al Băncii Centrale Europene , sau
(d) oricărui terț care a constituit garanțiile suplimentare.
Garanțiile suplimentare por fi executate pentru onorarea drepturilor.
Justificare
Amendamentul definește cu mai multă exactitate sfera de aplicare a articolului și îl actualizează ținând cont de conceptul de sisteme interoperabile.
Amendamentul
19
Propunere de directivă – act de modificare
Articolul 1 – punctul 5a (nou)
Directiva 98/26/CE
Articolul 9 – alineatul 2
Textul propus de Comisie
Amendamentul
5a.
Articolul 9 alineatul (2) se înlocuiește cu următorul text:
„( 2) În cazul în care titlurile de valoare (inclusiv drepturile asupra titlurilor de valoare) sunt constituite ca garanții suplimentare în beneficiul participanților, al operatorilor de sistem și/sau al băncilor centrale ale statelor membre sau al [...]
Băncii Centrale Europene, conform descrierii de la alineatul (1), iar dreptul acestora (sau cel al oricărui alt mandatar, agent sau terț care acționează în numele lor) legat de titlurile de valoare, este înregistrat legal într-un registru, un cont sau sistem de depozit centralizat care se află într-un stat membru, stabilirea drepturilor unor astfel de entități în calitatea lor de deținători de garanții suplimentare aferente titlurilor de valoare este reglementată de legea acestui stat membru.”
Amendamentul
20
Propunere de directivă – act de modificare
Articolul 1 – punctul 6
Directiva 98/26/CE
Articolul 10
Textul propus de Comisie
Amendamentul
Statele membre precizează sistemele și operatorii de sistem ai acestora care urmează a face parte din sfera de aplicare a prezentei directive, transmit o notificare Comisiei în acest sens și informează Comisia cu privire la autoritățile pe care le-au ales în conformitate cu articolul 6 alineatul (2).
(1) Statele membre sau BCE, în cazul unui sistem creat printr-un act juridic emis de aceasta, precizează sistemele , operatorii de sistem ai acestora și participanții în cadrul respectivelor sisteme care urmează a face parte din sfera de aplicare a prezentei directive, transmit o notificare Comisiei în acest sens și informează Comisia cu privire la autoritățile pe care le-au ales în conformitate cu articolul 6 alineatul (2).
Operatorul de sistem indică statului membru a cărui lege este aplicabilă care sunt participanții la sistem, inclusiv eventualii participanți indirecți, precum și orice modificare în legătură cu aceștia.
Operatorul de sistem indică statului membru a cărui lege este aplicabilă care sunt participanții la sistem, inclusiv eventualii participanți indirecți, precum și orice modificare în legătură cu aceștia.
Statele membre desemnează partea din cadrul sistemului căreia îi revine sarcina probei în cazul procedurii de faliment și prevăd dispoziții pentru limitarea riscului sistemic în cazul unei deficiențe a unui operator de sistem care participă la sistemul interoperabil.
În plus față de indicațiile prevăzute în al doilea paragraf, statele membre pot impune necesitatea supravegherii și autorizării sistemelor aflate sub jurisdicția lor.
Orice persoană care are un interes legitim poate solicita unei instituții informații referitoare la sistemele din care face parte și poate furniza informații cu privire la principalele norme de funcționare a sistemelor.
(2) Un sistem desemnat înainte de intrarea în vigoare a dispozițiilor naționale de punere în aplicare a Directivei .../.../CE* continuă să fie desemnat ca sistem în sensul prezentei directive.
Un ordin de transfer care a fost introdus în sistem înainte de intrarea în vigoare a dispozițiilor de punere în aplicare a Directivei .../.../CE* , dar care este decontat ulterior, se consideră a fi un ordin de transfer în sensul prezentei directive.
* JO: a se insera numărul directivei de modificare.
Justificare
Amendamentul ameliorează transparența sistemelor și include în același timp specificațiile necesare pentru reglementarea condițiilor tranzitorii pentru intrarea în vigoare a directivei.
Amendamentul
21
Propunere de directivă – act de modificare
Articolul 1 – punctul 6
Directiva 98/26/CE
Articolul 10 – alineatul 2a (nou)
Textul propus de Comisie
Amendamentul
(2a) Statele membre pot impune cerințe privind supravegherea sau autorizarea sistemelor aflate sub jurisdicția lor.
Amendamentul
22
Propunere de directivă – act de modificare
Articolul 1 – punctul 6
Directiva 98/26/CE
Articolul 10 – alineatul 2b (nou)
Textul propus de Comisie
Amendamentul
(2b) Orice persoană care are un interes legitim poate solicita unei instituții informații referitoare la sistemele la care participă, precum și la principalele norme de funcționare ale respectivelor sisteme.
Amendamentul
23
Propunere de directivă – act de modificare
Articolul 2 – punctul -1 (nou)
Directiva 2002/47/CE
Considerentul 9
Textul propus de Comisie
Amendamentul
-1.
Considerentul (9) se modifică după cum urmează:
„(9) Pentru a limita sarcina administrativă a părților care utilizează garanțiile financiare în domeniul reglementat de prezenta directivă, singura cerință de validitate pe care dreptul intern o poate impune în ceea ce privește garanțiile financiare ar trebui să fie ca garanția financiară să fie remisă, transferată, deținută, înregistrată sau desemnată într-un alt mod, astfel încât să se afle în posesia sau sub controlul beneficiarului garanției sau al unei persoane acționând în numele acestuia, fără a exclude tehnicile de garantare care permit celui care o constituie să substituie garanția sau să retragă garanția excedentară.
Prezenta directivă nu ar trebui să interzică statelor membre să solicite transmiterea unei creanțe private prin includerea acesteia într-o listă de creanțe.”
Justificare
Amendamentul clarifică faptul că includerea în listă între părți poate îndeplini și funcția transmiterii unei creanțe private.
În conformitate cu corpusul directivei, nu poate fi impusă o formalitate mai strictă în ceea ce privește transmiterea.
Amendamentul
24
Propunere de directivă – act de modificare
Articolul 2 – punctul 1 – litera c
Directiva 2002/47/CE
Articolul 1 – alineatul 4 – litera a
Textul propus de Comisie
Amendamentul
(a) Garanția financiară pusă la dispoziție trebuie să fie constituită din numerar, din instrumente financiare sau din creanțe eligibile pentru constituirea de garanții în cadrul operațiunilor de credit efectuate de băncile centrale ;
(a) Garanția financiară pusă la dispoziție trebuie să fie constituită din numerar, din instrumente financiare sau din creanțe.
Justificare
Amendamentul include, de asemenea, împrumuturile interbancare în categoria garanțiilor eligibile.
Amendamentul
25
Propunere de directivă – act de modificare
Articolul 2 – punctul 1 – litera ca (nouă)
Directiva 2002/47/CE
Articolul 1 – alineatul 4 – litera ba (nouă)
Textul propus de Comisie
Amendamentul
(ca) La alineatul (4), se adaugă următoarea literă:
„(c) Statele membre pot exclude din domeniul de aplicare al prezentei directive creanțele private în care debitorul este un consumator așa cum a fost definit la articolul 3 litera (a) al Directivei 2008/48/CE a Parlamentului European și a Consiliului din 23 aprilie 2008 privind contractele de credit pentru consumatori* sau o întreprindere mică așa cum a fost definită la articolul 1 și articolul 2 alineatul (2) din Anexa la Recomandarea Comisiei 2003/361/CE din 6 mai 2003 privind definirea microîntreprinderilor și a întreprinderilor mici și mijlocii** sau le pot păstra în cazul în care beneficiarul garanției sau furnizorul acesteia în cazul unor astfel de creanțe private este una dintre instituțiile menționate la articolul 1 alineatul (2) litera (b) al prezentei directive.
* JO L 133, 22.5.2008, p.
66.
** JO L 124, 20.5.2003, p.
36.”
Justificare
Este de dorit excluderea creditelor pentru consumatori precum și a creditelor pentru întreprinderi mici din domeniul de aplicare al directivei, deoarece valoarea creanțelor lor private este mică.
Amendamentul
26
Propunere de directivă – act de modificare
Articolul 2 – punctul 1 – litera d
Directiva 2002/47/CE
Articolul 1 – alineatul 5 – paragraful 2 – ultima frază
Textul propus de Comisie
Amendamentul
Pentru creanțele private, pentru a dovedi mobilizarea și identificarea creanței furnizate ca garanție este suficientă includerea într-o listă a creanțelor puse la dispoziția beneficiarului, care poate fi furnizată în scris sau într-un mod echivalent din punct de vedere juridic, inclusiv prin mijloace electronice .
Pentru creanțele private, pentru identificarea creanței private și pentru atestarea furnizării creanței furnizate ca garanție financiară între părți este suficientă includerea într-o listă a creanțelor puse la dispoziția beneficiarului, care poate fi furnizată în scris sau într-un mod echivalent din punct de vedere juridic.
Justificare
Amendamentul clarifică faptul că includerea în lista între părți este suficientă pentru identificarea creanțelor ca garanție.
Cerințe suplimentare ar spori complexitatea procedurii fără a aduce beneficii suplimentare și ar îngreuna armonizarea efectivă a utilizării creanțelor private ca garanții.
Amendamentul
27
Propunere de directivă – act de modificare
Articolul 2 – punctul 1 – litera da (nouă)
Directiva 2002/47/CE
Articolul 1 – alineatul 5 – paragraful 2a (nou)
Textul propus de Comisie
Amendamentul
(da) La alineatul (5) se adaugă următorul paragraf:
„Fără a se încălca dispozițiile celui de-al doilea paragraf, statele membre pot dispune că includerea într-o listă a creanțelor este suficientă pentru identificarea creanței private și pentru atestarea furnizării creanței furnizate ca garanție financiară opozabilă debitorului și/sau terților.”
Justificare
Amendamentul clarifică faptul că includerea în lista între părți este suficientă pentru identificarea creanțelor ca garanție.
Cerințe suplimentare ar spori complexitatea procedurii fără a aduce beneficii suplimentare și ar îngreuna armonizarea efectivă a utilizării creanțelor private ca garanții.
Amendamentul
28
Propunere de directivă – act de modificare
Articolul 2 – punctul 2 – litera a – subpunctul i
Directiva 2002/47/CE
Articolul 2 – alineatul 1 – litera b
Textul propus de Comisie
Amendamentul
(b) «contract de garanție financiară cu transfer de proprietate›› înseamnă un contract, inclusiv contractele de report, în temeiul căruia cel care constituie garanția transmite beneficiarului acesteia proprietatea deplină sau drepturile depline asupra garanției financiare, în scopul de a garanta sau de a asigura în alt mod executarea obligațiilor financiare garantate;
(b) «contract de garanție financiară cu transfer de proprietate›› înseamnă un contract, inclusiv contractele de report, în temeiul căruia cel care constituie garanția transmite beneficiarului acesteia proprietatea deplină sau drepturile depline asupra creanțelor private și garanției financiare, în scopul de a garanta sau de a asigura în alt mod executarea obligațiilor financiare garantate;
Justificare
Completarea clarifică faptul că în cazul creanțelor private, drepturile depline sunt suficiente atâta timp cât proprietatea ca atare nu poate fi transferată.
Amendamentul
29
Propunere de directivă – act de modificare
Articolul 2 – punctul 2 – litera a – subpunctul ia (nou)
Directiva 2002/47/CE
Articolul 2 – alineatul 1 – litera c
Textul propus de Comisie
Amendamentul
(ia) litera (c) se înlocuiește cu următorul text:
„ (c) «contract de garanție financiară fără transfer de proprietate» înseamnă un contract în temeiul căruia cel care constituie garanția pune la dispoziția beneficiarului garanția financiară, păstrând proprietatea deplină sau restrânsă, sau drepturi depline asupra garanției financiare la momentul constituirii acesteia;”
Amendamentul
30
Propunere de directivă – act de modificare
Articolul 2 – punctul 3 – litera a
Directiva 2002/47/CE
Articolul 3 – alineatul 1 – paragraful 1a (nou)
Textul propus de Comisie
Amendamentul
(a) La alineatul (1) se adaugă următorul paragraf :
(a) Alineatul (1) se înlocuiește cu următorul text :
„Atunci când se furnizează drept garanții creanțe private, statele membre nu condiționează constituirea, valabilitatea sau admisibilitatea ca mijloc de probă a furnizării lor ca garanție în cadrul unui acord de garanție financiară de încheierea unui act solemn cum ar fi înregistrarea sau notificarea ex ante a debitorului creanței private furnizate ca garanție.”
“(1) Fără a aduce atingere dispozițiilor articolului 1 alineatul (5), atunci când se furnizează drept garanții creanțe private, statele membre nu condiționează constituirea, validitatea, valabilitatea , admisibilitatea lor ca mijloc de probă , sau caracterul lor executoriu de încheierea unui act solemn cum ar fi înregistrarea sau notificarea debitorului creanței private furnizate ca garanție.
Cu toate acestea, statele membre pot menține îndeplinirea unui act solemn, cum ar fi înregistrarea sau notificarea, în scopuri legate de validitatea, prioritatea, caracterul executoriu sau admisibilitatea creanțelor private ca mijloc de probă față de debitor și/sau față de părțile terțe.”
Justificare
The exception to the rule in the first sentence of subparagraph 2 recognises that credit claims are different to other forms of financial collateral.
There are circumstances where the enforceability of a credit claim against a debtor is subject to formal requirements (for example, for the protection of a debtor).
The need for these provisions does not change because the credit claim is used as collateral.
Though Member States should not be able to impose requirements on the provision of a credit claim as financial collateral (save as provided in the directive), their ability to require formalities in relation for the purposes of perfection, priority, or enforceability needs to be retained, and should not be removed after a transitional period.
Amendamentul
31
Propunere de directivă – act de modificare
Articolul 2 – punctul 3 – litera b
Directiva 2002/47/CE
Articolul 3 – alineatele 3 și 4
Textul propus de Comisie
Amendamentul
(b) Se adaugă alineatul [alineatele] 3 [și 4], cu următorul text :
(b) Se adaugă următorul alineat :
„(3) Statele membre se asigură că debitorii creanțelor private pot renunța, în mod legal, în scris sau într-un mod echivalent din punct de vedere juridic, la:
„(3) Fără a aduce atingere dispozițiilor Directivei 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii * și dispozițiilor naționale privind condițiile contractuale neloiale, statele membre se asigură că debitorii creanțelor private pot renunța, în mod legal, în scris sau într-un mod echivalent din punct de vedere juridic, la:
(i) drepturile de compensare față de creditorii creanței private și față de persoanele cărora creditorii le-au cesionat, gajat sau mobilizat în alt mod creanța privată ca garanție; precum și
(i) drepturile de compensare față de creditorii creanței private și față de persoanele cărora creditorii le-au cesionat, gajat sau mobilizat în alt mod creanța privată ca garanție; precum și
(ii) drepturile care le revin în temeiul normelor privind secretul bancar care în caz contrar ar împiedica sau ar limita posibilitatea creditorului creanței private să furnizeze informații cu privire la creanță sau la debitor în scopul utilizării creanței private ca garanție.”
(ii) drepturile care le revin în temeiul normelor privind secretul bancar care în caz contrar ar împiedica sau ar limita posibilitatea creditorului creanței private să furnizeze informații cu privire la creanță sau la debitor în scopul utilizării creanței private ca garanție.
(4) Alineatele (1), (2) și (3) nu aduc atingere Directivei …/xxx/CE privind creditele de consum.
* JO 95, 21.4.1993, p.
29.”
Amendamentul
32
Propunere de directivă – act de modificare
Articolul 2 – punctul 3a (nou)
Directiva 2002/47/CE
Articolul 4 – alineatul 1 – litera ba (nouă)
Textul propus de Comisie
Amendamentul
3a.
La articolul 4 alineatul (1), se adaugă următoarea literă:
„(ba) creanțele private, prin vânzare sau prin însușire, prin compensarea valorii lor cu valoarea obligațiilor financiare garantate, sau prin reținerea creanțelor private respective în contul acestor obligații.”
Amendamentul
33
Propunere de directivă – act de modificare
Articolul 2 – punctul 3b (nou)
Directiva 2002/47/CE
Articolul 4 – alineatul 2 – litera b
Textul propus de Comisie
Amendamentul
3b.
La articolul 4 alineatul (2), litera (b) se înlocuiește cu următorul text:
„(b) părțile au convenit, prin contractul de garanție financiară fără transfer de proprietate, cu privire la evaluarea instrumentelor financiare și a creanțelor private .”
Amendamentul
34
Propunere de directivă – act de modificare
Articolul 2 – punctul 4a (nou)
Directiva 2002/47/CE
Articolul 5 – alineatul 5a (nou)
Textul propus de Comisie
Amendamentul
4a.
La articolul 5, se adaugă următorul alineat:
„(5a) Acest articol nu se aplică creanțelor private.”
Amendamentul
35
Propunere de directivă – act de modificare
Articolul 2 – punctul 4b (nou)
Directiva 2002/47/CE
Articolul 9a (nou)
Textul propus de Comisie
Amendamentul
4b.
Se inserează următorul articol după articolul 9:
„Articolul 9a
Dispozițiile prezentei directive se aplică fără a aduce atingere Directivei 2008/48/CE.”
EXPUNERE DE MOTIVE
Obiectivul propunerii Comisiei
Propunerea Comisiei are ca principal obiectiv alinierea Directivei privind caracterul definitiv al decontării în sistemele de plăți și de decontare a titlurilor de valoare („DCD”) și a Directivei privind contractele de garanție financiară („DGF”) la cele mai recente evoluții ale pieței și în ceea ce privește reglementarea.
Primele analize privind transpunerea DPIF (Directiva 2004/39/EC), precum și Codul european de conduită privind serviciile post-tranzacționare, arată o creștere a numărului de legături și a interoperabilității și prin urmare necesitatea extinderii protecției prevăzute de DCD la decontarea din timpul nopții și la decontarea dintre sistemele legate.
Pentru a recunoaște anumite practici utilizate deja în multe state membre, Comisia Europeană a extins sfera protecției prevăzute de ambele directive la o serie de noi categorii de active (de exemplu creanțele private), pentru a facilita utilizarea lor în interiorul Comunității.
În sfârșit, Comisia Europeană s-a folosit de această reformă pentru a introduce o serie de simplificări și clarificări care să faciliteze aplicarea DGF și a DCD.
Recentele, și încă prezentele tulburări de ordin financiar, care necesită întărirea instrumentelor de gestionare a instabilității și a tulburărilor de pe piețele financiare, au constituit un argument solid în favoarea propunerii de față.
Într-adevăr, asigurarea bunei funcționări a sistemelor de decontare pe piețele cu o evoluție rapidă este indispensabilă pentru stabilitatea piețelor financiare, cu atât mai mult cu cât este vorba de o perioadă de tulburări ale pieței.
În plus, instituirea unui cadru juridic armonizat pentru utilizarea creanțelor private ca garanție în cadrul tranzacțiilor transfrontaliere ar contribui la îmbunătățirea lichidității pieței, care a fost puternic afectată în ultimele luni.
Contextul general
În ultimii ani, o serie de noi categorii de active, cum ar fi împrumuturile bancare sau „creanțele private” au devenit o sursă importantă pentru operațiunile cu constituire de garanții, aflate în continuă creștere pe piețele financiare.
În august 2004, Consiliul guvernatorilor Băncii Centrale Europene a decis să adauge creanțele private la categoriile eligibile de garanții pentru operațiunile de credit ale Eurosistemului cu începere de la 1 ianuarie 2007.
Cu toate acestea, câteva state membre, și anume Franța, Germania, Spania, Austria și Țările de Jos, acceptau deja creanțele private, însă pe baza unor reglementări juridice diferite.
Pentru a crea condiții egale pentru toate băncile centrale și pentru a stimula utilizarea transfrontalieră a garanțiilor este necesară armonizarea cadrului juridic relevant
O altă evoluție importantă de pe piețele financiare constă în numărul tot mai mare al legăturilor dintre sisteme.
Se preconizează că această tendință va continua și poate chiar se va accelera ca urmare a introducerii codului, adoptat de furnizorii serviciilor centrale de infrastructură a piețelor la 7 noiembrie 2006.
Codul are ca obiectiv îmbunătățirea eficienței sistemelor europene de decontare și compensare prin garantarea faptului că posibilitățile de alegere oferite utilizatorilor prin dispozițiile articolelor 34 și 46 din DPIF reprezintă o opțiune reală, și nu doar o posibilitate.
Principiile generale cuprinse în capitolul IV din cod și normele detaliate ce figurează în Orientarea privind accesul și interoperabilitatea prezentată de furnizorii de servicii de infrastructură în iunie 2007 permit alegerea de către utilizator a furnizorului de servicii, facilitând crearea de legături de către sisteme, adică facilitând modalitatea în care ele au acces la sistemele de pe piețele externe și pot deveni interoperabile cu acestea.
Pentru a asigura menținerea obiectivelor DCD în această nouă situație, propunerea adaptează DCD la noua configurație a pieței, caracterizată printr-un număr crescut de legături.
Cele două directive privind caracterul definitiv al decontării, respectiv contractele de garanție financiară reprezintă principalele instrumente comunitare în domeniul garanțiilor financiare, al compensării și al decontării.
Raportorul consideră că modificările propuse respectă spiritul și dispozițiile DPIF, precum și dispozițiile speciale privind rata de solvabilitate din directivele privind cerințele de capital.
Unele din dispozițiile cuprinse în Directiva 2001/24/CE privind reorganizarea și lichidarea instituțiilor de credit și în Regulamentul 1346/2000 privind procedurile de insolvență au, de asemenea, o influență asupra contractelor de garanție.
Recunoscând că lipsa unui cadru comunitar care să reglementeze drepturile deținute asupra titlurilor de valoare depuse la un intermediar ar putea constitui un potențial risc juridic în cadrul tranzacțiilor transfrontaliere, Comisia a creat în ianuarie 2005 Grupul pentru certitudine juridică, destinat consilierii cu privire la cadrul juridic corespunzător.
Raportul final al grupului este așteptat înainte de finele anului 2008 și ar trebui să fie complementar Directivei privind contractele de garanție financiară și Directivei privind caracterul definitiv al decontării, precum și modificărilor formulate în prezenta propunere.
Simultan, la nivel internațional, UNIDROIT intenționează să convoace o conferință diplomatică în septembrie 2008 în încercarea de a se ajunge la o convenție cu privire la normele materiale referitoare la titlurile de valoare depuse la intermediari.
Dispozițiile din proiectul de convenție sunt parțial formulate după modelul Directivei privind contractele de garanție financiară și al Directivei privind caracterul definitiv al decontării și nu ar trebui să dea naștere vreunor probleme de incompatibilitate.
În plus, dispozițiile referitoare la creanțele private sunt în concordanță cu noile dispoziții ale Directivei privind creditele de consum.
Raportorul susține excluderea din domeniul de aplicare al propunerii a împrumuturilor de consum, așa cum au fost definite în Directiva privind creditele de consum, precum și excluderea împrumuturilor acordate întreprinderilor mici.
Raportorul consideră, de asemenea, că propunerea aduce celor două directive câteva elemente utile de simplificare și clarificare.
De exemplu, propunerea urmărește să faciliteze utilizarea creanțelor private ca garanții, introducând un sistem relaxat de atestare a furnizării de creanțe private ca garanții în locul unei proceduri de lungă durată (și în consecință costisitoare) care ar presupune prezentarea de dovezi pentru fiecare creanță privată în parte.
De asemenea, propunerea prevede eliminarea dispoziției de renunțare neutilizate, prevăzute la articolul 4 alineatul (3) din DGF și urmărește eliminarea trimiterilor caduce din cele două directive.
În ceea ce privește DCD, clarificarea dispozițiilor acesteia va simplifica aplicarea sa.
De exemplu, propunerea clarifică domeniul de aplicare personal al DCD, incluzând în mod clar instituțiile emitente de monedă electronică la articolul 2.
Modificările majore introduse de raport
Raportorul consideră că propunerea Comisiei pentru o reformare a ambelor directive este solidă și în acord cu actuala legislație UE.
Raportorul ar propune, totuși, câteva clarificări mai mult sau mai puțin importante.
Referitor la directiva privind caracterul definitiv al decontării, amendamentele aduse propunerii Comisiei au rolul de a clarifica definițiile sistemelor interoperabile pentru a consolida certitudinea juridică în ceea ce privește aplicarea directivei la sistemele în cauză.
Referitor la Directiva privind contractele de garanție financiară, raportorul propune trei modificări majore.
În primul rând, creditele de consum, precum și creditele pentru întreprinderile mici sunt excluse din domeniul de aplicare al directivei.
Este introdusă o definiție a întreprinderilor mici pentru a evita eliminarea inutilă din domeniul de aplicare al directivei a unui număr mare din împrumuturile comerciale.
În al doilea rând, unele state membre condiționează utilizarea creanțelor private ca garanții de încheierea unui act solemn, cum ar fi notificarea sau înregistrarea.
Prezentul compromis al Consiliului permite menținerea lor.
Totuși, experiența dobândită de state membre în care creanțele private ca garanții sunt utilizate la scară largă nu sugerează necesitatea practică a conservării unor astfel de condiționări.
Raportorul consideră că notificarea solemnă ar trebui eliminată și introduce, prin urmare, o clauză de caducitate de cinci ani începând cu intrarea în vigoare a directivei, în ceea ce privește dreptul statelor membre de a solicita notificarea sau înregistrarea.
În cele din urmă, raportorul ar dori ca domeniul de aplicare al prezentei directive să fie cât mai larg și propune extinderea acestuia, pentru ca inclusiv împrumuturile interbancare să fie eligibile pentru constituirea de garanții, și nu doar împrumuturile de la banca centrală, așa cum era prevăzut în propunerea inițială.
Acestea sunt deja acceptate în unele state membre, iar excluderea lor este restrictivă în mod nejustificat, dacă se iau în considerare beneficiile pe care le aduce o rezervă mai amplă de garanții.
5.11.2008
AVIZ al Comisiei pentru afaceri juridice
destinat Comisiei pentru afaceri economice și monetare
referitor la propunerea de directivă a Parlamentului European și a Consiliului de modificare a Directivei 98/26/CE privind caracterul definitiv al decontării în sistemele de plăți și de decontare a titlurilor de valoare și a Directivei 2002/47/CE privind contractele de garanție financiară în ceea ce privește sistemele legate și creanțele private
( COM(2008)0213 – C6‑0181/2008 – 2008/0082(COD) )
Raportoare pentru aviz: Aloyzas Sakalas
AMENDAMENTELE
Comisia pentru afaceri juridice recomandă Comisiei pentru afaceri economice și monetare, competentă în fond, să includă în raportul său următoarele amendamente:
Amendamentul
1
Propunere de directivă – act de modificare
Articolul 1 – punctul -1 (nou)
Directiva 2002/47/CE
Considerentul 9 a (nou)
Textul propus de Comisie
Amendamentul
(-1) Se inserează considerentul 9a, după cum urmează:
„(9a) Pentru a limita sarcinile administrative impuse părților care utilizează garanțiile financiare care intră în domeniul de aplicare al prezentei directive, singura cerință de validitate pe care dreptul intern o poate impune în ceea ce privește garanțiile financiare ar trebui să fie ca garanția financiară să fie remisă, transferată, deținută, înregistrată sau desemnată într-un alt mod, astfel încât să se afle în posesia sau sub controlul beneficiarului garanției sau al unei persoane acționând în numele acestuia, fără a exclude modalitățile de garantare care permit celui care o constituie să substituie garanția sau să retragă garanția excedentară.
Prezenta directivă nu împiedică statele membre să solicite transmiterea unei creanțe private prin includerea acesteia într-o listă de creanțe.”
Justificare
Amendamentul clarifică faptul că includerea într-o listă între părți poate îndeplini și funcția de remitere a unei creanțe private.
Având în vedere corpusul directivei, nu poate fi impusă o formalitate mai strictă în ceea ce privește remiterea.
Amendamentul
2
Propunere de directivă – act de modificare
Articolul 1 – punctul 2 – litera -a (nouă)
Directiva 98/26/CE
Articolul 2 – litera a – a treia liniuță
Textul propus de Comisie
Amendamentul
(-a) A treia liniuță de la litera (a) se înlocuiește cu următorul text:
„ - desemnat ca sistem, fără a aduce atingere altor dispoziții din dreptul intern mai stricte și general aplicabile, și notificat Comisiei de către statul membru a cărui legislație este aplicabilă, după ce statul membru respectiv a constatat caracterul adecvat al normelor sistemului.
Un sistem creat printr-un act juridic al BCE și reglementat de legislația unui stat membru este desemnat (și notificat Comisiei) de către BCE.”
Amendamentul
3
Propunere de directivă – act de modificare
Articolul 1 – punctul 6
Directiva 98/26/CE
Articolul 10
Textul propus de Comisie
Amendamentul
Statele membre precizează sistemele și operatorii de sistem ai acestora care urmează a face parte din sfera de aplicare a prezentei directive, transmit o notificare Comisiei în acest sens și informează Comisia cu privire la autoritățile pe care le-au ales în conformitate cu articolul 6 alineatul (2).
Statele membre sau BCE, în cazul unui sistem creat printr-un act juridic emis de aceasta, precizează sistemele și operatorii de sistem ai acestora care urmează a face parte din sfera de aplicare a prezentei directive, transmit o notificare Comisiei în acest sens și informează Comisia cu privire la autoritățile pe care le-au ales în conformitate cu articolul 6 alineatul (2).
PROCEDURĂ
Titlu
Sistemele de plăți ale titlurilor de valoare și contractele de garanție financiară
Referințe
COM(2008)0213 – C6-0181/2008 – 2008/0082(COD)
Comisia competentă în fond
ECON
Aviz emis de către
Data anunțului în plen
JURI
8.5.2008
Raportor pentru aviz :
Data numirii
Aloyzas Sakalas
25.6.2008
Examinare în comisie
13.10.2008
Data adoptării
4.11.2008
Rezultatul votului final
+:
–:
0:
25
Membri titulari prezenți la votul final
Carlo Casini, Titus Corlățean, Bert Doorn, Monica Frassoni, Giuseppe Gargani, Lidia Joanna Geringer de Oedenberg, Neena Gill, Othmar Karas, Klaus-Heiner Lehne, Katalin Lévai, Antonio López-Istúriz White, Antonio Masip Hidalgo, Hans-Peter Mayer, Manuel Medina Ortega, Aloyzas Sakalas, Francesco Enrico Speroni, Diana Wallis, Jaroslav Zvěřina, Tadeusz Zwiefka
Membri supleanți prezenți la votul final
Sharon Bowles, Eva Lichtenberger, Rareș-Lucian Niculescu, Georgios Papastamkos, Gabriele Stauner, József Szájer, Jacques Toubon, Renate Weber
PROCEDURĂ
Titlu
Operațiunile cu titluri de valoare și contractele de garanție financiară
Referințe
COM(2008)0213 – C6-0181/2008 – 2008/0082(COD)
Data prezentării la PE
23.4.2008
Comisia competentă în fond
Data anunțului în plen
ECON
8.5.2008
Comisia (comisiile) sesizată(e) pentru avizare
Data anunțului în plen
JURI
8.5.2008
Raportor(i)
Data numirii
Piia-Noora Kauppi
20.5.2008
Examinare în comisie
9.9.2008
5.11.2008
Data adoptării
2.12.2008
Rezultatul votului final
+:
–:
0:
28
1
Membri titulari prezenți la votul final
Mariela Velichkova Baeva, Paolo Bartolozzi, Zsolt László Becsey, Sebastian Valentin Bodu, Sharon Bowles, Udo Bullmann, David Casa, Christian Ehler, Jonathan Evans, José Manuel García-Margallo y Marfil, Jean-Paul Gauzès, Robert Goebbels, Donata Gottardi, Louis Grech, Gunnar Hökmark, Othmar Karas, Wolf Klinz, Andrea Losco, Astrid Lulling, Gay Mitchell, Sirpa Pietikäinen, John Purvis, Peter Skinner, Margarita Starkevičiūtė, Ivo Strejček, Cornelis Visser, Sahra Wagenknecht
Membri supleanți prezenți la votul final
Harald Ettl, Alain Lipietz
Data depunerii
5.12.2008
