Bugetul UE pe 2012 va contribui la revitalizarea economiei Europei
Buget
Şedinţe plenare
2011-03-24 - 15:39
Bugetul UE pentru anul viitor ar trebui să fie unul dintre principalele instrumente pentru relansarea economiei europene, cu accent pe ocuparea forței de muncă, guvernare economică și creștere, spun membrii PE în recomandările elaborate de Francesca Balzani (S&D, IT) și înaintate Comisiei, în vederea pregătirii proiectului de buget UE 2012.
Bugetul pentru 2012 trebuie să se concentreze pe implementarea celor cinci obiective ale strategiei UE 2020: ocuparea forței de muncă, inovație, cercetare și dezvoltare, schimbări climatice și energie, educație și integrare socială, menționează rezoluția.
Deputații europeni se opun astfel oricărei încercări de limitare sau de reducere a procedurilor bugetare asociate cu îndeplinirea obiectivelor strategiei UE 2020.
Mai mult, membrii PE subliniază că semestrul european actual ar trebui folosit în scopul îmbunătățirii coordonării, consistenței și sinergiilor publice la nivel european și național pentru a îndeplini mai bine obiectivele politice ale UE.
Efecte bugetare în sprijinul acordat țărilor din Africa de Nord
Deputații europeni avertizează că cerințele Consiliului de subfinanțare a unor părți ale bugetului, în special cele pentru coeziune, cetățenie și afaceri externe, ar putea pune în pericol acțiunile și programele actuale, în cazul în care au loc evenimente neprevăzute, cum sunt cele apărute recent în mai multe țări din Africa de Nord.
Membrii PE sunt de părere că UE joacă un rol important în asistarea și sprijinirea țărilor arabe în acest moment istoric de dezvoltare democratică.
Este așteptată o creștere a plăților
Bugetul UE este un buget de investiție, care include proiecte desfășurate de-a lungul mai multor ani, cum sunt proiectele de cercetare sau lucrările de infrastructură.
2012 este cel de-al șaselea an în "perspectivele financiare" actuale (2007-2013), iar proiectele decurg într-un ritm normal.
Acest lucru înseamnă creșterea valorilor de plată pe măsură ce sunt efectuate lucrările.
Tocmai de aceea membrii PE sunt de părere ca o creștere a nivelului plăților în 2012 este "previzibilă".
Comisarul european pentru buget, Janusz Lewandowski, a anunțat de asemenea că se așteaptă ca plățile să crească de la 6 la 7 miliarde de euro în 2012, în comparație cu anul acesta.
Plățile (ce a fost plătit) sunt consecințele directe ale angajamentelor (ce a fost promis) și apar, de obicei, mai târziu ca angajamentele.
Din moment ce toate angajamentele juridice trebuie onorate, cele mai importante decizii politice sunt luate în momentul luării angajamentului.
În mod tradițional, membrii PE se bazează pe Comisie ca fiind instituția competentă pentru calcularea nivelului de plăți, în timp ce deputații sunt implicați în discuțiile cu privire la angajamente.
Comisia își va prezenta propunerea oficială pentru bugetul UE 2012 pe 20 aprilie.
Bugetul Parlamentului și al altor instituții, exceptând bugetul Comisiei, a fost abordat într-un raport separat, elaborat de José Manuel Fernandes (EPP, PT) și adoptat pe 9 martie.
20110323IPR16163 Textul adoptat va fi disponibil aici (selectați 24 martie 2011) Urmăriți dezbaterea în direct (selectați 23 martie 2011) Profilul raportoarei Francesca Balzani (S&D, IT)
RO
1
LINK
/activities/plenary/ta/calendar.do?language=RO
RO
2
LINK
/wps-europarl-internet/frd/vod/research-by-date?language=ro
RO
3
LINK
/members/expert/committees/view.do;jsessionid=CF5C3044BA5D008855D94771CAE9C2D9?language=RO&id=96979
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
