Miercuri în plen: Preşedintele Romaniei, schimbarea climei
Instituţii
2007-02-02 - 19:00
"Am revenit în Europa" le-a spus Preşedintele Băsescu deputaţilor europeni
Deputaţii europeni au început sesiunea de două zile de la Bruxelles cu un discurs al Preşedintelui român Traian Băsescu, la câteva zile după aderarea ţării sale la UE.
Discursul a fost urmat de o dezbatere despre schimbarea climei, la care au participat, pe lângă deputaţii europeni, membri ai Comisiei Europene şi ai Consiliului de miniştri.
De asemenea, deputaţii au votat asupra listelor de membri ai comisiilor parlamentare, permiţând alegerea preşedinţilor şi vicepreşedinţilor de comisie.
În deschidere, Preşedintele Parlamentului European a urat bun venit României în UE.
Dumnealui a subliniat faptul că „României i-a luat 60 de ani pentru a reveni în sânul Europei“ şi că UE este „consolidată din puct de vedere politic şi cultural“ prin aderarea României. „ Romania... un suflu de aer proaspăt“ "Am revenit în Europa" a fost mesajul Preşedintelui român Traian Băsescu.
Dumnealui a spus că, de la căderea comunismului, concetăţenii săi „au putut să vorbească liber“.
Domnul Băsescu a pledat pentru o mai mare solidaritate şi înţelegere între cetăţenii Europei de Vest şi a celei de Est.
Dumnealui a spus că, în timp ce Parlamentul European a construit poduri spre est şi spre vest, „anumiţi oameni au probleme în acceptarea egalităţii cu cetăţenii Europei de est“.
De asemenea, domnul Băsescu a spus că Europa trebuie să depăşească aceste „tendinţe naţionaliste“ şi a cerut anularea restricţiilor impuse muncitorilor români ce călătoresc în străinătate. „România poate fi un suflu de aer proaspăt“ pentru Uniunea Europeană, le-a mai spus dumnealui deputaţilor europeni.
Tribut lui Hrant Dink Mai târziu, domnul Poettering a adus tribut lui Hrant Dink – jurnalist turc de provenienţă armeană, ce a fost asasinat recent.
Domnul Dink a scris despre anumite aspecte ale istoriei Turciei care i-au supărat pe naţionalişti. „Mesajul din partea ştiinţei e clar: schimbarea climei are loc“ În dezbaterea despre schimbarea climei, Stavros Dimas, comisarul european pentru mediu a spus: „mesajul din partea ştiinţei e clar: schimbarea climei are loc“.
Dumnealui a citat iarna caldă din Europa drept un indicator.
Domnul Dimas le-a spus deputaţilor europeni că a venit timpul să ne gândim la „un viitor mai sigur, cu mai puţin carbon“.
Din partea preşedinţiei UE, ministrul german pentru mediu, Sigmar Gabriel, a ridicat problema îmbunătăţirii vieţii a două miliarde de oameni din lume, care nu au acces la electricitate, deşi protejează mediul înconjurător.
Dumnealui a spus că zone cu tehnologia dezvoltată, precum Europa, ar trebui să ia iniţiativa.
Care este rolul Europei
Deputatul german Peter Liese (PPE-DE) a spus că „energia şi accesul la energie şi protejarea climatului sunt principalele două provocări cu care este confruntată omenirea în secolul 21“, în timp ce socialistul italian Guido Sacconi a spus că UE trebuie să fie „coerentă în legislaţie, aviaţie, reducerea bioxidului de carbon emis de automobile“.
20070201STO02642 Discursul Preşedintelui României, Traian Băsescu, la Parlamentul European Deschiderea sesiunii în plen la Bruxelles Avanpremieră 31.01.2007-01.02.2007, Bruxelles
RO
1
PHOTO
20070201PHT02654.jpg
-//EP//TEXT IM-PRESS 20070130IPR02598 0 NOT XML V0//RO
-//EP//TEXT IM-PRESS 20070130IPR02597 0 NOT XML V0//RO
-//EP//TEXT IM-PRESS 20070116BRI01971 FULL-TEXT NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
