Întrebarea cu solicitare de răspuns oral O-000163/2011
adresată Comisiei
Articolul 115 din Regulamentul de procedură
Ulrike Rodust
,
Guido Milana
,
Josefa Andrés Barea
,
Kriton Arsenis
,
Luis Manuel Capoulas Santos
,
Ole Christensen
,
Estelle Grelier
,
Catherine Trautmann
,
Iliana Malinova Iotova
în numele Grupului S&D Subiect: Lacună în ceea ce privește informațiile privind locul de origine al produselor de pescuit conservate
Legislația UE [Regulamentul (CE) nr.
2065/2001 și Regulamentul (CE) nr.
104/2000] impune producătorilor de produse proaspete de pescuit și acvacultură să informeze consumatorul final cu privire la locul capturii sau al recoltării acestor produse.
Cerințele în materie de etichetare pentru conservele de produse din pește (în special pentru tonul conservat) obligă producătorii să menționeze doar locul de prelucrare a peștelui, nu și locul unde acesta a fost pescuit.
Totuși, este esențial ca pe conserve să apară informații referitoare la locul de origine dacă dorim ca consumatorii să poată face o alegere în cunoștință de cauză dacă, de exemplu, nu doresc să consume pește provenit din activități de pescuit nesustenabile.
În plus, consumatorii mai au nevoie de informații despre locul de origine exact pentru a evita cumpărarea de produse pe bază de pește capturat ilegal (INN) și/sau provenit din ape puternic contaminate (a se vedea, de asemenea, diversele întrebări scrise depuse recent pe această temă).
Comisia a adoptat recent Regulamentul de punere în aplicare (UE) nr.
297/2011 al Comisiei din 25 martie 2011 de impunere a unor condiții speciale de reglementare a importurilor de hrană pentru animale și alimente originare sau expediate din Japonia, în urma accidentului de la centrala nucleară Fukushima, precum și Regulamentul de punere în aplicare (UE) nr.
506/2011 al Comisiei.
Totuși, rezultatele măsurilor de mai sus încă nu s-au materializat și este posibil ca măsurile să aibă doar un efect limitat.
Cum intenționează Comisia să protejeze cetățenii UE de conservele importate de produse de pescuit provenite din pește care este posibil să fi fost capturat ilegal și/sau în ape contaminate dar a fost conservat în țări care au semnat acorduri de parteneriat economic cu UE care prevăd importarea de produse de pescuit în conservă?
Ar putea spune Comisia ce măsuri oportune și ce legislație adecvată intenționează să adopte pentru a garanta că consumatorii europeni sunt informați în mod adecvat cu privire la locul de origine exact al produselor de pescuit conservate care provin în special din zone contaminate?
