Parlamentul adoptă modificări ale Tratatului pentru a permite crearea mecanismului de stabilitate
Consiliul European
Şedinţe plenare
2011-03-23 - 16:07
Parlamentul a susținut, prin votul de miercuri, o modificare minoră a Tratatului, pentru a permite crearea Mecanismului European de Stabilitate, cu o zi înainte de summit-ului UE, în cadrul căruia statele membre ar trebui să adopte acest nou instrument.
Deputații au fost mulțumiți de "semnalele pozitive" primite din partea statelor membre privind apropierea mecanismului interguvernamental de cadrul comunitar.
Deputații europeni au criticat propunerea inițială a Consiliului European privind modificările Tratatului atât în ceea ce privește metoda utilizată, cât și din punct de vedere al conținutului, considerând că niciunul din aceste aspecte nu respectă metoda comunitară.
Cei doi co-raportori, Elmar Brok (PPE, DE) și Roberto Gualtieri (S&D, IT) au negociat cu celelalte instituții, pentru a obține un aviz pozitiv din partea Parlamentului.
"În ultimele câteva zile, obiectivele noastre au fost atinse", a declarat Elmar Brok în cadrul reuniunii de marți a comisiei parlamentare, adăugând că "am contribuit la implicarea Comisiei Europene în acest proces.
El a precizat de asemenea că și Parlamentul va fi implicat, având în vedere că atât Consiliul cât și Comisia vor consulta această instituție cu regularitate.
Co-raportorul Roberto Gualtieri a declarat: "Parlamentul va prezenta o opinie echilibrată care acoperă aspectele esențiale", descriind viitorul mecanism pentru stabilitate ca "un vagon interguvernamental într-un tren instituțional".
Principalele realizări
Parlamentul a luat act de "semnalele pozitive" desprinse din scrisorile președintelui Consiliului European, ale președintelui Eurogrupului și ale comisarului responsabil pentru politica monetară.
Așa cum rezultă din scrisorile celor două instituții, Comisia va propune un regulament în care vor fi clarificate procedurile privind acest mecanism și care va asigura coerența cu supravegherea multilaterală al UE.
De asemenea, rolul Comisiei este în momentul de față bine definit în ceea ce privește funcționarea mecanismului, așa cum au solicitat deputații.
Comisia va juca un rol central în cadrul acestui mecanism, prin evaluare și analiză, ca și în ceea privește prezentarea de propuneri și monitorizare, iar Parlamentul va fi informat cu regularitate.
Parlamentul a votat propunerea Consiliului European cu 494 voturi pentru, 100 împotrivă și 9 abțineri, reiterând însă faptul că "ar fi fost preferabil" să fie respectată metoda comunitară, așa cum se subliniază și în avizul Băncii Centrale Europene.
Background
Liderii statelor membre au fost de acord, în cadrul summit-ului din decembrie 2010, cu efectuarea unor modificări limitate ale Tratatului, care să permită crearea unui mecanism permanent de stabilitate pentru zona euro.
"Modificarea articolului 136" al Tratatului a necesitat consultarea Parlamentului, Comisiei și a Băncii Centrale Europene.
Statele membre ar trebui să adopte aceste modificări în mod formal în cadrul Consiliul European de primăvară din 24-25 martie.
După această dată, modificările trebuie de asemenea să fie ratificate de statele membre.
Data limită stabilită pentru intrarea în vigoare a mecanismului de stabilitate este 1 ianuarie 2013.
Procedură: consultare
20110322IPR16114 Textele adoptate vor fi disponibile aici (selectați 23 martie 2011) Urmăriți dezbaterea în direct (selectați 9 martie 2011) Profilul raportorului Elmar Brock (PPE, DE) Profilul raportorului Roberto Gualtieri (S&D, IT)
RO
1
LINK
/activities/plenary/ta/calendar.do?language=RO
RO
2
LINK
/sed/speeches.do
RO
3
LINK
/members/expert/alphaOrder/view.do?language=RO&id=1263
RO
4
LINK
/members/expert/alphaOrder/view.do?language=RO&id=96892
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
